দেৱী৷৷ মূল : হুমায়ূন আহমেদ, অনুবাদঃ বৰ্ণালী দত্ত৷৷ - বৌদ্ধিক বিচাৰ\nচ’ৰাঘৰ / উপন্যাস / দেৱী৷৷ মূল : হুমায়ূন আহমেদ, অনুবাদঃ বৰ্ণালী দত্ত৷৷\nডিচেম্বৰ 16, 2018\tউপন্যাস, কথাশিল্প, ধাৰাবাহিক মন্তব্যৰ হাৰ 233 দৰ্শন\nমাজ ৰাতিৰ ফালে ৰাণুৰ টোপনি ভাঙি গ’ল৷ তাইৰ এনে লাগিল, ছাদত যেন কোনোবাই খোজ কাঢ়িছে৷ সাধাৰণ মানুহৰ খোজ নহয়, ভৰি চুঁচৰাই চুঁচৰাই কঢ়া খোজ৷ তাই ভয়াৰ্ত কণ্ঠেৰে মাত দিলে, “…হে’ৰা, হে’ৰা!”\nআনিছৰ টোপনি নাভাঙিল৷ বাহিৰত চিপ চিপকৈ বৰষুণ পৰিছে৷ অলপ অলপ বতাহ৷ বতাহত জামুগছৰ পাতৰ পৰা এক অদ্ভুত ধৰণৰ শব্দ হৈছে৷ ৰাণুৱে আকৌ মাতিলে, “হে’ৰা এবাৰ উঠানা৷ হে’ৰা৷”\n“ছাদত যেন কোনোবাই খোজ কাঢ়িছে৷”\n“কি যে কোৱা! ছাদত আকৌ কোনে খোজ কাঢ়িব? শুই থাকা৷”\n“প্লিজ, এবাৰ উঠি বহাচোন৷ মোৰ বৰ ভয় লাগিছে৷”\nআনিছ উঠি বহিল৷ তেনেকুৱাতে প্ৰবল বৰষুণ আৰম্ভ হ’ল৷ দপদপীয়া বৰষুণ৷ খিৰিকীৰ পৰ্দা বতাহত শব্দ কৰি উৰিব ধৰিলে৷ ৰাণুৱে হঠাৎ দেখা পালে খিৰিকীৰ গ্ৰীলত ধৰি খালি গাৰে এজন ক্ষীণ মানুহ থিয় হৈ আছে৷ মানুহজনৰ দুয়োখন হাতেই অসম্ভৱ দীঘল৷ ৰাণুৱে ফুচফুচাই ক’লে, “তা়ত কোন?”\n“আস্, কি যে সমস্যা কৰা ! নাৰিকল গছৰ ছাঁ পৰিছে৷”\n“এবাৰ লাইট জ্বলোৱা না৷”\n“ৰাণু, তুমি শোৱাচোন৷”\nআনিছে শুৱলৈ ধৰোতেই ছাদত ভালে কেইবাৰমান থপ থপ শব্দ হ’ল৷ যেন ছাদত কোনোবাই জঁপিয়াইছে৷\nৰাণুৱে খপজপাই উঠি ক’লে, “কিহৰ শব্দ হৈছে?”\n“বান্দৰ৷ ইয়াত বান্দৰ আছে৷ কালিয়েই দেখোন দেখিছিলো, ছাদত জঁপিয়া-জঁপি কৰিছিল৷”\n“মোৰ বৰ ভয় লাগিছে৷ এবাৰ উঠি গৈ লাইট জ্বলোৱা না ৷ ভৰিত ধৰিছো তোমাৰ৷”\nআনিছে লাইট জ্বলালে৷ ঘড়ীত ডেৰটা বাজিছে৷ ছাদত আৰু কোনো শব্দ শুনা নগ’ল৷ তথাপি,ৰাণুৰ ভয় নকমিল৷ তাই থক- থককৈ কঁপিব ধৰিলে৷ আনিছে বিৰক্তিৰে ক’লে, “কিয় এনেকুৱা কৰিছা?”\n“কিয় জানো কিবা যেন লাগিছে৷ এটা খুব বেয়া সপোন দেখিলো৷”\n“দেখিলো আমি যেন…”\nকথাৰ মাজতে হঠাৎ ৰাণু ৰৈ গ’ল৷ কোনোবাই যেন হাঁহিছে৷ গধুৰ স্বৰত হাঁহিছে৷ ৰাণুৱে কঁপা মাতেৰে ক’লে, “হাঁহিৰ শব্দ শুনিছা?”\n“কোনে আকৌ হাঁহিব৷ বান্দৰৰ শব্দ৷ নহ’লে দ্বিতীয় মহলাত হয়তো কোনোবাই সাৰ পায় উঠিছে৷”\nআনিছে লক্ষ্য কৰিলে, ৰাণু খুব ঘামিছে৷ চকু-মুখ তেজহীন৷ তোছকৰ তলৰ পৰা চিগাৰেটৰ পেকেট উলিয়ালে৷ দিয়াচলাই জ্বলাই জ্বলাই ক’লে, “কি সপোন দেখিছিলা?”\n” এইবোৰ কি যে কুসংস্কাৰ তোমালোকৰ! এতিয়াও ভয় লাগি আছে?”\n” ওঁ ৷ “\n“ভয়টো কিহৰ? চোৰ, ডকাইত নে ভূতৰ?”\n” নাজানো ৷”\n“ঠিক আছে লাইটটো জ্বলিয়েই থাকক৷ লাইট জ্বলায়েই শুম আজি৷ এতিয়া কোৱা, কি সপোন দেখিলা?”\n“আস্ , কোৱা না৷ ক’লেই ভয় নাইকিয়া হৈ যাব৷”\nৰাণুৱে আনিছৰ বাঁও হাতত জোৰেৰে হেঁচি ধৰিলে৷ লাহে লাহে ক’লে, “দেখিলো যে এটা কোঠাত আমি শুই আছো ৷ এটা চাপৰ মানুহ আহি কোঠাটোত সোমাল৷ তাৰপিছত দেখিলো, সি মোৰ শাৰীখন টানি খুলি পেলোৱাৰ চেষ্টা কৰিছে৷”\nআনিছে শব্দ কৰি হাঁহিলে৷\nৰাণুৱে ক’লে, “হাঁহিছা কিয়?”\n” নাহাঁহিম? এইটো কি ভয় খাবলগীয়া সপোন?”\n“তুমিতো গোটেইটো শুনাই নাই৷”\n“গোটেইটো নুশুনিলেও হ’ব৷ পিছত কি হ’ব সেইটো মোৰ জনা আছে৷ তুমি যি দেখিছা সেইটো হৈছে, এটা চেক্সুৱেল ফ্যেন্টাচী৷ যুৱক-যুৱতীবিলাকে এনেধৰণৰ সপোন প্ৰায়ে দেখে৷”\n“তুমিও দেখা৷ মনত নাথাকে তোমাৰ৷”\n“মই সপোন খুব কম দেখো৷ যি দেখো সেইটো সদায় সঁচা হয়৷ তোমাকতো বহুত বাৰ কৈছো৷”\nআনিছ মনে মনে থাকিল৷ ৰাণুৱে এই কথাটো প্ৰায়ে কয়৷ বিয়াৰ ৰাতি প্ৰথম বাৰ কৈছিল৷ আনিছে সেইবাৰো হাঁহিছিল৷ ৰাণুৱে অবাক হৈ কৈছিল, ” আপুনি মোৰ কথা বিশ্বাস নকৰিলে, নহয়?”\n“মই আপোনাৰ গাত ধৰি কৈছো৷ বিশ্বাস কৰক মোৰ কথা৷”\nৰাণুৱে এনেকৈ ক’লে যেন আনিছৰ বিশ্বাসৰ ওপৰত বহুত কিবা নিৰ্ভৰ কৰিছে৷ আনিছে শেষত হাঁহি মুখেৰে ক’লে, ” ঠিক আছে বিশ্বাস কৰিলো, এতিয়া দয়া কৰি আপুনি – আপুনি কৈ নাথাকিবা৷ ” ৰাণুৱে ফুচফুচাই ক’লে, আপোনাৰ লগত যে মোৰ বিয়া হ’ব, সেইটোও মই জানিছিলো৷ “\n“এইটোও সপোনত দেখিছিলা?”\n” হুঁ৷ দেখিছিলো, এজন মানুহ খালি গাৰে ৰৈ আছে৷ তেওঁৰ পেটৰ ওচৰত এটা বৰ ডাঙৰ কটা দাগ৷ মানুহজনক দেখিয়েই ভাব হ’ল, এওঁৰ লগতে মোৰ বিয়া হ’ব৷ মই তেওঁক ক’লো, কেনেকৈ কাটিলে?”\nআপুনি ক’লে, “চাইকেলৰ পৰা পৰি দুখ পাইছিলো৷ “\nআনিছে সেই ৰাতি বহু সময়লৈ কোনো কথা ক’ব পৰা নাছিল৷ তেওঁৰ পেটত এটা কটা দাগ সঁচাকৈয়ে আছে, সেইটো এই ছোৱালীজনীয়ে জনাৰ কথাই নহয়৷ অৱশ্যে চাইকেলৰ পৰা পৰি কটা নাছিল৷ জামুগছৰ পৰা পিছলি পৰি কাটিছিল৷ ঘটনাটো কাকতালীয় বুলি কোৱাটোৱেই বাহুল্য৷ মাজে মাজে এনেধৰণৰ দুই এটা ঘটনা আচৰিত ধৰণে মিলি যায়৷ তথাপি কৰ’বাত যেন এটা জান-নাজান অস্বস্তি থাকি যায়৷\nবাহিৰত খুব বৰষুণ দিছে৷ হয়তো প্ৰচণ্ড ধুমুহা – বৰষুণ আহিব৷ খিৰিকীৰে সোঁ সোঁ শব্দ হৈছে৷ এখনৰ আইনা ভগা৷ ভগা আইনাৰে প্ৰচুৰ পানী সোমাইছে, ঠাণ্ডা-ঠাণ্ডা লাগিছে৷\n“ৰাণু, আহাঁ শুই থাকো৷”\n“চিগাৰেট শেষ হ’ল?”\nবিচনাত উঠা মাত্ৰকে প্ৰৱল শব্দত বিজুলী মাৰিলে৷ লগে লগে লাইট গ’ল৷ কেৱল এই অঞ্চলতে নহয়৷ সমস্ত ঢাকাই বোধহয় আন্ধাৰত ডুব গ’ল৷ আনিছে ক’লে, “ভয় লাগিছে নেকি ৰাণু?”\n“আচ্ছা , হাঁহি উঠা কথা পাতো আহা৷ তেতিয়া ভয় কমি যাব৷ এটা সাধু কোৱা৷”\nআনিছে বহু সময় ধৰি এজন পাদ্ৰী, তিনিটা ইহুদী আৰু তিনিজনী ছোৱালীৰ সাধু ক’লে৷ গল্পৰ এটা পৰ্যায়ত শ্ৰোতাই প্ৰশ্ন কৰিবলগীয়া হয় —পাদ্ৰীয়ে তেতিয়া কি ক’লে? ইয়াৰ উত্তৰ হৈছে পাঁচ লাইন৷ কিন্তু ৰাণুৱে একোৱেই নুসুধিলে৷ তাই শুনাই নাই নেকি? আনিছে মাত দিলে, ‘‘এই ৰাণু, ৰাণু!”\nৰাণুৱে মাত নিদিলে৷ বতাহৰ জোৰত সশব্দে খিৰিকীৰ এটা পাল্লা খোল খাই গ’ল৷ আনিছে বন্ধ কৰিবৰ বাবে উঠি থিয় হওঁতেই ৰাণুৱে তেওঁক সাবটি ধৰি কঁপা মাতেৰে ক’লে, “তুমি নাযাবা৷ খবৰদাৰ, নাযাবা৷”\n“কি আচৰিত, কিয়?”\n“খিৰিকীৰ সিপাৰে কিবা এটা ৰৈ আছে৷”\n“কি যে কোৱা৷”\nৰাণুৱে কান্দি পেলালে৷ ফোঁপাই ফোঁপাই ক’লে, “তুমি গোন্ধ পোৱা নাই?”\n“কৰ্পূৰৰ গোন্ধৰ দৰে গোন্ধ৷”\nএইটো কি মনৰ ভুল? সুক্ষ্ম এটা গোন্ধ যেন কোঠাটোত পোৱা গৈছে৷ ঝনঝনকৈ আৰু এখন আইনা ভাঙিল৷ ৰাণুৱে ক’লে, “সেই বস্তুটোৱেই হাঁহিছে৷ শুনিছানে?” বৰষুণৰ শব্দৰ বাহিৰে আনিছে একো শুনা নাপালে৷\n“তুমি বহাচোন৷ মই হাৰিকেন জ্বলাও৷”\n“নাই৷ তুমি মোক ধৰি বহি থাকা৷”\nআনিছে অস্বস্তিৰে ক’লে, ” তুমি সেই খিৰিকীখনৰ ফালে আৰু নাচাবাচোন৷”\nআনিছে লক্ষ্য কৰিলে, ৰাণু থক- থককৈ কঁপিছে, তাইৰ গাৰ উত্তাপো বাঢ়িছে৷ ৰাণুক সাহস দিবলৈকে সি ক’লে, “কোনো মন্ত্ৰ – প্ৰাৰ্থনা পঢ়িলে লাভ হ’ব নেকি? আয়াতুল কুৰ্সি জানো মই৷ আয়াতুল কুৰ্সি পঢ়ো?”\nৰাণুৱে উত্তৰ নিদিলে৷ তাইৰ চকু ডাঙৰ ডাঙৰ হৈ পৰিছে৷ মুখেদি ফেন ওলাইছে নেকি? টানি টানি উশাহ লৈছে৷\n“এই ৰাণু, শুনাচোন৷”\nকোনো সাৰ-সুৰ নাই৷ আনিছে হাৰিকেন জ্বলালে৷ পাকঘৰৰ পৰা খুট – খুটকৈ শব্দ আহিছে৷ এন্দুৰ, ইয়াত সন্দেহ নাই৷ তথাপি কিয় জানো ভাল লগা নাই৷ আনিছে বাৰাণ্ডালৈ আহি মাত দিলে, “ৰহমান চাহাব, অ’ ৰহমান চাহাব৷”\nৰহমান চাহাব বোধহয় সাৰে আছিল৷ লগে লগে বাহিৰলৈ ওলাই আহিল৷\n“কওকচোন, কি কথা?”\n“মোৰ পত্নী অসুস্থ হৈ পৰিছে৷”\n“ধৰিব পৰা নাই৷”\n“হস্পিতাল নিব লাগিব নেকি?”\n“আপুনি যাওক, মই গৈ আছো৷ এতিয়াই গৈ আছো৷”\nআনিছ কোঠালৈ ওভতি গ’ল৷ মনৰ ভুল৷ নিঃসন্দেহে মনৰ ভুল৷ আনিছৰ এনে লাগিল যেন তেওঁ কোঠাৰ ভিতৰলৈ গৈ ৰোৱা মাত্ৰকে কোনোবা এজন দুৱাৰৰ আঁৰত লুকাই দিলে৷ ওখকৈ নিশকতীয়া ধৰণৰ এটা মানুহ৷ আনিছে মাত দিলে, “ৰাণু৷”\nৰাণুৱে তৎক্ষণাৎ মাত দিলে, “কি?”\nইলেক্ট্ৰিচিটি তেনেকুৱাতে আহিল৷ আৰু অলপ সময়ৰ ভিতৰত ৰহমান চাহাবো আহি পালে৷ তেওঁ উদ্বিগ্ন মাতেৰে ক’লে, ‘‘এতিয়া অৱস্থা কেনে?”\nৰাণুৱে অবাক হৈ ক’লে, ” কিহৰ অৱস্থা? কি হৈছে?”\nৰহমান চাহাবে অবাক হৈ চাই থাকিল৷ আনিছে ক’লে, “তোমাৰ গা বেয়া কৰিছিল, সেয়ে এখেতক মাতিছিলো৷ এতিয়া কেনে লাগিছে?”\nৰাণু উঠি বহিল৷ ৰহমান চাহাবৰ ফালে চাই মৃদু স্বৰত ক’লে, “এতিয়া মোৰ ভাল৷”\nৰহমান চাহাব তথাপিও দহ মিনিট মান সময় বহিল৷ আনিছে ক’লে, “আপুনি ছাদত জঁপিওৱা-জঁপি শুনিছেনে?”\n“সেইটোতো সদায় শুনো৷ বান্দৰৰ উৎপাত৷”\n“ময়ো সেইটোৱে ভাবিছিলো৷”\n“খুব জ্বলা-কলা দেখুৱাই৷ দিন-দুপৰতে ঘৰৰ পৰা খোৱাবস্তু লৈ যায়৷”\n“হয়৷ নতুনকৈ আহিছেতো! কেইদিন মান যাওক, গম পাব৷ ঘৰৰ মালিকক কৈছিলো গ্ৰিল দিবলৈ ৷ তেওঁ নিদিলে৷ আপোনাৰ লগত দেখা হ’লে আপুনিও ক’ব৷ সকলোৱে মিলি চেপি ধৰিব লাগিব৷”\n” হয়, মই ক’ম৷ আপুনি চাহ খাব নেকি একাপ ?”\n” আৰে নাই নাই! এই ৰাতি আঢ়ৈটা বজাত চাহ খাম নেকি, কি যে কয়! উঠো দিয়ক৷ কোনো অসুবিধা পালে মাত দিব৷”\nমানুহজন উঠিল৷ ৰাণুৱে চেপা মাতেৰে ক’লে, ” এই দুপৰ ৰাতি তেওঁক মাতি আনিলা কিয়? তেওঁ বাৰু কি ভাবিছে?”\nতুমি যি আৰম্ভ কৰিছিলা! ভয় খায়েই মানুহজনক মাতিলো৷”\n“কি কৰিছিলো মই?”\n“অনেক কাণ্ড কৰিছিলা৷ এতিয়া তোমাৰ কেনে সেইটো কোৱা৷”\n” কেনেকুৱা ভাল?”\n“ভয় লগা নাই আৰু?”\nৰাণু বিচনাৰ পৰা নামিল৷ তাই সম্পূৰ্ণ সহজ আৰু স্বাভাৱিক৷ চকুৱে মুখে ভয়ৰ কোনো চিন নাই৷ শাৰীখন কঁকালত খুচি কোঠাৰ পানী সৰাৰ ব্যৱস্থা কৰিছে৷\n“ৰাতিপুৱা যি কৰা কৰিবা৷ এতিয়া এইবোৰ থোৱাচোন৷”\n“ইচ্! কি অৱস্থা হৈছে চোৱা না৷”\n“হওক, এইফালে আহাচোন৷”\nৰাণু হাঁহি মুখেৰে আগুৱাই আহিল৷\n“এতিয়া আৰু তোমাৰ ভয় লগা নাই৷”\n” খিৰিকীৰ ওচৰত যে কোনোবা ৰৈ আছে বুলি কৈছিলা?”\n” এতিয়া কোনো নাই৷ আৰু থাকিলেও একো নাহে নাযায়৷”\nআনিছে দ্বিতীয়টো চিগাৰেট জ্বলাই মৃদু মাতেৰে ক’লে, ” একাপ চাহ কৰিব পাৰিবা?”\n“চাহ, ইমান ৰাতি?”\n“এতিয়া আৰু টোপনি নাহে, চাওঁ কৰাচোন একাপ৷”\nৰাণুৱে চাহ বনাবলৈ পাকঘৰলৈ গ’ল৷ কিছু সময়ৰ ভিতৰতে পানী উতলাৰ শব্দ হ’ল৷ বাহিৰত দপদপকৈ বৰষুণ দিছে৷ ৰাণু অকলে অকলে পাকঘৰত৷ কোনে ক’ব এই ছোৱালীজনীয়েই অলপ সময়ৰ আগতে ভয়ত অস্থিৰ হৈ পৰিছিল! ছাদত আকৌ ধপ ধপ শব্দ হৈছে৷ এই বৰষুণৰ মাজতে বান্দৰ আহিছে নেকি? আনিছে উঠি গৈ পাকঘৰত মাত দিলে৷ লাহেকৈ ক’লে, “ছাদত বৰ ধুপ-ধাপ শব্দ হৈছে৷” ৰাণুৱে উত্তৰ নিদিলে৷\nআনিছে ক’লে, “এই ঘৰটো এৰি দিম৷”\n” সস্তাত এনেকুৱা ঘৰ আৰু নোপোৱা৷”\n“চাওঁ, পাওঁ নে নাপাওঁ৷”\n“চাহত চেনী হৈছে নে তোমাৰ?”\n“হৈছে৷ তুমি নল’লা?”\n“নাহ্, ৰাতি দুপৰত চাহ খালে মোৰ আৰু টোপনি নাহিব৷”\nৰাণুৱে হামিয়ালে৷ আনিছে ক’লে, “এতিয়া কোৱা তোমাৰ সপোন-বৃত্তান্ত৷”\n“সেই যে সপোন দেখিছিলা! এটা চাপৰ মানুহ৷”\n“এইটো সপোন আকৌ কেতিয়া দেখিলো? কি যে কোৱা তুমি!”\nআনিছে আৰু একো নক’লে ৷ চাহ শেষ কৰি শুবলৈ গ’ল৷ ঠাণ্ডা-ঠাণ্ডা লাগিছে৷ ৰাণুৱে ভৰি কোঁচাই কণমানি ছোৱালীৰ দৰে শুইছে৷ এখন হাতেৰে আনিছক সাৱটি আছে৷ তাই গভীৰকৈ উশাহ লৈছে৷ হয়তো টোপনি গ’ল৷ খিৰিকীত নাৰিকল গছৰ ছাঁ পৰিছে৷ ছাঁটোক মানুহৰ দৰেই লাগিছে৷ বতাহত গছৰ পাত লৰিছে৷ এনে লাগিছে যেন মানুহৰ হাতহে লৰচৰ কৰিছে৷ কোঠাৰ ভিতৰত এটা মিঠা গোন্ধ৷ মিঠা, কিন্তু অচিনাকি৷\nআনিছে ৰাণুক কাষলৈ চপাই আনিলে৷ ৰাণুৰ মুখত পোহৰ পৰিছে৷ কি যে অপৰূপা লাগিছে তাইক! আনিছে সৰুকৈ হুমুনিয়াহ কাঢ়িলে৷ সিহঁতৰ বিয়াৰ মাত্ৰ ছয়মাহ হৈছে৷ আনিছ এতিয়াও অভ্যস্ত হৈ উঠা নাই৷ প্ৰতি ৰাতিয়েই ৰাণুৰ মুখখন তাৰ অচিনাকি যেন লাগে৷ অপৰূপ ৰূপৱতী এজনী ছোৱালীৰ মুখ৷ যাক কেতিয়াও সম্পূৰ্ণকৈ চিনি পোৱা নাযায়৷ আনিছে মাত দিলে, “ৰাণু, ৰাণু৷” কোনো উত্তৰ পোৱা নগ’ল৷ ৰাণু গভীৰ টোপনিত আচ্ছন্ন৷ আনিছৰ টোপনি নাহিল৷ শুই-শুইয়ে ঠিক কৰি পেলালে, ৰাণুক এজন ভাল চাইকিয়াট্ৰিষ্টৰ ওচৰলৈ লৈ যাব লাগিব৷ অফিছৰ কমলেন্দু বাবুৱে এজন ব্যক্তিৰ কথা প্ৰায়ে কয়, খুব বোলে গুণী মানুহ৷ মিছিৰ চাহাব৷ এবাৰ মিছিৰ চাহাবক দেখুৱাই আহিব লাগিব৷\nৰাণুৱে টোপনিৰ জালতে খিলখিলাই হাঁহি উঠিল৷ অপ্ৰকৃতিস্থ মানুহৰ হাঁহি শুনি ভাল নালাগে৷ গা বেজবেজাই৷\nমানুহজনৰ ঘৰ বিচাৰি উলিয়াওতে বহুত সময় লাগিল৷ কঁঠালবাগানৰ এটা গলিৰ ভিতৰত পুৰণা ঠাঁচৰ এটা ঘৰ৷ বহুত বাৰ দুৱাৰত টুকুৰিওৱাৰ পিছত খুব অসুস্থ এজন মানুহ ওলাই আহিল৷ বিৰক্ত মুখেৰে ক’লে, “কাক বিচাৰিছে?”\n“মিছিৰ চাহাবক বিচাৰিছো৷”\n“তেওঁক কিয় লাগে?”\n” প্ৰয়োজন এটা আছে ৷ আপুনিয়েই মিছিৰ চাহাব নেকি?”\n“হয়৷ কওক, প্ৰয়োজনটো কওক৷”\nৰাস্তাত ৰৈয়ে সমস্যাৰ কথা ক’ব লাগিব নেকি? আনিছে অস্বস্তিবোধ কৰিলে৷ কিন্তু মানুহজনৰ আচৰণ এনেকুৱা যেন, বাহিৰতে থিয় কৰাই ৰাখিব, ভিতৰলৈ সোমাবলৈ নিদিব৷ আনিছে ক’লে, “ভিতৰলৈ আহি কওঁ?”\n“ভিতৰলৈ আহিব? ঠিক আছে আহক৷”\nমিছিৰ চাহাবে যেন নিত্যান্ত অনিচ্ছাৰে দুৱাৰমুখৰ পৰা আঁতৰি গ’ল৷ ঘোৰ অন্ধকাৰ৷ তিনি-চাৰিখন বেতৰ চকীৰ বাহিৰে আচবাব পত্ৰ একো নাই৷\nআনিছ বহিল৷ মানুহজনে ক’লে, “আজি মোৰ গাটো ভাল নহয়৷ আলছাৰ আছে৷ বিষাইছে এতিয়া৷ কি কয় সোনকালে কওক৷”\n“মোৰ পত্নীৰ এটা কামত আপোনাৰ ওচৰলৈ আহিলো৷ আপোনাৰ নাম শুনিয়েই আহিছো৷ “\n“মোৰ নাম শুনি আহিছে?”\n“মোৰ যে ইমান নাম-গুণ আছে সেইটোতো জনা নাছিলো! স্পেচিফিকেলী কওকচোন কাৰ পৰা শুনিছে?”\nআনিছে সেমেনা-সেমেনি কৰিব ধৰিলে৷ মানুহজনে অসহিষ্ণু মাতেৰে ক’লে, ” কওক কোনে ক’লে?”\n“আমাৰ অফিচৰে এজন ব্যক্তি ৷ কমলেন্দু বাবু৷ আপুনি বোলে তেওঁৰ ভনীয়েকৰ চিকিৎসা কৰিছিল৷”\n“অ’ আচ্ছা, চিনি পাইছো, কমলেন্দু৷ শুনক, মই কিন্তু ডাক্তৰ নহয়, জানে নহয়?”\n“হয় ছাৰ, জানো৷”\n“আচ্ছা আগতে একাপ চাহ খাওক, তাৰপিছত কথা পাতিম ৷ ৰোগী কোন বুলি ক’লে? আপোনাৰ পত্নী?”\n“কি কয়! আপোনাৰ বয়সটো চল্লিশৰ দৰে লাগিছে, নহয় নে?”\n“আনিছে শুকান মাতেৰে ক’লে, মোৰ ছয়ত্ৰিশ৷”\n“এনে কমবয়সীয়া ছোৱালী বিয়া কৰাইছে কিয়?”\nএইটো আকৌ কেনেকুৱা প্ৰশ্ন! আনিছৰ এনে লাগিল কমলেন্দুৰ কথা শুনি ইয়ালৈ অহাতো ঠিক নহ’ল৷ মানুহজনৰ নিজৰ মগজুৰে ঠিক নাই যেন লাগিছে৷ এজন অপৰিচিত মানুহক কোনোৱে এনেধৰণৰ প্ৰশ্ন সুধে নেকি?\n“কওক কওক, ইমান কমবয়সীয়া ছোৱালী কিয় বিয়া কৰালে?”\n“হৈ গ’ল, আৰু কি!”\n“বুজিছো, ক’ব বিচৰা নাই৷ ঠিক আছে, নক’লেও হ’ব৷ চাহৰ কথা কৈ আহো৷ চাহ খোৱাৰ পিছত আৰম্ভ কৰিম৷”\nমানুহজনে আনিছক বহিবলৈ কৈ ভিতৰলৈ গুচি গ’ল৷ তাৰ পিছত আৰু অহাৰ নাম-গোন্ধ নাই৷ আঠ-ন বছৰীয়া এজনী সৰু ছোৱালীয়ে একাপ ভীষণ মিঠা সৰ ভাহি থকা চাহ দি গ’ল৷ তাৰপিছত আৰু কোনো সাৰ-সুৰ নাই৷ চাওঁতে চাওঁতে সন্ধিয়া হৈ গ’ল৷ আনিছে ভালে কেইবাৰমান কাহিলে৷ দুবাৰ ডাঙৰকৈ চিঞৰি মাতিলে, “ঘৰত কোনোবা আছে নে?” কোনো শব্দ নাই৷ কি সমস্যা!\nকমলেন্দু বাবুৱে অৱশ্যে বাৰে বাৰে কৈ পঠাইছিল ___ এই মানুহজনৰ কথা-বাৰ্তাৰ কোনো ঠা-ঠিকনা নাই, তথাপি মানুহজন অসাধাৰণ৷ আনিছৰ কিন্তু অসাধাৰণ যেন নালাগিল৷ কিন্তু চকুৰ দৃষ্টি খুব তীক্ষ্ণ৷ এইটো অৱশ্যে প্ৰথমেই চকুত পৰে৷ আৰু দ্বিতীয় যিটো কথা চকুত পৰে, সেইটো হৈছে তেওঁৰ আঙুলি ৷ আটাইকেইটা আঙুলিয়েই অস্বাভাৱিক দীঘল৷\n“এহ ! বহুত সময় বহুৱাই ৰাখিলো “\n“নাই, ঠিকে আছে৷”\n“কিয় ঠিকে থাকিব? ঠিক নহয়৷”\nমানুহজনে এই প্ৰথম বাৰ হাঁহিলে৷ ৰৈ ৰৈ ক’লে, “আলছাৰ আছে যে বিষত তত নাপাই শুই গৈছিলো৷ তৎক্ষণাতে টোপনি আহি গ’ল৷”\n” মই তেনেহ’লে অন্য এদিন আহো?”\n“নাই৷ আহিলেই যেতিয়া বহক৷ চাহ দিছিল নে?”\n“বাৰু এতিয়া কওক কি ক’ব৷”\nআনিছ মনে মনে থাকিল৷ এইটো এনেকুৱা এটা কথা, যিটো ফটকৈ অপৰিচিত কাকোৱেই ক’ব পৰা নাযায়৷ মানুহজনে শান্ত মাতেৰে ক’লে, “আপোনাৰ পত্নীৰ মগজুৰ ঠিক নাই, নহয় জানো?”\n“নহয় ছাৰ, মগজু ঠিকে আছে৷”\n“তেনেহ’লে মোৰ ওচৰলৈ কিয় আহিছে?”\n“মাজে মাজে তেওঁ অস্বাভাৱিক আচৰণ কৰে৷ “\n“ভয় খায়৷ মাজে মাজেই এনে হয়৷”\n“ভয় খায়? তাৰ মানে কি? কিহৰ ভয়?”\n“ঠিক জানেতো? ভয়টো ভূতৰেই?”\n“নাই৷ ভালকৈ নাজানো, তেনেকুৱা যেন লাগে৷”\nমানুহজনে এটা চুৰট হুপি খক খককৈ কাঁহি ক’লে, “বৰ্মাৰ পৰা মোৰ এজন বন্ধুৱে আনিছে, অতি বাজে বস্তু৷” আনিছে একো নক’লে৷ কিন্তু এই মানুহজনৰ ষ্টাইলটো ভাল পালে৷ তেওঁ অনায়াসে অন্য প্ৰসংগলৈ আহিছে৷ আৰু এনেকৈ কথা কৈছে যেন আগৰ কথা-বাৰ্তা তেওঁৰ একোৱেই মনত নাই৷\n“এনেধৰণৰ চুৰট চাৰি-পাঁচটা খালে যক্ষ্মা হৈ যাব৷ আপোনাক এটা দিম নেকি?”\n“পেলাই দিবলৈ বেয়া লাগে বাবেই খাওঁ৷ খোৱাৰ উপযুক্ত বস্তু নহয়৷ কিন্তু হাভানাৰ চুৰটবোৰ ভাল৷ হাভানাৰ চুৰট খাইছে নে কেতিয়াবা?”\n“খুব ভাল৷ মাজে মাজে মোৰ এজন বন্ধুৱে দি যায়৷”\nমানুহজনে চুৰটত টান দি আকৌ ঘৰ কঁপাই কাহিবলৈ ধৰিলে৷ কাহ ৰওঁতেই ক’লে, “এতিয়া মই আপোনাক কেইটামান প্ৰশ্ন সুধিম৷ যথাযথ উত্তৰ দিব৷”\n“হয় , ভাল বাৰু৷”\n“প্ৰথম প্ৰশ্ন, আপোনাৰ পত্নী দেখিবলৈ ধুনীয়া নেকি ?”\n“আপোনাৰ পত্নীয়ে কেতিয়া ভয় খায়, ৰাতি নে দিনত?”\n“সাধাৰণতে ৰাতি৷ কিন্তু এবাৰ দুপৰীয়া ভয় খাইছিল৷”\n“ভয়টো কেনেধৰণৰ সেইটো কওক৷”\n“কিবা এটা দেখে যেন লাগে৷”\n“প্ৰতিবাৰেই একে বস্তুকে দেখে, নে প্ৰতিবাৰেই বেলেগ?”\n“এইটো মই ভালকৈ নাজানো৷”\n“এনে সময়ত তেওঁ কোনোধৰণৰ গোন্ধ পাই নেকি?”\n“মই ঠিক ক’ব পৰা নাই৷”\n“যেতিয়া সুস্থ হৈ উঠে, তেতিয়া তেওঁৰ ভয়ৰ কথা মনত থাকে নে?”\n“বেছিভাগ সময়তেই মনত নাথাকে, কিন্তু মাজে মাজে থাকে৷”\n“আপোনাৰ পত্নীৰ স্বাস্থ্য সঁচাকৈয়ে বেয়া৷”\n“তেওঁ প্ৰথম কেতিয়া ভয় খাইছিল, ক’ব পাৰিবনে?”\n“নাই নাজানো৷ অৱশ্যে খুব সৰু কালতে৷”\n“প্ৰথম ভয়ৰ ঘটনাটো মোক কওক৷”\n“মই সেইটো ভালকৈ নাজানো৷”\n“আপুনি বহুত কথাই নাজানে যেন লাগিছে ৷ আপোনাৰ পত্নীক এদিন লৈ আহক৷ “\nআনিছে কিছু সময় মনে মনে থাকি ক’লে, “মই তেওঁক আনিব বিচৰা নাই৷”\n“কিয় বিচৰা নাই?”\n“তেওঁ খুব চেনচিটিভ৷ তেওঁ যদি গম পায় যে তেওঁৰ এই অস্বাভাৱিকতাক লৈ মই আনৰ লগত কথা পাতিছো, তেনেহ’লে তেওঁ মনত দুখ পাব৷”\n“চাওক ভাই, আপোনাৰ পত্নীৰ লগত কথা নপতাকৈ একো কৰিব পৰা নাযাব৷ আপোনাৰ পত্নী অসুস্থ আৰু মোৰ এনে লাগিছে, এই অসুখ দ্ৰুত গতিত বাঢ়ি যাব৷ আপুনি তেওঁক লৈ আহিব৷”\nআনিছ উঠি থিয় হ’ল৷ লাহেকৈ ক’লে, “আপোনাক কিমান দিম?”\nমানুহজনে আচৰিত হৈ ক’লে, ” কমলেন্দু বাবুৱে আপোনাক কোৱা নাই নেকি যে মই ফিজ নলওঁ? এই কামটো মই চখৰ খাটিৰত কৰো বুজি পাইছে?”\n“কিন্তু আপুনি যদি ভাল গোলাপৰ সঁচ পায়, তেনেহ’লে মোক দিব পাৰে৷ মোৰ গোলাপৰ প্ৰতি খুব চখ৷ আটাইবোৰ মিলাই ত্ৰিশটা ডিফাৰেন্ট ভেৰাইটিৰ গছ মোৰ ওচৰত আছে৷ এটা আছে ভীষণ ইন্টাৰেষ্টিং, বন ফুলৰ দৰে সৰু চাইজৰ গোলাপ৷”\n“হয়৷ সিহঁতক কোৱা হয় মাইক্ৰ’ ৰ’জ৷ হ’লেণ্ডৰ গোলাপ৷ কাঢ়া গোন্ধ৷ চাব নেকি?”\n“আন এদিন চাম৷ আজি দেৰি হৈ গ’ল, মোৰ পত্নী অকলে থাকে৷”\n“অ’, হয় নেকি? শুনক, তেওঁক অকলে নাৰাখিব৷ কেতিয়াও যাতে ছোৱালীজনী অকলে নাথাকে! এইটো খুব দৰকাৰী৷”\nৰাস্তালৈ নামি আনিছৰ মন বেয়া হৈ গ’ল৷ মিছামিছি সময় নষ্ট৷ মানুহজনে তেনেকুৱা একো নাজানে৷ কমলেন্দু বাবুৱে যি বিলাক আধ্যাত্মিক শক্তিৰ কথা কৈছিল, সেই সকলোবোৰ নিত্যান্তই গল্প-গুজৱ যেন লাগিছে৷ কিন্তু মানুহজনৰ কথা বতৰা যথেষ্ঠ ফ’ৰ্চফুল৷ ৰাণুক বুজাই-বঢ়াই আনি এবাৰ দেখুৱাব পাৰি৷\nতাৰ উপৰি মানুহজন খুব সম্ভৱ এলা- পেচা বিধৰো নহয়৷ ক্লিনিকেল চাইকিয়াট্ৰিৰ টীচাৰ৷ একেবাৰে একো নাজানিলে কোনেও মাষ্টৰী নকৰে৷ কিছু নিশ্চয় জানে৷ মানুহৰ চেহেৰা দেখি কিবা অনুমান কৰাটোও ঠিক নহয়৷ (আগলৈ)\nপূৰ্বৱৰ্তী লেখা যৌন অপৰাধ,যৌন স্বাধীনতা আৰু লাভ মেকিং৷৷ নিৰ্মালী সন্দিকৈ৷৷\nপৰৱৰ্তী লেখা আমাৰ অসম : সপোন, বাস্তৱ আৰু সংগ্ৰাম\ndhruba jyoti ojah\nডিচেম্বৰ 18, 2018 at 4:07 অপৰাহ্ন\nদেৱী সম্পুৰ্ন লিখনিটো কত পঢ়িবলৈ পোৱা যাব জনায় যেন বহুত ভাল লাগিছে\nডিচেম্বৰ 20, 2018 at 10:47 পূর্বাহ্ণ\nমূল:- বেংগলী, মই ও ইচ্ছুক হোৱাত বিচাৰি খোচাৰী পালো, pdf file দিব পাৰো\nজানুৱাৰী 3, 2019 at 8:05 পূর্বাহ্ণ\nবাট চাই ৰ’লো পৰৱৰ্তী সংখ্যাটোলৈ।\nজানুৱাৰী 3, 2019 at 8:18 পূর্বাহ্ণ\nভাল লাগিল। পৰৱৰ্তী সংখ্যাটোলৈ বাট চালোঁ।\n2 ঘণ্টা ago


Enflam in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Enflam ar byavahar, ppali, parshwakriya, upkaar, kriya-pratikriya aaru satarkatabani\nEnflam in Assamese\nEnflam ৰ মূল্য আৰু পেকৰ চাইজ - Enflam Price and Pack Size in Assamese - Enflam ar mulya aaru pakor size\nEnflam ৰ লাভ আৰু ব্যৱহাৰসমূহ- Enflam Benefits & Uses in Assamese- Enflam ar laabh aaru byavaharsamuh\nEnflam ৰ পালি আৰু সেয়া কেনেদৰে ল'ব- Enflam Dosage & How to Take in Assamese - Enflam ar paali aaru xeya kenedore lobo\nEnflam ৰ পাৰ্শ্চক্ৰিয়াসমূহ- Enflam Side Effects in Assamese- Enflam ar parshwakriyasamuh\nEnflam সংক্ৰান্ত সতৰ্কতাবাণীসমূহ- Enflam Related Warnings in Assamese- Enflam xonkranta xatarkatabanisamuh\nঅইন দৰৱৰ সৈতে Enflamৰ গুৰুতৰ ক্ৰিয়া-প্ৰতিক্ৰিয়া- Severe Interaction of Enflam with Other Drugs in Assamese- Oinor xoite Enflam ar gurutor kriya-pratikriya\nEnflam মতভেদসমূহ- Enflam Contraindications in Assamese- Enflam nishedhsamuh\nEnflam ৰ বিষয়ে সততে সোধা প্ৰশ্নসমূহ- Frequently asked Questions about Enflam in Assamese- Enflam ar bikhoye satate xodha prashnasamuh\nখাদ্য আৰু মদৰ সৈতে Enflam ক্ৰিয়া-প্ৰতিক্ৰিয়া- Enflam Interactions with Food and Alcohol in Assamese- khadya aaru modor xoite Enflam kriya-pratikriya\nEnflam ৰ লাভ আৰু ব্যৱহাৰসমূহ - Enflam Benefits & Uses in Assamese - Enflam ar laabh aaru byavaharsamuh\nEnflam তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEnflam ৰ পালি আৰু সেয়া কেনেদৰে ল'ব - Enflam Dosage & How to Take in Assamese - Enflam ar paali aaru xeya kenedore lobo\nEnflam-ৰ উপাদানসমূহ - Enflam Active Ingredients in Assamese - Enflam-ar upadaansamuh\nEnflam ৰ পাৰ্শ্চক্ৰিয়াসমূহ - Enflam Side Effects in Assamese - Enflam ar parshwakriyasamuh\nগৱেষণাৰ ভিত্তিত, Enflam ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEnflam সংক্ৰান্ত সতৰ্কতাবাণীসমূহ - Enflam Related Warnings in Assamese - Enflam xonkranta xatarkatabanisamuh\nEnflam-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEnflam গৰ্ভাবস্থাৰ সময়ত গ্ৰহণ কৰা সুৰক্ষিত।\nEnflam-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEnflamস্তন্যপায়ী মহিলাৰ বাবে সুৰক্ষিত।\nবৃক্কত Enflam কি প্ৰভাৱ দেখা গৈছে?\nEnflamৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Enflam কি প্ৰভাৱ দেখা গৈছে?\nEnflamৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Enflam ৰ কি প্ৰভাৱ দেখা গৈছে?\nEnflamৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Enflamৰ গুৰুতৰ ক্ৰিয়া-প্ৰতিক্ৰিয়া - Severe Interaction of Enflam with Other Drugs in Assamese - Oinor xoite Enflam ar gurutor kriya-pratikriya\nEnflam তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEnflam মতভেদসমূহ - Enflam Contraindications in Assamese - Enflam nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Enflam লোৱা অনুচিত যাতে -\nEnflam ৰ বিষয়ে সততে সোধা প্ৰশ্নসমূহ - Frequently asked Questions about Enflam in Assamese - Enflam ar bikhoye satate xodha prashnasamuh\nএই Enflam-এ অভ্য়াস বা নিচাৰ সৃষ্টি কৰে নেকি?\nনহয়, Enflam লোৱাটোৱে কোনো আসক্তিৰ সৃষ্টি নকৰে।\nEnflam য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Enflam লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Enflamৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Enflam ক্ৰিয়া-প্ৰতিক্ৰিয়া - Enflam Interactions with Food and Alcohol in Assamese - khadya aaru modor xoite Enflam kriya-pratikriya\nখাদ্য আৰু Enflamৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Enflam আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Enflamৰ মাজৰ প্ৰতিক্ৰিয়া\nEnflam আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nEnflamৰ পৰিপূৰকসমূহ - Substitutes for Enflam in Assamese\nআপুনি বা আপোনাৰ পৰিয়ালৰ কোনোবাই Enflam লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Enflam ব্যৱহাৰ কৰিছিল নেকি?\nআপুনি কিমান পৰিমাণে Enflam সেৱন কৰিছিল?\nআপুনি Enflam ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Enflam সেৱন কৰে?


two-chain-snatcher-arrested-in-bongaigaon-police-tv-upananda– News18 assam\nবঙাইগাঁৱত বহিঃৰাজ্যৰ চিলনী চোৰৰ দপদপনি, মহিলাৰ ডিঙিৰ পৰা আঁজুৰি নিলে সোণৰ চেইন\nচিলনী চোৰৰ সৈতে জড়িত বেণু দাস নামৰ জুৱেলাৰীৰ স্বত্বাধিকাৰীকো আৰক্ষীয়ে আটক কৰিছে৷ ইতিমধ্যে আৰক্ষীয়ে সোণৰ চেইনৰ লগতে ঘটনাত ব্যৱহৃত বাইক আৰু নগদ দুই হাজাৰ টকা জব্দ কৰে৷\nLast Updated : November 10, 2021, 10:48 IST\nবঙাইগাঁৱত আৰক্ষীৰ জালত বহিঃৰাজ্যৰ দুই চিলনী চোৰ৷ ধৃত চিলনী চোৰ দুটা পশ্চিম বংগৰ সঞ্জু গোৱালা আৰু ৰহিত সিং৷ চুবুৰীয়া ৰাজ্যৰ চিলনী চোৰৰ দলে বঙাইগাঁৱত প্ৰৱেশ কৰি মহিলা এগৰাকীৰ ডিঙিৰ পৰা সোণৰ চেইন এডাল কাঢ়ি উধাও হয়৷ ইফালে , ঘটনাৰ খবৰ পাই আৰক্ষী তৎপৰ হৈ পৰে৷ জিলা আৰক্ষী অধীক্ষক স্বপ্ননীল ডেকা আৰু অতিৰিক্ত আৰক্ষী অধীক্ষক লুনা সোণোৱালে তৎপৰতাৰে অভিযান চলাই ঘটনা সংঘটিত হোৱাৰ প্ৰায় দুই ঘণ্টাৰ পিছতে দুই চিলনী চোৰক কৰায়ত্ত কৰে৷\nঘটনা সংঘটিত কৰি নিউ বঙাইগাঁৱৰ গেং কোৱাৰ্টাৰত আত্মগোপন কৰি থকাৰ সময়তে আৰক্ষীয়ে দুয়োকে আটক কৰে৷ ইফালে, চিলনী চোৰৰ সৈতে জড়িত বেণু দাস নামৰ জুৱেলাৰীৰ স্বত্বাধিকাৰীকো আৰক্ষীয়ে আটক কৰিছে৷ ইতিমধ্যে আৰক্ষীয়ে সোণৰ চেইনৰ লগতে ঘটনাত ব্যৱহৃত বাইক আৰু নগদ দুই হাজাৰ টকা জব্দ কৰে৷\nধৃত দুয়োকে জেৰাৰ পিছত চুবুৰীয়া ৰাজ্যখনৰ কেইবাজনীয়া গেং এটা বঙাইগাঁৱত প্ৰৱেশ কৰাৰ তথ্য লাভ কৰাৰ পিছত তৎপৰ হৈ পৰিছে আৰক্ষী৷ সম্প্ৰতি চিলনী চোৰৰ সৈতে জৰিত সকলোৰ সন্ধানত আৰক্ষীয়ে অভিযান অব্যাহত ৰাখিছে৷\nFirst published: November 10, 2021, 10:48 IST\nKnowledge Story|| টেবলেটৰ ষ্টীপত কিয় এনে খালী অংশ থাকে? ৯৫ শতাংশ মানুহেই দিছে ভুল উত্তৰ, আপুনি জানেনে?\nOld Note and Coin : অনলাইনত পুৰণি মুদ্ৰা বা নোট বিক্ৰী কৰিলেই হ'ব লাখপতি! সাৱধান, RBIয়ে দিছে এই সকীয়নি


৪.২৫ কিলোগ্ৰাম ওজনৰ পৃথিৱীৰ আটাইতকৈ গধুৰ আম উৎপাদন কৰিছে কলম্বিয়াৰ দুজন কৃষকে– News18 Assam\nপৃথিৱীৰ আটাইতকৈ ডাঙৰ আমটো কিমান ওজনৰ হ'ব পাৰে? ৪.২৫ কিলোগ্ৰাম ওজনৰ আম উৎপাদন কৰি কোনে Guinness World Recordত স্থান পালে?\nUpdated:May 4, 2021, 6:30 PM IST\nগ্ৰীষ্মকালত আমৰ বতৰ আৰম্ভ হোৱাৰ লগে লগে, কলম্বিয়া (Colombia)ৰ দুজন কৃষকে আম প্ৰেমীসকলৰ জিভালৈ পানী অহা আশ্চৰ্য আনিছে। দুয়োজনে Guinness World Recordত প্ৰৱেশ কৰিবলৈ ৪.২৫ কিলোগ্ৰাম ওজনৰ পৃথিৱীৰ আটাইতকৈ গধুৰ আম উৎপাদন কৰিছে।\nLast Updated: May 4, 2021, 6:30 PM IST\nকলম্বিয়াৰ গুয়াতাত জাৰ্মান অৰলেণ্ডো নভোয়া (German Orlando Novoa) আৰু ৰেইনা মাৰিয়া মাৰোকুনে (Reina Maria Marroqun) বয়াকা অঞ্চলৰ চান মাৰ্টিনত উৎপাদন কৰা বিশাল টেঙা ফলটোৱে ২৯ এপ্ৰিলত গিনিজ ৱৰ্ল্ড ৰেকৰ্ডছত স্থান দখল কৰিছে।\n২০০৯ চনত ফিলিপাইনছত পোৱা ৩.৪৩৫ কিলোগ্ৰাম ওজনৰ এটা আমৰ পূৰ্বৰ অভিলেখ ভংগ কৰাৰ পিছত জাৰ্মানে কৈছিল যে খিতাপ জয় কৰি বিশ্বক দেখুৱাই দিয়া যে কলম্বিয়াৰ লোকসকল "নম্ৰ, পৰিশ্ৰমী লোক যি গ্ৰাম্যাঞ্চলক ভাল পায়" আৰু স্নেহেৰে খেতি কৰা ভূমিৰ পৰা "মহান ফল" উৎপন্ন কৰে। তেওঁ লগতে কয় যে বিশাল ফলটোৱে তেওঁলোকৰ লোকসকলৰ বাবে আশা আৰু আনন্দৰ বাৰ্তা প্ৰতিনিধিত্ব কৰে যিহেতু পৃথিৱীখন মহামাৰীৰ মাজেৰে গৈ আছে।\nগিনিছ ৱৰ্ল্ড ৰেকৰ্ডছৰ অফিচিয়েল ৱেবছাইটত কোৱা হৈছে যে জাৰ্মানৰ জিয়ৰীয়ে ইয়াৰ গধুৰ আকাৰ দেখাৰ পিছত বিশ্ব ৰেকৰ্ডৰ বাবে ইণ্টাৰনেটত গৱেষণা কৰিছিল। তেওঁলোকৰ আম পৃথিৱীৰ আটাইতকৈ গধুৰ আছিল এইটো ইয়াক ওজন কৰা আৰু নিশ্চিত কৰাৰ পিছত তেওঁলোকে বিশ্ব ৰেকৰ্ডৰ কাষ চাপিছিল।\nজাৰ্মানে গিনিজ ৱৰ্ল্ড ৰেকৰ্ডছক কৈছিল যে এই বঁটাটোৱে "গুয়াতুনো অঞ্চলৰ প্ৰচেষ্টা আৰু সমৰ্পণ আৰু প্ৰকৃতিৰ প্ৰতি থকা প্ৰেমক স্বীকৃতি দিয়ে যিটো আমাৰ পিতৃ-মাতৃয়ে আমালৈ আগবঢ়াই দিছিল।"\nতেওঁলোকৰ অভিলেখ উদযাপন কৰিবলৈ, পৰিয়ালটোৱে গোটেই আমটো শ্বেয়াৰ কৰিছিল আৰু খাইছিল যিটো "ভিতৰৰ পৰা অতি সুস্বাদু আৰু স্বাস্থ্যকৰ", জাৰ্মানে কয়। ৰেকৰ্ড ধাৰণ কৰা ফলৰ স্মৃতিত, তেওঁলোকে ইয়াৰ প্ৰতিকৃতিও প্ৰস্তুত কৰিছিল আৰু গুয়াতাত ইতিহাস ৰচনা কৰিবলৈ ইয়াক পৌৰসভালৈ দান কৰিছিল।\nজাৰ্মানৰ মতে, এইটো তেওঁলোকৰ পৌৰসভাৰ দ্বাৰা দখল কৰা দ্বিতীয় গিনিছ ৱৰ্ল্ড ৰেকৰ্ডছ খিতাপ যিহেতু ২০১৪ চনত, তেওঁলোকে ৩,১৯৯৯ বৰ্গ মিটাৰত আটাইতকৈ দীঘল প্ৰাকৃতিক ফুলৰ দলিচাৰে বিশ্ব অভিলেখ ভংগ কৰিছিল।\nকৃষিৰ বাবে বিখ্যাত গুয়াতাই কফি, আৰেপাচ, মোগোলা আৰু আম কেৱল পৰিয়ালৰ ব্যৱহাৰৰ বাবে আৰু সাধাৰণতে কম পৰিমাণত উৎপাদন কৰে।\nFirst published: May 4, 2021, 6:30 PM IST


লিঅ'নেল মেছীৰ সাপ্তাহিক উপাৰ্জন কিমান ? -\nHomeআন্তঃৰাষ্ট্ৰীয়লিঅ'নেল মেছীৰ সাপ্তাহিক উপাৰ্জন কিমান ?\nলিঅ’নেল মেছীৰ সাপ্তাহিক উপাৰ্জন কিমান ?\nলিঅ'নেল মেছীৰ সাপ্তাহিক উপাৰ্জন কিমান ?\nইংলেণ্ডঃ ইংলেণ্ডৰ সাপ্তাহিক ৰেডিঅ’ টাইমছে চলিত বৰ্ষত সৰ্বাধিক উপাৰ্জন কৰা শীৰ্ষ ১০ জন খেলুৱৈৰ এখন তালিকা প্ৰকাশ কৰিছে। তালিকাৰ শীৰ্ষ স্থানত আছে তাৰকা ফুটবলাৰ লিঅ’নেল মেছী। বাৰ্চিলোনাত কটোৱা ২১ বছৰীয়া কেৰিয়াৰৰ পাছত আৰ্জেণ্টিনাৰ ছুপাৰষ্টাৰ লিঅ’নেল মেছীয়ে বিগত মাহত পিএছজিত যোগদান কৰিছিল।\nপিএছজিত এসপ্তাহত লিঅ’নেল মেছীৰ উপাৰ্জনৰ পৰিমাণ ১৩লাখ ২৫হাজাৰ ডলাৰ। আনহাতে অলপতে জুভেণ্টাছ এৰি ম্যানচেষ্টাৰ ইউনাইটেডত যোগদান কৰা পৰ্তুগীজ তাৰকা ফুটবলাৰ ক্ৰিষ্টিয়ানো ৰ’নাল্ডোৰ সাপ্তাহিক দৰমহা প্ৰায় ৪৫৩.৭৩ কোটি টকা।\nঅৰ্থাৎ পৰ্তুগীজ তাৰকা ফুটবলাৰ ক্ৰিষ্টিয়ানো ৰ’নাল্ডোৰ সাপ্তাহিক উপাৰ্জনৰ প্ৰায় আঢ়ৈ গুণ লাভ কৰে মেছীয়ে। উপাৰ্জনৰ ক্ষেত্ৰত নেইমাৰে মেছীৰ ঠিক কাষতে আছে। পিএছজিতাৰকা ফুটবলাৰজনৰ সাপ্তাহিক দৰমহা ৮লাখ ৩৬হাজাৰ ডলাৰ। প্ৰকাশিত তালিকাৰ তৃতীয় স্থানত আছে লুইছ ছোয়াৰেজ, চতুৰ্ত স্থানত আছে আঁতোয়ান গ্রিজমান , আনহাতে পঞ্চম স্থানত আছে ৰিয়েল মাদ্ৰিদৰ তাৰকা গেৰেথ বেল।\nPrevious articleজন্মাষ্টমীৰ প্ৰসাদত বিষক্ৰিয়াঃ শিশুসহ বৰ্তমানেও চিকিৎসাধীন বহুজন\nNext articleআধাৰশিলাৰ ফুলজাৰিঃ ৩৫ বছৰে সম্পূৰ্ণ নহ’ল বৰপেটাৰ ৰাম ৰায় ষ্টেডিয়াম


theft-in-rangia-baralimari-looted-cash-and-gold-jewellery-manju-b– News18 assam\nসাৱধান ! আপোনাৰ ঘৰৰ ওপৰতো থাকিব পাৰে কাৰোবাৰ শেন চকু, মুহূৰ্ততে চফা কৰিব পেলাব ধন-সোণ!\nৰঙিয়াত চুৰি কাণ্ড\nৰঙিয়া ৰ বৰালিমাৰীত ঘৰৰ খিড়িকী ভাঙি দুৰ্বৃত্তৰ লুট-পাট । নগদ ১০ হাজাৰ টকা সহ লুটি নিলে পাঁচ লক্ষাধিক টকাৰ সোণৰ আ-অলংকাৰ ।\nLast Updated : October 07, 2021, 08:09 IST\nবুধবাৰে সন্ধিয়া ৰঙিয়া (Rangia)ৰ সমীপৰ বৰালিমাৰীত হৰেণ শালৈ নামৰ লোকজনৰ ঘৰত চোৰে (Thief) চলালে চাফাই অভিযান। ঘৰত কোনো নথকাৰ সুযোগ লৈ ঘৰৰ পিছফালৰ খিড়িকী ভাঙি প্ৰৱেশ কৰিলে দুৰ্বৃত্তৰ দল । নগদ টকা, সোণৰ অলংকাৰ বিচাৰি ঘৰৰ সকলো সা-সামগ্ৰী লণ্ড-ভণ্ড কৰিলে দুৰ্বৃত্তই ।\nপৰিয়ালৰ লোকসকলে উভতি অহাৰ পিছত ঘৰৰ পিছফালৰ খিড়িকীৰ লগতে আলমাৰি ভঙা অৱস্থাত প্ৰত্যক্ষ কৰে । চোৰে হৰেণ শালৈৰ ঘৰৰ পৰা পাঁচ লক্ষাধিক টকা মূল্যৰ সোণৰ আ-অলংকাৰ আৰু নগদ ১০ হাজাৰ টকাৰ লগতে মোবাইল ফোন আৰু পাট-মুগাৰ কাপোৰ চুৰি কৰি নিয়ে। সন্ধিয়াৰ ভাগত এনেদৰে লুট-পাটৰ ঘটনা সংঘটিত হোৱাত পৰিয়ালটো হতভম্ব হৈ পৰে ।\nভুক্তভোগী পৰিয়ালটোৱে ঘটনা সন্দৰ্ভত ডোবক আৰক্ষী চকীত এজাহাৰ দাখিল কৰে । পিছত ঘটনাস্থলীত আৰক্ষী উপস্থিত হৈ তদন্ত আৰম্ভ কৰে ।\nFirst published: October 07, 2021, 08:08 IST


in Assam TET, Latest Updates\nAssam TET Practice Exam Practice in Assamese– অসমীয়া সাহিত্য\nRead More: Assam TET Practice Social Science in Assamese [সমাজ বিজ্ঞান]\n১) প্ৰশ্ন : ‘অসম’ নামটোৰ কেতিয়াৰ প্ৰচলন হয়?\nউত্তৰ : ত্ৰয়োদশ শতিকা মানত আহোম সকলে এই ভূ-খণ্ড জয় কৰাৰ পাছত।\n২) প্ৰশ্ন : অসমীয়া ভাষাৰ উৎপত্তি কেতিয়া হৈছিল?\nউত্তৰ : খ্ৰীষ্টিয় নৱম-দশম শতিকা মানত।\n৩) প্ৰশ্ন : অসমৰ পুৰণি নামটি কি?\nউত্তৰ : কামৰুপ (প্ৰাগজ্যোতিষপুৰ)\n৪) প্ৰশ্ন : প্ৰথমে কোনে অসমীয়াত ৰামায়ণ ৰচনা কৰিছিল?\nউত্তৰ : মাধৱ কন্দলি।\n৫) প্ৰশ্ন : মূল মহাভাৰতখন অসমীয়া পদ্যত ভাঙনি কৰোঁতা জনৰ নাম কি?\n৬) প্ৰশ্ন : অসমীয়া গদ্য সাহিত্যৰ জনক কোন?\n৭) প্ৰশ্ন : প্ৰথম অসমীয়া লেখিকা গৰাকীৰ নাম কি?\nউত্তৰ : পদ্মাৱতী দেৱফুকননী।\n৮) প্ৰশ্ন : প্ৰথম অসমীয়া ছপা পুথিখনৰ নাম কি?\nউত্তৰ : ধৰ্মপুস্তক (১৮১), আত্মাৰাম শৰ্মা।\n৯) প্ৰশ্ন : গুৱাহাটী অনাতাঁৰ কেন্দ্ৰযোগে প্ৰচাৰ হোৱা প্ৰথম নাট খনৰ নাম কি আৰু ইয়াৰ নাট্যকাৰ কোন আছিল?\nউত্তৰ : “ধৰালৈ যিদিনা নামিব সৰগ” – সত্যপ্ৰসাদ বৰুৱা।\n১০) প্ৰশ্ন : ইংৰাজী ভাষাৰ আটাইতকৈ বৃহৎ অভিধানখন কি?\nউত্তৰ : Oxford English Dictionary.\n১১) প্ৰশ্ন : অসমত প্ৰথম ইংৰাজী অসমীয়া (Anglo assamese) অভিধান কোনে প্ৰণয়ন কৰে?\nউত্তৰ : বুদ্ধীন্দ্ৰনাথ ভট্টাচাৰ্যই (যোৰহাট)।\n১২) প্ৰশ্ন : “বন্দো কি ছন্দেৰে” নামৰ প্ৰখ্যাত গীত ৰচয়িতা কোন?\nউত্তৰ : অম্বিকাগিৰি ৰায় চৌধুৰী।\n১৩) প্ৰশ্ন : অলিভাৰ টি কট্টাৰ কোন?\nউত্তৰ : অসমৰ প্ৰথম বাৰ্তালোচনী “অৰুণদইঅ’ৰ (১৮৪৬) প্ৰতিষ্ঠাপক মুদ্ৰক।\n১৪) প্ৰশ্ন : গুৱাহাটী বিশ্ববিদ্যালয়ৰ প্ৰথম উপাচাৰ্য কোন আছিল?\nউত্তৰ : কৃষ্ণকান্ত সন্দিকৈ। (১৯৪৮-১৯৫৭)\n১৫) প্ৰশ্ন : ৰসৰাজ লক্ষ্মীনাথ বেজবৰুৱাদেৱে ৰচনা কৰা অসমৰ জাতীয় সংগীত ‘অ মোৰ আপোনাৰ দেশ’……….. ৰ সুৰকাৰ কোন আছিল?\nউত্তৰ : কমলা প্ৰসাদ আগৰৱালা।\n১৬) প্ৰশ্ন : অসম সাহিত্য সভাৰ প্ৰথম সভাপতি জনৰ নাম, ঠাই, কিমান চনত জন্ম হৈছিল?\nউত্তৰ : পদ্মনাথ গোহাঞিবৰুৱা, শিৱসাগৰ, ডিচেম্বৰ ১৯১৭ চন।\n১৭) প্ৰশ্ন : অসমৰ প্ৰথম স্নাতক ডিগ্ৰী কোনে লাভ কৰিছিল?\n১৮) অসমৰ প্ৰথম মহিলা আই. এ. এছ (I.A.S.) কোন?\nউত্তৰ : পাৰুল দাস (১৯৭৪ চন)\n১৯) অসমৰ প্ৰথম মহিলা এ. ছি. এছ. (A.C.S.) কোন?\nউত্তৰ : শুচিব্ৰতা ৰায়চৌধুৰী।\n২০) প্ৰশ্ন : কাণখোৱা পুথিখন কোনে ৰচনা কৰিছিল?\nউত্তৰ : শ্ৰীধৰ কন্দলি।\n২১) প্ৰশ্ন : শ্ৰীকৃষ্ণৰ শিক্ষাগুৰু কোন আছিল?\nউত্তৰ : সান্দিপনী।\n২২) প্ৰশ্ন : অসমৰ পৰা প্ৰকাশিত প্ৰথম ইংৰাজী দৈনিক কাকত খনৰ নাম কি?\nউত্তৰ : The Assam Tribune. (১৯৪৬ চনত ৰাধাগোবিন্দ বৰুৱাৰ দ্বাৰা গুৱাহাটীৰ পৰা প্ৰকাশিত, প্ৰথম সম্পাদক – লক্ষ্মীনাথ ফুকন)।\n২৩) প্ৰশ্ন : নগাঁও জিলাৰ বৰদোৱা সত্ৰত থকা কীৰ্ত্তন ঘৰৰ কাষত মহাপুৰুষ শ্ৰীমন্ত শংকৰদেৱৰ ভৰিৰ পতাৰ চিহ্ন থকা এচটা শিল আছে। শিলচটাক কি নামেৰে নামাকৰণ কৰা হৈছে?\nউত্তৰ : “পাদশিলা”।\n২৪) প্ৰশ্ন : প্ৰথম অসমীয়া ৰাজ্যপাল কোন আছিল?\nউত্তৰ : বিষ্ণুৰাম মেধি (মাদ্ৰাজ ১৯৫৭)।\n২৫) প্ৰশ্ন : স্বাধীন অসমৰ প্ৰথম গৰাকী মুখ্যমন্ত্ৰী কোন আছিল?\nউত্তৰ : ভাৰতৰত্ন গোপীনাথ বৰদলৈ।\n২৬) প্ৰশ্ন : ৰাষ্ট্ৰৰ সৰ্বোচ্চ আসনত অদিষ্ঠিত হোৱা সুযোগ্য অসম সন্তান জন কোন বাৰু?\nউত্তৰ : ফকৰুদ্দিন আলি আহমেদ। (১৯৭৪-৭৭)\n২৭) প্ৰশ্ন : অসমৰ প্ৰথম মহিলা চিকিৎসকৰ সন্মান লাভ কোনে কৰিছিল?\nউত্তৰ : ডাঃ ৰজনীপ্ৰভা শইকীয়া।\n২৮) প্ৰশ্ন : লণ্ডন বিশ্ববিদ্যালয়ৰ “ডি-লিট” সন্মান লাভ কৰা ব্যক্তিজন কোন?\nউত্তৰ : সূৰ্য কুমাৰ ভূঞা।\n২৯) প্ৰশ্ন : কোন চনত, ক’ৰ পৰা প্ৰথম প্ৰকাশ হৈছিল “জোনাকী” নামৰ আলোচনীখন। প্ৰথম সম্পাদকজন কোন আছিল?\nউত্তৰ : ১৮৮৯ চনত কলিতাৰ পৰা। প্ৰথম সম্পাদক – চন্দ্ৰ কুমাৰ আগৰৱালা।\n৩০) প্ৰশ্ন : জ্যোতিপ্ৰসাদ আগৰৱালাহতঁৰ এসময়ৰ “পকী” নামৰ ঘৰটো কি নামেৰে জনাজাত?\nউত্তৰ : জ্যোতি ভাৰতী।\n৩১) প্ৰশ্ন : বিষ্ণু ৰাভাৰ প্ৰথমা পত্নীৰ নাম কি আছিল?\nউত্তৰ : প্ৰিয়লতা দত্ত।\n৩২) প্ৰশ্ন : কোন কবিৰ কবিতা – ‘মৃত্যুওটো এটা শিল্প / জীৱনৰ কঠিন শিলত কটা নিৰ্লোভ ভাস্কৰ্য ………..’\nউত্তৰ : হীৰেণ ভট্টাচাৰ্য।\n৩৩) প্ৰশ্ন : ইংৰাজৰ ৰাজত্ব কালত ১৯০১ চনতে স্থাপন হোৱা কটন কলেজৰ প্ৰথম অধ্যক্ষ গৰাকী কোন?\nউত্তৰ : ফ্ৰেডৰিক উইলিয়াম চুদমাৰ্চন।\n৩৪) প্ৰশ্ন : কোন অসমীয়া মুক্তিযোদ্ধা নাৰীৰ জীৱনৰ ওপৰত আধাৰিত উপন্যাস “অভিযাত্ৰী”?\nউত্তৰ : চন্দ্ৰপ্ৰভা শইকীয়ানী।\n৩৫) প্ৰশ্ন : ‘বীণবৰাগী’ কবিতা পুথিৰ ৰচক কোন?\nউত্তৰ :চন্দ্ৰকুমাৰ আগৰৱালা।\n৩৬) প্ৰশ্ন : প্ৰসিদ্ধ চিন্তাবিদ ড° হীৰেণ গোঁহায়ে কোনখন গ্ৰন্থৰ বাবে সন্মানীয় সাহিত্য একাডেমী বঁটা লাভ কৰিছিল?\nউত্তৰ : “অসমীয়া জাতীয় জীৱনত মহাপুৰুষীয়া পৰম্পৰা” শীৰ্ষক গ্ৰন্থৰ বাবে।\n৩৭) প্ৰশ্ন : অ. ভা. উ. সা. সভা বুলিলে কি বুজা?\nউত্তৰ : অসমীয়া ভাষাৰ উন্নতি সাধিনী সভা।\n৩৮) প্ৰশ্ন : বৰ্তমান গুৱাহাটী বিশ্ববিদ্যালয়ৰ নৱ নিযুক্ত উপাচাৰ্শ কোন?\nউত্তৰ : ড° অমৰজ্যোতি চৌধুৰী।\n৩৯) প্ৰশ্ন : ২০০৭ চনত চাপৰত অনুষ্ঠিত হ’বলগীয়া অসম সাহিত্য সভাৰ অধিবেশনৰ সভাপতি কোন?\nউত্তৰ : কনক সেন ডেকা। (দ্বিতীয়বাৰৰ বাবে নিৰ্বাচিত)\n৪০) প্ৰশ্ন : ২০০৬ চনৰ অসম উপত্যকা বঁটা লাভ কৰা ব্যক্তিজন কোন?\nউত্তৰ : নলিনীধৰ ভট্টাচাৰ্য।\n৪১) প্ৰশ্ন : ২০০৬ চনৰ চুকাফা বঁটা লাভ কৰা ব্যক্তিজন কোন?\nউত্তৰ : ৰতন থিয়াম।\n৪২) প্ৰশ্ন : ‘চিৰচেনেহী মোৰ ভাষা জননী’ এই গীতটো কোনে ৰচনা কৰিছিল?\nউত্তৰ : সাহিত্যাচাৰ্য মিত্ৰদেৱ মহন্তই।\n৪৩) প্ৰশ্ন : আধুনিক যুগৰ প্ৰথম অসমীয়া উপন্যাসৰ নাম কি?\nউত্তৰ : পদ্মনাথ গোহাঞি বৰুৱাৰ “ভানুমতী”।\n৪৪) প্ৰশ্ন : অসমীয়া সমাজৰ সকলো কামতে অপৰিহাৰ্য ‘তামোল’ শব্দটো কোন জাতি গোষ্ঠীৰ অৱদান?\nউত্তৰ : অষ্ট্ৰিক জাতি।\n৪৫) প্ৰশ্ন : বিষ্ণু ৰাভাৰ কোন চনৰ কোন তাৰিখে কিমান সময়ত মৃত্যু হৈছিল?\nউত্তৰ : ১৯৬৯ চনৰ ২০ জুন তাৰিখে ৰাতি ২-২৫ বজাত মৃত্যু হৈছিল।\n৪৬) প্ৰশ্ন : জোনাকী যুগৰ ত্ৰিমূৰ্ত্তি নামে জনাজাত তিনিজন ব্যক্তিৰ দুগৰাকী হ’ল চন্দ্ৰ কুমাৰ আগৰৱালা আৰু হেমচন্দ্ৰ গোস্বামী। তৃতীয় গৰাকী কোন?\nউত্তৰ : লক্ষ্মীনথ বেজবৰুৱা।\n৪৭) প্ৰশ্ন : অসমৰ প্ৰথম শিশু আলোচনীখনৰ নাম কি?\nউত্তৰ : ‘ল’ৰা বন্ধু’ (১৮৮৮), সম্পাদক – কৰুনাভিৰাম বৰুৱা।\n৪৮) প্ৰশ্ন : ২০০৪ চনৰ ‘সাহিত্য অকাডেমী’ পুৰস্কাৰ লাভ কৰা অসমীয়া সাইহত্যিক গৰাকী কোন?\nউত্তৰ : হীৰেন্দ্ৰ নাথ দত্ত (গ্ৰন্থ : মানুহ অনুকূলে)।\n৪৯) প্ৰশ্ন : ‘জোনাকৰে ৰাতি, অসমীৰ মাটি, জিলিকি জিলিকি পৰে …….’ ভূপেন হাজৰিকা ৰচিত এই গীত কোনে গাইছে?\nউত্তৰ : লতা মংগেশকাৰ।\n৫০) প্ৰশ্ন : ২০০২ চনৰ কমলকুমাৰী বঁটা লাভ কৰা অসমীয়া সাহিত্যিক গৰাকী কোন?\n৫১) প্ৰশ্ন : ১৯৭৯ চনত ড° বীৰেন্দ্ৰ কুমাৰ ভট্টাচাৰ্য্যই জ্ঞানপীঠ বঁটা লাভ কৰিছিল এখন অসমীয়া বুৰঞ্জীমূলক উপন্যাসৰ বাবে – উপন্যাস খনৰ নাম কি?\nউত্তৰ : মৃত্যুঞ্জয়।\n৫২) প্ৰশ্ন : অসমৰ প্ৰথম সংবাদ পত্ৰখনৰ নাম কি?\nউত্তৰ : অৰুণোদয় (১৮৪৬) সম্পাদক – ড° নাথান ব্ৰাউন।\n৫৩) প্ৰশ্ন : কোন অসমীয়া সাহিত্যিকৰ ছদ্মনাম ‘শীলভদ্ৰ’?\nউত্তৰ : ৰেৱতী মোহন দত্ত চৌধুৰী।\n৫৪) প্ৰশ্ন : সাহিত্য অকাডেমী পুৰস্কাৰ প্ৰাপ্ত প্ৰথম অসমীয়া পুথিখনৰ নাম কি?\nউত্তৰ : বনফুল (১৯৫২), যতীন্দ্ৰ নাথ দুৱাৰা।\n৫৫) প্ৰশ্ন : তেওঁ লিখা বিখ্যাত উপন্যাসখনৰ নাম মিৰিজীয়ৰী। তেওঁক কোৱা হয় অসমৰ উপন্যাস সম্ৰাট। তেওঁ কোন?\nউত্তৰ : ৰজনী কান্ত বৰদলৈ।\n৫৬) এজন ব্যক্তিয়ে লাভ কৰিছিল ক্ৰমে সৰ্বভাৰতীয় ‘কথা’ পুৰস্কাৰ, সাহিত্য অকাডেমী বঁটা, অসম উপত্যকা বঁটা আৰু অসম প্ৰকাশন বঁটা। সেই পুৰোধা ব্যক্তিজন কোন?\nউত্তৰ : সাহিত্যিক তথা সাংবাদিক – চন্দ্ৰপ্ৰসাদ শইকীয়া।\n৫৭) প্ৰশ্ন : বিহগী কবি ৰঘুনাথ চৌধুৰীয়ে লিখা কবিতা পুথি দুখনৰ নাম কি?\nউত্তৰ : দহিকতৰা আৰু কেতেকী।\n৫৮) প্ৰশ্ন : ড° নিৰ্মল প্ৰভা বৰদলৈক কি ছদ্মনামেৰে জনা যায়?\nউত্তৰ : নীলা বাইদেউ।\n৫৯) প্ৰশ্ন : অসম সাহিত্য সভাৰ সভানেত্ৰী পদয় অধিষ্ঠিত, পদ্মশ্ৰী উপাধি লাভ কৰা তেওঁ আছিল প্ৰথম মহিলা। ‘অলকানন্দা’ গ্ৰন্থৰ বাবে তেওঁ লাভ কৰিছিল সাহিত্য অকাডেমী বঁটা। কি নাম আছিল তেওঁৰ?\nউত্তৰ : নলিনী বালা দেৱী।\n৬০) প্ৰশ্ন : “পুথি অধ্যয়ন বিদ্যা উপাৰ্জনৰ ঘাই উপায়”। এইষাৰ উক্তি কাৰ?\nউত্তৰ : সত্যনাথ বৰাৰ।\n৬১) প্ৰশ্ন : হোমেন বৰগোহাঞিৰ কোনখন উপন্যাসৰ আধাৰত চিত্ৰ নিৰ্মাণ হৈছে?\nউত্তৰ : হালধীয়া চৰায়ে বাওঁধান খায়।\n৬২) প্ৰশ্ন : জ্ঞানপীঠ বঁটা বিজয়ী সাহিত্যিক এগৰাকীয়ে লিখা উপন্যাস ‘দঁতাল হাতীৰ উয়ে খোৱা হাওদা’ আৰু এই উপন্যাসৰ আধাৰত নিৰ্মিত হৈছিল ‘অদাহ্য’ নামৰ কথাছবিখন। প্ৰশ্ন হ’ল – সাহিত্যিক গৰাকীৰ নাম কি?\nউত্তৰ : মামনী ৰয়চম গোস্বামী (ইন্দিৰা গোস্বামী)।\n৬৩) প্ৰশ্ন : মহাপুৰুষ শংকৰদেৱৰ গুপ্তনাম কি আছিল?\nউত্তৰ : গঙ্গাধৰ কায়স্থ।\n৬৪) প্ৰশ্ন : অসমীয়া ভাষাৰ প্ৰাচীন নিদৰ্শন থকা প্ৰথম পুথিখনৰ নাম কি?\nউত্তৰ : চতুৰ্দশ শতিকাত ৰচিত হেমসৰস্বতীৰ ‘প্ৰহ্লাদ চৰিত্ৰ’।\n৬৫) প্ৰশ্ন : অসমীয়া ভাষাৰ প্ৰথম পাঠ্যপুথিখনৰ লেখক কোন আছিল?\nউত্তৰ : আনন্দৰাম ঢেকিয়াল ফুকন (অসমীয়া ল’ৰাৰ মিত্ৰ’ ১৮৪১)\n৬৬) প্ৰশ্ন : অসমীয়া ভাষাৰ প্ৰথম ‘ছনেট’ ৰচোতা গৰাকী কোন?\nউত্তৰ : হেমচন্দ্ৰ গোস্বামী (প্ৰিয়তমাৰ চিঠি)\n৬৭) প্ৰশ্ন : প্ৰথম অসমীয়া কল্প বিজ্ঞান ভিত্তিক উপন্যাসখন কি?\nউত্তৰ : ‘অপদাৰ্থ (নৱকান্ত বৰুৱা ৰচিত)\n৬৮) প্ৰশ্ন : প্ৰথম অসমীয়া মহিলা আলোচনীখনৰ নাম কি? সেইখনৰ সম্পাদিকা কোন আছিল?\nউত্তৰ : ১৯২৮ চনত প্ৰকাশিত – ঘৰজেউতি; সম্পাদিকা – কনকলতা চলিহা আৰু কমলালয়া কাকতি।\n৬৯) প্ৰশ্ন : গুৱাহাটীৰ পৰা প্ৰকাশিত শিক্ষা-বিষয়ক একমাত্ৰ আলোচনীখনৰ নাম কি?\nউত্তৰ : কুলেন্দু পাঠক সম্পাদিত ‘জিজ্ঞাস’।\n৭০) প্ৰশ্ন : প্ৰথম অসমীয়া স্কুলীয়া আলোচনীখনৰ নাম কি? সেইখন ক’ৰ পৰা প্ৰকাশ পাইছিল?\nউত্তৰ : ‘প্ৰভাত’ (১৯১৫ চনত)। যোৰহাট নৰ্মাল স্কুলৰ পৰা।\n৭১) প্ৰশ্ন : অসম সাহিত্য সভাৰ মিলেনিয়াৰ (২০০০ চন) প্ৰথমখন অধিবেশন ক’ত অনুষ্ঠিত হয়? অধিবেশনৰ সভাপতি কোন আছিল?\nউত্তৰ : ডিব্ৰুগড়ত; হোমেন বৰগোহাঞি।\n৭২) প্ৰশ্ন : “সীমাৰ মাঝে অসমী তুমি\nবাজাও আপোন সুৰ\nআমাৰ মাঝে তোমাৰ প্ৰকাশ\nতাই এত মধুৰ”। – এই কবিতাফাঁকি কোন কবিৰ।\n৭৩) প্ৰশ্ন : “আইন-ই আকবৰী” কাৰ ৰচনা?\nউত্তৰ : অবুল ফজলৰ।\n৭৪) প্ৰশ্ন : মৌলানা অব্দুল কালাম আজাদৰ বিখ্যাত গ্ৰন্থখনৰ নাম কি?\nউত্তৰ : ইণ্ডিয়া উইনছ্ ফ্ৰিডম।\n৭৫) প্ৰশ্ন : মেঘদূত কি?\nউত্তৰ : মহাকবি কালিদাসৰ ৰচিত সংস্কৃত ভাষাৰ এখন নাটক।\n৭৬) প্ৰশ্ন : ‘তৰুণৰ সপোন’ গ্ৰন্থৰ লেখক কোন?\n৭৭) প্ৰশ্ন : খ্ৰীষ্টানসকলৰ ধৰ্মগ্ৰন্থ বাইবেল সৰ্বপ্ৰথম কি ভাষাত ৰচনা কৰা হৈছিল?\nউত্তৰ : হিব্ৰু ভাষাত\n৭৮) প্ৰশ্ন : আৰ্যসকলৰ আটাইতকৈ প্ৰাচীন সাহিত্য কি?\nউত্তৰ : বেদ।\n৭৯) প্ৰশ্ন : “হোমৰুল লীগ”ৰ মুখপাত্ৰখনৰ নাম কি?\nউত্তৰ : নিউ ইণ্ডিয়া নিউজ।\n৮০) প্ৰশ্ন : সংস্কৃত ভাষাত সৰ্বপ্ৰথম কোনে শ্লোক ৰচনা কৰিছিল?\nউত্তৰ : মহাকবি বাল্মীকিয়ে।\n৮১) প্ৰশ্ন : ভাৰতৰ কোন গৰাকী মহিলাই প্ৰথম জ্ঞানপীঠ বঁটা লাভ কৰিছিল?\nউত্তৰ : আশাপূৰ্ণা দেবী (প্ৰথম প্ৰতিশ্ৰুতি ; ১৯৭৬ চন)\n৮২) প্ৰশ্ন : ভাৰতৰ প্ৰথম সংবাদ পত্ৰখনৰ নাম কি?\nউত্তৰ : “বেংগল গেজেট” (১৭৮০ চনৰ ২৯ জানুৱাৰী)\n৮৩) প্ৰশ্ন : বুৰঞ্জীয়ে ঢুকি পোৱা সময়ৰ প্ৰথম ভাৰতীয় সাহিত্য গ্ৰন্থখনৰ নাম কি?\nউত্তৰ : কলহনৰ ৰাজ তৰংগিনী।\n৮৪) প্ৰশ্ন : কোন দুজন অনা ভাৰতীয় অৰ্থাৎ ভাতৰত বাহিৰৰ ব্যক্তিক ভাৰত ৰত্ন উপাধিৰে সন্মানিত কৰা হৈছে?\nউত্তৰ : নেচনেল মেণ্ডেলা (১৯৯০) আৰু খান আব্দুল গফুৰ খান (১৯৮৭)।\n৮৫) প্ৰশ্ন : কোন গৰাকী মহিলাই ১৯৪৭ চনৰ ১৪/১৫ আগষ্টৰ মাজনিশা ‘বন্দে মাতৰম’ জাতীয় সঙ্গীতটো দিল্লীৰ লালকিল্লাত হোৱা স্বাধীনতা সমাৰোহত গাইছিল?\nউত্তৰ : সুচেতা কৃপালনি।\n৮৬) প্ৰশ্ন : ‘সাৰে জাঁহা সে আচ্ছা’ এই গানটো কোনে ৰচনা কৰিছিল?\nউত্তৰ : মহম্মদ ইকবাল।\n৮৭) প্ৰশ্ন : এজন জাৰ্মান সংস্কৃত পণ্ডিত যাৰ নামত দিলীত এটা হলৰ নাম আৰু কলিকতাত এটা ভৱনৰ নাম ৰখা হৈছে। তেওঁ কোন?\nউত্তৰ : মেক্সমূলাৰ।\n৮৮) প্ৰশ্ন : কোন পুথিৰ বাবে ৰবীন্দ্ৰনাথ ঠাকুৰে ১৯১৩ চনত নোবেল বঁটা লাভ কৰে?\nউত্তৰ : গীতাঞ্জলি।\n৮৯) প্ৰশ্ন : ‘হৰ্ষ চৰিতৰ’ লেখক কোন?\nউত্তৰ : বানভট্ট।\n৯০) প্ৰশ্ন : ‘ৰামচৰিত মানস’ৰ লিখক কোন?\n৯১) প্ৰশ্ন : ‘My Experiments with Truth’ ৰ লেখক কোন?\nউত্তৰ : মোহন দাস কৰমচাঁদ গান্ধী।\n৯২) প্ৰশ্ন : বিখ্যাত লেখক আৰ্ণেষ্ট হেমিংৱে কোনখন কিতাপৰ বাবে নবেল বঁটা লাভ কৰিছিল?\nউত্তৰ : The Old Man and the Sea.\n৯৩) প্ৰশ্ন : শ্বেক্সপীয়েৰে মুঠতে কিমানখন নাট লিখিছিল?\nউত্তৰ : ৩৭ খন।\n৯৪) প্ৰশ্ন : ‘ইংৰাজী কবিতাৰ জনক’ বুলি কাক কোৱা হয়?\nউত্তৰ : জিওফ্ৰি চচাৰক।\n৯৫) “মোৰ মায়েই মোৰ সমস্ত অনুপ্ৰেৰণাৰ উৎস”- ভাৰতত জন্ম গ্ৰহণ কৰা কিৰণ দেশায়ে ২০০৬ চনৰ “বুকাৰ বঁটা” লাভ কৰি উৎফুল্লিত হৈ এইদৰে মন্তব্য কৰিছিল। কোনখন উপন্যাসৰ বাবে তেওঁ ‘বুকাৰ বঁটা’ লাভ কৰিছে?\nউত্তৰ : দাঁ ইনহেৰিটেন্স অৱ লছ’ (The Inheritance of Loss)\n৯৬) প্ৰশ্ন : কোনজন লেখকক এছিয়াৰ ‘হোমাৰ’ বোলা হয়?\nউত্তৰ : ফিৰদৌছি।\n৯৭) প্ৰশ্ন : “Dr. Jekyll and Mr. Hyde” কোনে লিখিছে?\nউত্তৰ : ৰৰ্বাট লুইছ ষ্টিভেনছনে।\n৯৮) প্ৰশ্ন : ‘Glimpses of world History’ কোনে লিখিছে?\n৯৯) প্ৰশ্ন : বিখ্যাত ফৰাচী লেখক ভল্টেয়াৰৰ প্ৰকৃতত নাম কি?\nউত্তৰ : ফ্ৰাচোঁৱা মেৰী অৰুৱে।\n১০০) প্ৰশ্ন : ইংলেণ্ডৰ কোনগৰাকী প্ৰধানন্মন্ত্ৰীয়ে কি গ্ৰন্থ ৰচনাৰ বাবে কিমান চনত সাহিত্য নোবেল বঁটা পাইছিল?\nউত্তৰ : চাৰ উইনষ্টন লিওনাৰ্ড চাৰ্চিলে ; তেও৬ৰ ছটা খণ্ডত লিখা ‘দ্য চেকেণ্ড ৱৰ্লড ৱাৰ’ নামৰ গ্ৰন্থখনৰ বাবে, ১৯৫৩ চনত।\n১০১) প্ৰশ্ন : Croward’s die manyatime before death – এই বিখ্যাত উক্তিটোৰ লিখক কোন?\nউত্তৰ : শ্বেক্সপীয়েৰ।\n১০২) প্ৰশ্ন : ইটালীৰ মহাকবি ডাণ্টেই ৰচনা কৰা মহাকাব্যখনৰ নাম কি?\nউত্তৰ : দ্য ডিভাইন কমেডি।\n১০৩) প্ৰশ্ন : ভগৱৎ গীতা কোনে প্ৰথমে ইংৰাজলৈ অনুবাদ কৰে?\nউত্তৰ : চালৰ্চ উইলকিন্‌চে।\n১০৪) প্ৰশ্ন : বিখ্যাত চিত্ৰ শিল্পী পল গঁগাৰ জীৱনৰ আধাৰত ৰচিত ইংৰাজী উপন্যাসখনৰ নাম কি আৰু লেখক কোন?\nউত্তৰ : “দ্য মুন এণ্ড দ্য চিক্স পেন্স”। লেখক – উইলিয়াম চমাৰচেট মম।\n১০৫) প্ৰশ্ন : ৰোমান কবি ভাৰ্জিলে ৰচনা কৰা মহাকাব্যখনৰ নাম কি?\nউত্তৰ : ঈনীড।\n১০৬) প্ৰশ্ন : ইংলেণজ্ঞৰ সৰ্বশ্ৰেষ্ঠ কবি কোন?\nউত্তৰ : উইলিয়াম শ্বেক্সপীয়েৰ।\n১০৭) প্ৰশ্ন : ‘দাস কেপিটেল’ কাৰ অমৰ সৃষ্টি?\nউত্তৰ : কালৰ্মাক্সৰ।\n১০৮) প্ৰশ্ন : কোন দুখন গ্ৰন্থৰ ৰচনাৰ বাবে হোমাৰ চিৰস্মৰণীয়?\nউত্তৰ : ইলিয়াদ আৰু ওডিচি।\n১০৯) প্ৰশ্ন : বিশ্বত সৰ্বপ্ৰথম কোনে অত্মজীৱনী লিখে?\nউত্তৰ : চেণ্ট আগাষ্টিনে।\n১১০) প্ৰশ্ন : ওমৰ খায়াম কোন?\nউত্তৰ : “ৰুবায়ত” নামৰ পাৰ্চী ভাষাৰ বিখ্যাত কাব্য গ্ৰন্থৰ ৰচয়িতা।\n১১১) প্ৰশ্ন : সপোনত ৰচিত বুলি কোন ইংৰাজী কবিতা বিশ্ববিখ্যাত?\nউত্তৰ : কলেৰিজ ৰচিত “কুবলাই খান”।\n১১২) প্ৰশ্ন : ‘হেৰি পটাৰ’ৰ চৰিত্ৰ সৃষ্টি কৰি পঢ়ুৱৈৰ মাজত আলোড়ন সৃষ্টি কৰা গ্ৰন্থকাৰৰ নাম কি?\nউত্তৰ : জে, কে, ৰাউলিং।


Imatinib in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Imatinib ar byavahar, ppali, parshwakriya, upkaar, kriya-pratikriya aaru satarkatabani\nImatinib ৰ মূল্য আৰু পেকৰ চাইজ - Imatinib Price and Pack Size in Assamese - Imatinib ar mulya aaru pakor size\nImatinib की जानकारी\nImatinib ৰ লাভ আৰু ব্যৱহাৰসমূহ- Imatinib Benefits & Uses in Assamese- Imatinib ar laabh aaru byavaharsamuh\nImatinib ৰ পালি আৰু সেয়া কেনেদৰে ল'ব- Imatinib Dosage & How to Take in Assamese - Imatinib ar paali aaru xeya kenedore lobo\nImatinib ৰ পাৰ্শ্চক্ৰিয়াসমূহ- Imatinib Side Effects in Assamese- Imatinib ar parshwakriyasamuh\nImatinib সংক্ৰান্ত সতৰ্কতাবাণীসমূহ- Imatinib Related Warnings in Assamese- Imatinib xonkranta xatarkatabanisamuh\nঅইন দৰৱৰ সৈতে Imatinibৰ গুৰুতৰ ক্ৰিয়া-প্ৰতিক্ৰিয়া- Severe Interaction of Imatinib with Other Drugs in Assamese- Oinor xoite Imatinib ar gurutor kriya-pratikriya\nImatinib মতভেদসমূহ- Imatinib Contraindications in Assamese- Imatinib nishedhsamuh\nImatinib ৰ বিষয়ে সততে সোধা প্ৰশ্নসমূহ- Frequently asked Questions about Imatinib in Assamese- Imatinib ar bikhoye satate xodha prashnasamuh\nখাদ্য আৰু মদৰ সৈতে Imatinib ক্ৰিয়া-প্ৰতিক্ৰিয়া- Imatinib Interactions with Food and Alcohol in Assamese- khadya aaru modor xoite Imatinib kriya-pratikriya\nImatinib ৰ লাভ আৰু ব্যৱহাৰসমূহ - Imatinib Benefits & Uses in Assamese - Imatinib ar laabh aaru byavaharsamuh\nImatinib তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nImatinib ৰ পালি আৰু সেয়া কেনেদৰে ল'ব - Imatinib Dosage & How to Take in Assamese - Imatinib ar paali aaru xeya kenedore lobo\nImatinib-ৰ উপাদানসমূহ - Imatinib Active Ingredients in Assamese - Imatinib-ar upadaansamuh\nImatinib ৰ পাৰ্শ্চক্ৰিয়াসমূহ - Imatinib Side Effects in Assamese - Imatinib ar parshwakriyasamuh\nগৱেষণাৰ ভিত্তিত, Imatinib ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nImatinib সংক্ৰান্ত সতৰ্কতাবাণীসমূহ - Imatinib Related Warnings in Assamese - Imatinib xonkranta xatarkatabanisamuh\nImatinib-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Imatinib লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nImatinib-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nImatinib এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Imatinib কি প্ৰভাৱ দেখা গৈছে?\nImatinib গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Imatinib কি প্ৰভাৱ দেখা গৈছে?\nImatinibৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Imatinib ৰ কি প্ৰভাৱ দেখা গৈছে?\nহৃদয় can be affected by Imatinibৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Imatinibৰ গুৰুতৰ ক্ৰিয়া-প্ৰতিক্ৰিয়া - Severe Interaction of Imatinib with Other Drugs in Assamese - Oinor xoite Imatinib ar gurutor kriya-pratikriya\nImatinib তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nImatinib মতভেদসমূহ - Imatinib Contraindications in Assamese - Imatinib nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Imatinib লোৱা অনুচিত যাতে -\nImatinib ৰ বিষয়ে সততে সোধা প্ৰশ্নসমূহ - Frequently asked Questions about Imatinib in Assamese - Imatinib ar bikhoye satate xodha prashnasamuh\nএই Imatinib-এ অভ্য়াস বা নিচাৰ সৃষ্টি কৰে নেকি?\nনহয়, আপনি Imatinibৰ প্ৰতি আসক্ত নহয়।\nনহয়, Imatinib লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Imatinib লওক।\nImatinib য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Imatinib ক্ৰিয়া-প্ৰতিক্ৰিয়া - Imatinib Interactions with Food and Alcohol in Assamese - khadya aaru modor xoite Imatinib kriya-pratikriya\nখাদ্য আৰু Imatinibৰ ক্ৰিয়া-প্ৰতিক্ৰিয়া\nখাদ্যৰ সৈতে Imatinib লোৱাট নিৰাপদ।\nমদ আৰু Imatinibৰ মাজৰ প্ৰতিক্ৰিয়া\nImatinibৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nImatinib ৰ অনুকল্প - Substitutes for Imatinib in Assamese\nআপুনি বা আপোনাৰ পৰিয়ালৰ কোনোবাই Imatinib লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Imatinib ব্যৱহাৰ কৰিছিল নেকি?\nআপুনি কিমান পৰিমাণে Imatinib সেৱন কৰিছিল?\nআপুনি Imatinib ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Imatinib সেৱন কৰে?


Healthy Meal: গ্ৰীষ্মকালত স্বাস্থ্যৱান হৈ থাকিবলৈ গ্ৰহণ কৰক এইসমূহ খাদ্য ! এই ৫ বিধ আহাৰে পুষ্টিৰ লগতে আপোনাক দিব সুৰক্ষা ...– News18 assam\nHealthy Meal: গ্ৰীষ্মকালত স্বাস্থ্যৱান হৈ থাকিবলৈ গ্ৰহণ কৰক এই ৫বিধ খাদ্য, পুষ্টিৰ লগতে আপোনাক দিব সুৰক্ষা\nএজন ব্যক্তি স্বাস্থ্যৱান হৈ থাকিবলৈ স্বাস্থ্যকৰ জীৱন আৰু স্বাস্থ্যকৰ আহাৰ অতি গুৰুত্বপূৰ্ণ বুলি গণ্য কৰা হয়।\nHealthy Meal Plans For Summer : কোৰোণা মহামাৰীৰ এই বিভীষিকাময় সময়ত সকলোৱে নিজকে স্বাস্থ্যৱান (Healthy)কৰি ৰাখিবলৈ চেষ্টা অব্যাহত ৰাখিছে। নিজৰ স্বাস্থ্য সুস্থ কৰি ৰাখিবলৈ কোনো যেন ক্ৰুটি কৰা নাই মানুহে। এজন ব্যক্তি স্বাস্থ্যৱান হৈ থাকিবলৈ স্বাস্থ্যকৰ জীৱন আৰু স্বাস্থ্যকৰ আহাৰ অতি গুৰুত্বপূৰ্ণ বুলি গণ্য কৰা হয়। দৰাচলতে, পুষ্টিকৰ খাদ্যই কেৱল আমাক স্বাস্থ্যৱান কৰি ৰখাত সহায় নকৰে লগতে বহুতো ৰোগৰ পৰাও আমাক সুৰক্ষিত কৰি ৰাখে। গ্ৰীষ্মকালত সুস্থ আৰু স্বাস্থ্যৱান হৈ থাকিবলৈ আমি দৈনিক কি কি খাদ্য গ্ৰহণ কৰিব লাগে সেই বিষয়ে জানো আহক।\nস্বাস্থ্যৱান হৈ থাকিবলৈ গ্ৰহণ কৰক এইসমূহ খাদ্য\nগোমধানক স্বাস্থ্যৰ বাবে অতি উপযোগী বুলি গণ্য কৰা হয়। গোমধানত প্ৰ'টিন, ফাইবাৰ, ভিটামিন আৰু খনিজ পদাৰ্থ থাকে, যি আপোনাৰ ওজন হ্ৰাস কৰাত আৰু স্বাস্থ্যৱান ৰখাত সহায় কৰিব পাৰে। গোমধান প্ৰায় প্ৰতিটো ভাৰতীয় পৰিয়ালতে পোৱা যায়।\nগ্ৰীষ্মকালত দৈ খোৱাটো স্বাস্থ্যৰ বাবে যথেষ্ট ভাল বুলি গণ্য কৰা হয়। ই কেলচিয়ামৰ লগতে প্ৰ'টিন আৰু ভিটামিন সমৃদ্ধ। যদি নিয়মীয়াকৈ খোৱা হয়, দৈয়ে হাড়বোৰ শক্তিশালী কৰে আৰু লগতে আপোনাৰ পেশী শক্তিশালী কৰে। ইয়াত থকা ভাল বেক্টেৰিয়াই স্বাস্থ্যৱান কৰি ৰাখে, যাতে ৰোগ প্ৰতিৰোধ ক্ষমতা শক্তিশালী হয়।\nভাৰতীয় পৰিয়ালত প্ৰায় দৈনিক মাহজাতীয় শস্য খোৱা হয়। ই স্বাস্থ্যৰ বাবে অতি উপকাৰী। মাহজাতীয় শস্যত প্ৰ'টিন, ভিটামিন এ, বি, চি, মেগনেছিয়াম আৰু আইৰন সমৃদ্ধ। ইমানবোৰ গুণৰ বাবে মাহজাতীয় শস্য গ্ৰহণে আমাৰ শৰীৰৰ সকলো প্ৰয়োজনীয়তা পূৰণ কৰে।\nএইটো জ্ঞাত যে হালধিৰ এণ্টিচেপ্টিক আৰু এণ্টিইনফ্লেমেশন গুণ আছে। ইয়াত জৈৱসক্ৰিয় যৌগ, কাৰকিউমিন থাকে যি শৰীৰক বহুতো ভাইৰেল সংক্ৰমণৰ পৰা সুৰক্ষিত কৰিব পাৰে। ৰোগ প্ৰতিৰোধ ক্ষমতা বৃদ্ধি কৰিবলৈ হালধিও ব্যৱহাৰ কৰিব পাৰি।\n৫. দালিয়া বা অ'টমিল\nযদি ৰাতিপুৱাৰ আহাৰত দালিয়া খোৱা হয়, ই ৰোগ প্ৰতিৰোধ ক্ষমতা শক্তিশালী কৰাৰ লগতে ওজন নিয়ন্ত্ৰণ কৰাতো সহায়ক ৰূপে কাম কৰে। অ'টমিলত বহুতো পুষ্টি থাকে যি শৰীৰক স্বাস্থ্যৱান কৰি ৰখাত সহায় কৰে।\nDiet PlanHealth BenefitSummer Food


পৃষ্ঠা:বিচ্ছুৰিত বৰ্ণালী.pdf/১৪ - ৱিকিউৎস\nকেইদিনমানৰ আগলৈকে দিবানিদ্ৰাৰ এই মুহূৰ্তবােৰ মই মােৰ জীৱনৰ চৰম লােভনীয় তাৰু আকাংক্ষিত বুলি গণ্য কৰিছিলোঁ। হােষ্টেলত দুপৰীয়াৰ ভাত সাঁজ খাই এখন্তেকো বহি থকাৰ ধৈৰ্য্য নাছিল মােৰ। আবেলিৰ দুই বজাৰ ক্লাছলৈ যােৱাৰ আগে আগে অন্ততঃ আধাঘণ্টা বা পঞ্চলিছ মিনিটৰ বাবে কেনেকৈ শুব পাৰি সেই চিন্তাতে মই মগ্ন থাকিছিলোঁ। ভাত খাই উঠিয়েই তেনেকৈ পাটী লােৱা কাৰ্য্যৰ বাবে মােৰ ৰুমমেটে মােক প্রায়েই কিবাকিবি কৈছিল। অৱশ্যে মইএদিনাে ৰূমমেটৰ কথাত মনােযােগ দিয়া নাছিলোঁ। কাৰণ সিমান সময়ে মােৰ চকুৰ পতাত টোপনিৰ মায়াই নাচিবলৈ আৰম্ভ কৰিছিলেই।\nআজি চাৰিদিন ধৰি মই ভালদৰে শুব পৰা নাই। নিশাৰ বিছনাতাে ইবাগৰ সিবাগৰ কৰোঁতেই আজিকালি সময়বােৰ পাৰ হৈ যায়। বাইদেৱেতো কালি সুধিয়েই পেলাইছিল-কি অ’ চিন্ময়, ৰাতি টোপানি হােৱা নাই নেকি? চকু ৰঙা পৰি আছে দেখােন?\n: নাই অ। কিবা চকুযােৰেহে ডিস্টার্ব কৰিছে। পৈণত ফাঁকি এটা দিব নােৱাৰি মই অসুবিধাত পৰিছিলোঁ। এইবাৰ বাইদেৱে চকুৰ ডাক্তৰৰ ওচৰত যাবলৈ নক’লেই ৰক্ষা।\nমােৰ সন্দেহ সত্য প্রতিপন্ন কৰি বাইদেৱে উচপিচাই উঠিছিল।\n: তই কোৱা নাই কিয় ? আজি গােস্বামীৰ ওচৰত দেখুৱাই আহিবি।\n: এহ নালাগে দে! মই তাইৰ পৰা নিস্তাৰ পাবলৈকে কৈ উঠিছিলোঁ - ঘৰলৈ যাওঁতে ডিব্ৰুগড়তে দেখুৱাই যাম।\n: তই দেখুৱাবিয়েই কিন্তু। তাই কৈছিল- মালৈ মই চিঠি লিখি সুধি পঠিয়াম, তই দেখুৱাইছনে নাই।\nবুজিলোঁ, ভালদৰেই ফান্দত পৰিলোঁ। দুই তিনিশ টকামান পানীত পৰিল। ব্রেকফাষ্ট কৰি মােৰ ৰূমলৈ আহি মই ভাবিলোঁ, চকুৰ ডাক্তৰতকৈ এতিয়া মােক কোনােবা ’ৰক স্পেচিয়েলিষ্ট’ৰহে দৰকাৰ। (মােৰ হৃদয়ত যে গ্রেনাইট পাথৰ আছে).. মই সঁচাকৈয়ে চিন্ময় শইকীয়া নে? সেই চিন্ময় শইকীয়া যাৰ হৃদয়ত গ্রেনাইট পাথৰ আছে বুলি যাৰ লগৰ ল’ৰাবােৰ নিঃসন্দেহ।\nএই চাৰিদিনৰ সান্নিধ্যইতাে মােক বর্ণালীৰ বাবে ইমান ব্যাকুল কৰি তুলিব নালাগিছিল। জীৱনত লগ পােৱা আন দহজনী সাধাৰণ ছােৱালীৰ দৰে তাইকো মই সহজভাৱেই ল’ব লাগিছিল... ধুনীয়া হ’ব পাৰে তাই। স্মার্ট হ’ব পাৰে। কনভেন্ট এডুকেটেড এজনী ছােৱালীৰ বাবে স্মার্ট নােহােৱাটোহে আচৰিত কথা..৷ তেন্তে কিহে মােক ইমান উদ্বাউল কৰি তুলিছে..তাইৰ শিল্পী সুলভ মনটোৱে। কিন্তু তেনেকুৱা শিল্পীমনৰ বহু ছােৱালী মই লগ পাইছোঁ... সুনীতা, মুনমী আৰু ক’ত মুখ অতীতৰ বুকুত বিলীন হৈ গৈছে। হেৰাহ তাে যাবই ’To depart we meet' তেন্তে বর্ণালীৰ ব্যক্তিত্বত এনে কি চুম্বকত্ব আছে যাৰ বাবে আজি মই দিঠকে-সপােনে তাইৰ কথাকে ভাবিবলৈ আৰম্ভ কৰি দিছোঁ...\nখিৰিকীৰ গ্ৰীলত ধৰি কিমানপৰ মই আনমনা হৈ আছিলোঁ নাজানাে। বাইদেৱে নাে কেতিয়া মনে মনে আহি মােৰ পিছফালে থিয় হৈ আছিল সেই কথাও নাজানাে। বাইদেৱে মােৰ গাত ধৰি জোকাৰি দিলত মই অপ্রস্তুত হৈ পৰিলোঁ।\n: ইমান দুপৰীয়াখন কলনিৰ ছােৱালী বাহিৰলৈ নােলায় দে। বাইদেউৰ ওঁঠত দুষ্টালিৰ হাঁহি।\n: ধুৎ ছােৱালীঁ! - মই এক্সপার্ট এক্টৰৰ দৰে মুখ বিকটাই ক’লোঁ- কিবা এটা ভাবি থাকোতে তইনাে কিয় ডিষ্টার্ব কৰ অ’?\n: কিনাে কিবা এটা ভাবিছিলা, মহাশয়? বাইদেৱে কৌতুকেৰে সুধিলে।\nবিচ্ছুৰিত বর্ণালী >> ১২\n"https://as.wikisource.org/w/index.php?title=পৃষ্ঠা:বিচ্ছুৰিত_বৰ্ণালী.pdf/১৪&oldid=117084"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৭ মে' ২০২১ তাৰিখে ২৩:৪৮ বজাত সলনি কৰা হৈছিল।


ফিনলেণ্ড কিয় বিশ্বৰ আটাইতকৈ সুখী দেশ!\nby আৰহান ইনামূল\n“সুখ”ৰ সংজ্ঞা দিয়া কঠিন। তাতোকৈ কঠিন সুখক গাণিতিক ৰূপত প্ৰকাশ কৰা। যেনেকৈ আমি “ধন-সম্পত্তি”ক পৰিসংখ্যাৰে প্ৰকাশ কৰিব পাৰোঁ, “সুখ-দুখ” অথবা আন মানৱীয় অনুভূতিক একেদৰে প্ৰকাশ কৰাতো সম্ভৱ নহয়।\nকিন্তু তাৰ পিছতো ঘোষণা কৰা হয় “বিশ্বৰ সুখী দেশৰ” তালিকা। কিদৰে ই সম্ভৱ? আচলতে এই তালিকা প্ৰস্তুত কৰোঁতে দেশ অনুযায়ী পোনপটীয়াকৈ সুখানুভৱ বহন কৰা লোকৰ জনসংখ্যা গণনা কৰা নহয়।\nএই পৰিসংখ্যা নিৰ্ণয় কৰা হয় বিশেষ কেইটামান বিষয়ৰ নিৰ্দ্দিষ্ট মাপকাঠিৰ সহায়ত। এই মাপকাঠি কেইটা হ’ল জনসাধাৰণৰ জীৱনৰ মানদণ্ড, মানসিক স্থিতি আৰু সন্তুষ্টিক নিৰ্ণয় কৰা কিছুমান প্ৰভাৱশালী উপাদান। যেনে:-\n১/নাগৰিকৰ উপাৰ্জন :- ধৰা হ’ল আমাৰ দেশ বা ৰাজ্যখনৰ মুঠ উপাৰ্জন আৰু ধন-সম্পত্তি বাৰু বহুত বেছি, কিন্তু সেই উপাৰ্জন বা ধন-সম্পত্তি কেৱল মুষ্টিমেয় কেইজনমানৰ হাততেই আৱদ্ধ নে ই প্ৰতিজন নাগৰিকৰ মাজত সমানে বিতৰণ হৈ আছে। অৰ্থাৎ চমুকৈ কবলৈ গ’লে আমাৰ দেশ-ৰাজ্যত ধনী-দুখীয়াৰ প্ৰভেদ কিমান?\n২/ স্বাস্থ্য সেৱা তথা আন মৌলিক সেৱাৰ উপলব্ধতা:- ৰাষ্ট্ৰ‌ই নাগৰিক সকলক মৌলিক প্ৰয়োজন সমূহ যোগান ধৰাৰ নিৰাপত্তা কি পৰ্যায়লৈ দিছে? যেনে শিক্ষা, স্বাস্থ্য, বাসস্থান আদি। এনেকুৱা হৈছে নেকি যে যুৱ প্ৰজন্মৰ সৰহভাগেই অৰ্থৰ অভাৱত উচ্চ শিক্ষাৰ পৰা বঞ্চিত হব লগীয়া হৈছে অথবা অৰ্থৰ অভাৱত কোনো নাগৰিক চিকিৎসা সেৱাৰ পৰা বঞ্চিত হ’বলগীয়া হৈছে?\n৩/ সমতা-উদাৰতা:- দেশ এখনত নাগৰিকৰ মাজত সকলো দিশৰ পৰা, জাতি- ধৰ্ম-বৰ্ণ-অৰ্থনৈতিক অৱস্থা- লিংগ নিৰ্বিশেষে কিমান সমতা আছে? এনেকুৱা নেকি যে কন্যা সন্তানক বোজা বুলি ভৱা হয়? নে তাৰ সম্পূৰ্ণ বিপৰীত, য’ত নতুনকৈ জন্ম হোৱা সন্তানক চোৱা-চিতা কৰিবলৈ নাৰীৰ সমানে পুৰুষেও কৰ্মৰ পৰা অব্যাহতি ল’ব লগীয়া হয়, অৰ্থাৎ এনেকুৱা হয় নেকি যে মাক গৰাকীয়ে সন্তান জন্ম দিয়াৰ পিছত নিশ্চিন্ত মনে কামলৈ গৈছে আৰু দেউতাকে মেটাৰ্নিটি লিভ লৈ সন্তানক চোৱা-চিতা কৰিছে? সমকামিতাৰ ক্ষেত্ৰত ৰাষ্ট্ৰ, ৰাষ্ট্ৰৰ সংস্কৃতি তথা ইয়াৰ নাগৰিকৰ দৃষ্টিভংগী কি?নাগৰিক সকলৰ জীৱন দৰ্শন কেনেকুৱা? তেওঁলোকৰ মানসিকতা উদাৰ-প্ৰগতিশীল নে? নাগৰিক সকল বাস্তৱতকৈ অধি-ভৌতিক পৃথিৱীত হে বেছি ব্যস্ত থাকে, নে যুক্তিবাদী হৈ বাস্তৱিক পৃথিৱীক লৈ সচেতন হৈ থাকে?\n৪/স্বাধীনতা:- ব্যক্তি স্বাধীনতাৰ ভিতৰত পৰা সকলো স্বাধীনতা, যেনে কোনে কি খাব, পিন্ধিব, কি লিখিব, পঢ়িব, গাব, চাব, কাৰ লগত সম্পৰ্ক ৰাখিব, কাৰ লগত ফুৰিবলৈ যাব, কাৰ লগত বিবাহপাশত আবদ্ধ হ’ব, কি ধৰণৰ আধ্যাত্মিক বিশ্বাস অনুসৰণ কৰিব ইত্যাদি বিষয়ত ৰাষ্ট্ৰ তথা চৌপাশৰ সমাজৰ নিয়ন্ত্ৰণ বা চাপৰ পৰিমাণ কিমান? তাৰ পিছত আহে কৰ্মক্ষেত্ৰত স্বাধীনতা, সংবাদ মাধ্যমৰ স্বাধীনতা, কলা-সংস্কৃতি-শিল্পৰ স্বাধীনতা ইত্যাদি।\n৫/দেশখনত দূৰ্নীতিৰ প্ৰতি জনগণৰ দৰ্শন কি, আৰক্ষী, ন্যায়-ব্যৱস্থা কিমান জনগণ-বান্ধৈৱ? জনসাধাৰনে নিজকে সেই দেশত নিৰাপদ অনুভৱ কৰিব পাৰে নে? নে যুৱতী হ’ল বুলিয়েই সন্ধিয়া ৭বজাৰ পিছত ঘৰৰ বাহিৰলৈ ওলাব পৰা পৰিৱেশ-নিৰাপত্তা নাই, অথবা আৰক্ষীয়ে হোৱাই-নোহোৱাই কেৱল মেজাজ দেখুৱাই নাগৰিকক হাৰাশাস্তি কৰি থাকে? গোচৰ-মোকৰ্দমা কিমান দিনৰ ভিতৰত মীমাংসা হয় আৰু জনগণে ন্যায় সহজতে-সোনকালে লাভ কৰে নে? ইত্যাদি।\n৬/শ্ৰমৰ স্বীকৃতি:- সামাজিক, অৰ্থনৈতিক আৰু শ্ৰমৰ স্বীকৃতি প্ৰদানৰ ক্ষেত্ৰত ৰাষ্ট্ৰৰ প্ৰশাসন কিমান সচেতন? উদাহৰণস্বৰূপে, আমাৰ দেশৰ ব্যক্তিগত খণ্ডত কৰ্মৰত কৰ্মচাৰী সকলক কিদৰে ব্যৱহাৰ কৰা হয় সেইয়া সকলোৱে জানে। এটা বাৰুকৈয়ে বৈষম্য বৰ্তাই ৰখা হাইৰাৰ্কী, অত্যাধিক সময় খটুৱা আৰু কৰ্মৰ বোজা আদি সূলভ। গতিকে এনেকুৱা দেশ আছে নে য’ত ব্যক্তিগত খণ্ডৰ পৰা ধৰি ৰাজহুৱা খণ্ডলৈকে এনেকুৱা এটা কৰ্মৰ পৰিৱেশ বৰ্তাই ৰখা হয় য’ত প্ৰতিজন কৰ্মচাৰীকেই সমান দৃষ্টিৰে চোৱা হয় আৰু কোনো হাইৰাৰ্কী নাথাকে, তাৰোপৰি কাম কৰাৰ সময় আৰু স্থান নিৰ্ণয়ো কৰ্মচাৰীয়ে নিজৰ ইচ্ছামতে কৰিব পাৰে।\nমূলত ওপৰত উল্লেখিত মাপকাঠি কেইটাৰেই নিৰ্ণয় কৰা হয় দেশ একোখনৰ সুখী হোৱাৰ পদাংক।\nএতিয়া আহো ওপৰত উল্লেখিত মাপনি কেইটাত কিদৰে ফিনলেণ্ডে যোৱা কেইবাবছৰে একেৰাহে শীৰ্ষৰ স্থান লাভ কৰি আহিছে।\nফিনলেণ্ডৰ অৰ্থনৈতিক বৈষম্য একেবাৰেই কম। এই বিষয়ত বহু বিশেষজ্ঞই মত পোষণ কৰিছে যে যদিওঁ ফিনলেণ্ড এখন মুক্ত অৰ্থনীতিৰ দেশ, তথাপিও ইয়াৰ আভ্যন্তৰীন অৰ্থনৈতিক পৰিকাঠামো ইউৰ’ কমিউনিজিমৰ ওপৰত গঠিত।\nঅৰ্থাৎ ফিনলেণ্ডৰ অৰ্থনৈতিক ব্যৱস্থা এইদৰে বৰ্তাই ৰখা হৈছে যাতে এই দেশত ধনী-দুখীয়াৰ প্ৰভেদ বাঢ়ি নাযায়। অৰ্থাৎ এনেকুৱা নহ‌ওঁক যাতে ধন-সম্পত্তি কেৱল মুষ্টিমেয় এচামৰ হাততে আৱদ্ধ হৈ থাকক। যিহেতু ফিনলেণ্ডত এনেকুৱা এটা পৰিৱেশ নায়েই যে যিকোনো এজন ব্যক্তি ঘৰৰ বাহিৰলৈ ওলাই গ’লে তেওঁতকৈ বহুগুণে অধিক চহকী ব্যক্তি দেখি হতাশাগ্ৰস্ততাত ভূগিব, বা আমাৰ ইয়াৰ দৰে “অমূকে অমূকখন গাড়ী কিনিলে, অমুকত ইমান লাখ দি মাটি কিনিলে, আমিওঁ যিকোনো পন্থা অৱলম্বন কৰি সোঁৱে-বাৱে টকা ঘটিব লাগে” ধৰণৰ চাপ নাথাকে, ফলত দূৰ্ণীতি একেবাৰেই নাইকিয়া ধৰণৰ।\nকৰাপশ্যন পাৰচেপশ্যনৰ সূচাংক মতে ফিনলেণ্ডত দূৰ্নীতি বহুতেই কম। তাৰোপৰি ইয়াৰ চৰকাৰে প্ৰতিজন নাগৰিকৰ বাবে উচ্চ মানদণ্ডৰ স্বাস্থ্য সেৱা বিনামূলীয়াকৈ প্ৰদান কৰে। ছাত্ৰ-ছাত্ৰীক বিশ্ববিদ্যালয়ৰ পৰ্যায়লৈকে বিশ্বৰ আটাইতকৈ শ্ৰেষ্ঠ শিক্ষা পদ্ধতিৰ শিক্ষা সেৱা প্ৰদান কৰে।\nআপোনালোকে জানি আচৰিত হ’ব যে ফিনলেণ্ডৰ শিক্ষা ব্যৱস্থাত পৰীক্ষা পদ্ধতি একেবাৰেই নগণ্য। অৰ্থাৎ ইয়াত ছাত্ৰ-ছাত্ৰীৰ অৰ্হতা পৰীক্ষা একোটা পাতি তাত লাভ কৰা নম্বৰৰ ভিত্তিত নিৰ্ণয় কৰা নহয়। তথাপিও ফিনলেণ্ডৰ শিক্ষা ব্যৱস্থাক বিশ্বৰ আটাইতকৈ শ্ৰেষ্ঠ শিক্ষা ব্যৱস্থা বুলি আন্তঃৰাষ্ট্ৰীয় স্বীকৃতি প্ৰদান কৰা হয়।\nফিনলেণ্ডত এজনো গৃহহীন ব্যক্তি নাই। যদি কেনেবাকৈ এজন ব্যক্তিও এনেকুৱা ওলায়, যাৰ নিজা ঘৰ নাই, তেওঁক ততালিকে চৰকাৰী ভাৱে গৃহৰ সুবিধা প্ৰদান কৰি তেওঁক এইদৰে সংস্থাপন দিয়া হয় যাতে কিছু বছৰৰ ভিতৰতে তেওঁ নিজেই একোটা ঘৰ কিনি ল’ব বা নিৰ্মাণ কৰি ল’ব পাৰে।\nতাৰ পিছত আহে সমতাৰ বিষয়। ইতিমধ্যেই ওপৰত ফিনলেণ্ডৰ নাগৰিকৰ অৰ্থনৈতিক সমতাৰ কথা উল্লেখ কৰা হৈছে। কিন্তু সমাজৰ আন সকলোবোৰ বিষয়তো ফিনলেণ্ডৰ নাগৰিকে অপাৰ সমতা লাভ কৰি আহিছে। উদাহৰণস্বৰূপে লৈংগিক সমতাৰ ক্ষেত্ৰত ফিনলেণ্ড বিশ্বৰ আটাইতকৈ বেছি নাৰীতকৈ পুৰুষে নতুনকৈ জন্ম হোৱা সন্তানক চোৱা-চিতা কৰা দেশ।\nঅৰ্থাৎ এই দেশৰ সামাজিক ব্যৱস্থা এনেকুৱা নহয় যে নাৰী আৰু পুৰুষৰ মাজত স্বাধীনতা-সমতাৰ ক্ষেত্ৰত ব্যাপক বৈষম্য থাকে। সকলো ক্ষেত্ৰতেই নাৰী-পুৰুষৰ অংশগ্ৰহণ প্ৰায় সমান। সমকামিতাৰ ক্ষেত্ৰতো ইউৰোপৰ ভিতৰতেই (তেন্তে বিশ্বৰ ভিতৰতো হ’ব) এল জি বি টি কিউ অধিকাৰৰ ক্ষেত্ৰত ফিনলেণ্ড আটাইতকৈ শীৰ্ষত আছে। অৰ্থাৎ ইয়াত সমকামিতাক সাধাৰণ দৃষ্টিৰেই গ্ৰহণ কৰা হয় আৰু সমান অধিকাৰ-মৰ্যদা প্ৰদান কৰা হয়।\nকিন্তু এখন দেশৰ নাগৰিকক সুখী কৰি ৰখাৰ আটাইতকৈ গুৰুত্বপূৰ্ণ দিশেই হ’ল সেই দেশৰ সামাজিক, প্ৰশাসনিক, ৰাজনৈতিক আৰু সামাজিক ব্যৱস্থাই নাগৰিক সকলক কিমান পৰ্যায়লৈ ব্যক্তি-স্বাধীনতা প্ৰদান কৰে। ফিনলেণ্ডৰ নাগৰিকৰ ব্যক্তি স্বাধীনতাৰ বিষয়ত বেছি বহলকৈ নিলিখি চমূকৈ এনেকৈ ভাৱিব পাৰি যে ফিনলেণ্ডৰ এজনো নাগৰিকে কেতিয়াও এই বিষয়ক লৈ মুৰ ঘমাই নাপায় যে মই এইযোৰ কাপোৰ পিন্ধি ওলাই গ’লে মানুহে কি ক’ব? মই অমুকবিধ খাদ্য খালে কোনোবা জুমে আহি মাৰপিট কৰিব নেকি? মই অমূকতো বিষয়ত লিখিলে, পঢ়িলে, চিনেমা-কবিতা-গান সৃষ্টি কৰিলে নিষিদ্ধকৰণৰ দাবী তুলি গণহিংসাৰ সূত্ৰপাত হ’ব নেকি বা মোৰ মূৰৰ দাম নিৰ্ণয় কৰি দিব নেকি? এই বিলাক বিষয়ক লৈ এজনো ফিনিছ নাগৰিকে মানসিক চাপ লৈ নাপায় ।\nকৰ্মক্ষেত্ৰতো এনেকুৱা (ব্যক্তিগত খণ্ড + ৰাজহুৱা খণ্ড) এটা ব্যৱস্থা বৰ্তাই ৰখা হৈছে যাতে কোনো কাৰো “বচ” বা “মালিক” হৈ বচগীৰি বা মালিকগীৰি খটুৱাই থাকিব নোৱাৰে। যিকোনো প্ৰতিষ্ঠানৰ প্ৰতিটো বিষয়ত, সভাত, সিদ্ধান্ত গ্ৰহণত প্ৰতিষ্ঠানটোৰ প্ৰতিজন কৰ্মচাৰীৰ মত প্ৰদান, অংশগ্ৰহণৰ সমান অধিকাৰ থাকে। কিন্তু এইবিলাকতকৈ ফিনলেণ্ডৰ কৰ্মক্ষেত্ৰৰ আটাইতকৈ ভাল লগা দিশ হ’ল ইয়াৰ “ফ্লেক্সিবল কৰ্মব্যৱস্থা”। এই ব্যৱস্থাত এজন কৰ্মচাৰীয়ে তেওঁক প্ৰদান কৰা বা তেওঁৰ দ্বায়িত্বত থকা কাম সমূহ সময়মতে কৰি দিবলৈ তেওঁৰ সুবিধা মতে দিনটোৰ যিকোনো এটা সময় বা শ্বীফ্ট নিজেই বাচনি কৰি ল’ব পাৰে, তাৰোপৰি যদি সেই কামতো তেওঁ কাৰ্যালয়লৈ নহাকৈওঁ কৰি দিব পাৰে তেন্তে তেওঁক সেইখিনিওঁ স্বাধীনতা দিয়া হয়।\nউল্লেখযোগ্য যে ৱৰ্ল্ড প্ৰেছ ফ্ৰীডম ইণ্ডেক্সত ফিনলেণ্ডৰ স্থান বিশ্বৰ ভিতৰতে দ্বিতীয়। অৰ্থাৎ এই দেশৰ সংবাদ মাধ্যমৰ ওপৰত চৰকাৰ বা আন কোনো মহলৰ কোনো চাপ-নিয়ন্ত্ৰন একেবাৰেই নাথাকে। ফলত সংবাদ মাধ্যম সমূহে সম্পূৰ্ণ স্বাধীনচিতিয়াকৈ জনগণক সত্য আৰু আনবায়াচড্ সংবাদ যোগান ধৰিব পাৰে।\nৰাজনৈতিক ক্ষেত্ৰৰ ক্ষমতা কেন্দ্ৰীয়তাৰ বিষয় যদি আলোচনা কৰোঁ তেন্তে এই কথা উল্লেখ কৰিবই লাগিব যে ফিনলেণ্ড গণতান্ত্ৰিক ব্যৱস্থাৰ এক সুন্দৰ আদৰ্শ। বহুদলীয় এই গণতন্ত্ৰত যদিও বহু কম নিৰ্বাচনত হে কোনো এটা নিৰ্দিষ্ট দলে বহুমত লাভ কৰি চৰকাৰ গঠন কৰিছে, প্ৰায়েই, আনকি এতিয়াও ফিনলেণ্ডৰ চৰকাৰ বহুদলীয় প্ৰতিনিধিৰ দ্বাৰা গঠিত। কিন্তু ফিনলেণ্ডৰ আটাইতকৈ ধনাত্মক দিশতো হ’ল যে এই দেশত সময়ৰ লগে লগে সোঁ পন্থাৰ ৰাজনীতি স্বতস্ফুতভাৱেই নিশ্চিহ্ন হোৱাৰ পথত।\nফিনলেণ্ডৰ এই ৰাজনৈতিক বিশ্লেষণৰ পৰা এইটো স্পষ্ট হৈ পৰে যে ইয়াত কোনো এটা নিৰ্দিষ্ট ৰাজনীতি দলে এনেকুৱাকৈ সংখ্যাগৰিষ্ঠতা লাভ কৰিব নোৱাৰে যে এটা সময়ত সেই দলটোৰ নেতা স্বেচ্ছাচাৰী হৈ পৰিব পাৰে। সুষ্ঠিৰ গণতন্ত্ৰৰ ইয়াতকৈ কি ভাল নিদৰ্শন হ’ব পাৰে?? অৱশ্যেই তাৰ বাবে প্ৰকৃতাৰ্থত শিক্ষিত আৰু সচেতন ৱ’টাৰৰো সংখ্যাগৰিষ্ঠতা প্ৰয়োজনীয়, যিটো বহু দেশত অনুপস্থিত ।\nফিনলেণ্ডত দূৰ্নীতি একেবাৰেই কম বুলি ওপৰত উল্লেখ কৰা হৈছে। তাৰ সমান্তৰালকৈ তাৰ আৰক্ষী আৰু ন্যায় ব্যৱস্থাও যথেষ্ট নাগৰিকক ন্যায়-নিৰাপত্তা প্ৰদানকাৰী। ২০১৮ চনৰ এক সমীক্ষামতে ফিনলেণ্ডৰ আৰক্ষী কোনো এখন দেশৰ নাগৰিকে বিশ্বাস কৰা আৰু ভালপোৱা আৰক্ষী ব্যৱস্থাৰ ভিতৰত আটাইতকৈ শীৰ্ষত আছে। অৰ্থাৎ এই দেশৰ নাগৰিকে আৰক্ষী – প্ৰশাসন আৰু ন্যায় ব্যৱস্থাৰ ওপৰত গভীৰ আস্থা আৰু বিশ্বাস ৰাখে, অন্ততঃ ইয়াৰ আদালতত “তাৰিখ পে তাৰিখ” হৈ নাথাকে।\nকিন্তু ওপৰত উল্লেখিত প্ৰতিটো মাপনিত ভাল প্ৰদৰ্শন কৰাৰ ক্ষেত্ৰত আটাইতকৈ বেছি দ্বায়িত্ব থাকে একোখন দেশৰ প্ৰশাসন তথা ইয়াৰ শাসন ব্যৱস্থাৰ। কিন্তু আমাৰ দৰে ক’বলৈ গ’লে “নাখাওঁ ভাত কি কৰ কৰ!!” ধৰণৰ দৰ্শন যদি নাগৰিকে ৰাখে তেন্তে দেশৰ প্ৰশাসনে যিমানেই চেষ্টা নকৰক লাগিলে দেশ একোখনে কেতিয়াও ভাল প্ৰদৰ্শন কৰিব নোৱাৰে যিকোনো বিষয়ত। সৰলকৈ ক’বলৈ গ’লে দেশ এখনৰ সাৰ্বঙ্গীন উত্তৰণত আটাইতকৈ বেছি প্ৰভাৱ পেলায় দেশখনৰ নাগৰিকৰ জীৱন দৰ্শন আৰু মানসিকতা‌ই।\nফিনিচ্ নাগৰিকৰ এটা ভাললগা সাধাৰণ গুণ হ’ল যে তেওঁলোকৰ সৰহভাগেই বাস্তৱবাদী আৰু যুক্তিবাদী। বাস্তৱবাদৰ এটা উদাহৰণ হ’ল যে ফিনিচ্ নাগৰিকে নিজৰ নিজৰ জীৱনত সিমানহে হাবিয়াস ৰাখে যিমানটো তেওঁলোকে বাস্তৱত আহৰণ কৰিব পাৰিম বুলি ভাৱে, অৰ্থাৎ আঠুৱা চাই হে ঠেং মেলে।\nওপৰত কৈ অহাৰ দৰে মোৰ চুবুৰীয়াই ফৰচ্চুনাৰ ল’লে বাবে ময়ো ল’ব লাগিবই ধৰণৰ মানসিক চাপ কেতিয়াও বহন নকৰে। দ্বিতীয়তে তেঁওলোকৰ সৰহভাগেই যুক্তিবাদী। উল্লেখযোগ্য ফিনলেণ্ডৰ প্ৰায় ৩০% জনসংখ্যা‌ই নীৰিশ্বৰবাদী। অৰ্থাৎ তেওঁলোকৰ সৰহভাগেই এনেকুৱা এটা অতি-ভৌতিক মানসিকতা নাৰাখে যে পূজা-পাতল-দোৱা-নামাজ আদিৰ যোগেদি জীৱনৰ সমস্যা বা যন্ত্ৰনাৰ পৰা মুক্তি পোৱা যাব। তাৰ পৰিৱৰ্তে তেওঁলোকে বাস্তৱত থাকি সমস্যা সমাধানৰ বাস্তৱিক পথৰ সন্ধান কৰে। অৱশ্যেই আধিকাংশ ফিনিচ্ নাগৰিকৰ এই জীৱন দৰ্শনৰ আৰতেই আছে তেওঁলোকৰ সমাজত বহু যুগৰে পৰাই অনুসৰণ আৰু পালন কৰি অহা “চিচু” নামৰ এক বিশেষ দৰ্শনৰ প্ৰতি নিষ্ঠা আৰু আনুগত্যতা । কি এই “চিচু” দৰ্শন?\nআচলতে ক’বলৈ গ’লে “চিচু” শব্দটোৰ কোনো সমাৰ্থক আন ভাষাৰ (আনকি ইংৰাজীওঁ) শব্দ উপলব্ধ নহয়। কিন্তু সৰলকৈ আমি ইয়াক আমাৰ আভ্যন্তৰীণ ইচ্ছাশক্তিৰ সামৰ্থ, স্থিতপ্ৰজ্ঞতা, দৃঢ়মনতা, বাস্তৱিক-যুক্তিবাদী দৃষ্টিভংগী আদি শব্দৰে বুজাব পাৰোঁ। কিন্তু আটাইতকৈ সহজ হ’ব বাস্তৱ জীৱনৰ উদাহৰণৰ সৈতে বুজাবলৈ। ধৰি ল‌ওঁক আপুনি পৰিকল্পনা কৰিলে যে “কালিলৈৰে পৰাই ৰাতিপুৱা ৰাতিপুৱা খোজকঢ়া আৰম্ভ কৰিম”। কিন্তু পিছদিনা ৰাতিপুৱা আপুনি এলাৰ্মমতে ঠিকেই সাৰ পালে কিন্তু সুখনিদ্ৰাকণ এৰি যোৱাৰ এলাহতে ভাৱিলে “এহ!! আজি বৃহস্পতি বাৰে হে, একেবাৰে সোমবাৰৰ পৰা আৰম্ভ কৰিম দে!!” বুলি আকৌ কম্বল টানি শুই পৰিলে। ইয়াৰ বিপৰীতে “চিচু” দৰ্শন অনুসৰণ কৰা সকলে এই সকলো আলস্যতাক নিজৰ ইচ্ছাশক্তিৰ জড়িয়তে নিজৰ পৰা আতৰাই ৰাখি এলাহতে পিছমূহুৰ্ততে কৰিম বুলি কাম এটা বা পদক্ষেপ এটা পিছুৱাই নাথাকি এই মুহুৰ্ততে বা সেই মুহুৰ্তৰ পৰাই আৰম্ভ কৰিব পৰাৰ এক “উইল পাৱাৰ” লাভ কৰে।\nইয়াৰোপৰি আমি আন কিছুমান উদাহৰণ ল’ব পাৰোঁ যেনে ধৰক আপুনি এটা এনেকুৱা বিপদত পৰিছে যে তাৰ পৰা মুক্তি পোৱাৰ কোনো পথেই নাই বুলি আৰু একমাত্ৰ ভগৱানেই শেষ আশ্ৰয় বুলি “সকলো এতিয়া ভগৱানৰ হাতত” বুলি এৰি দিলে, কিন্তু “চিচু” দৰ্শনে ইয়াৰ বিপৰীতে এনে এক বোধশক্তি প্ৰদান কৰে যে বিপদ যিমানেই ডাঙৰ নহ‌ওঁক কিয় ইয়াৰ পৰা মুক্তি পোৱাৰ পথ নিজেই বিচাৰি উলিয়াব লাগিব, কোনো কাল্পনিক ভগৱানে আহি উদ্ধাৰ কৰি নিদিয়ে, গতিকে এই দৰ্শনে ব্যক্তি বিশেষৰ মনত এনে এক মানসিক শক্তি আনি দিয়ে যে তেওঁ নিজৰ সকলোখিনি উজাৰি দি সেই বিপদৰ মুখামুখি হ’বলৈ কুণ্ঠাবোধ নকৰে।\nএনেকুৱা নহয় যে পৃথিৱীৰ সকলো দেশৰ ক্ষেত্ৰতেই ফিনলেণ্ড-মডেল সফলভাৱে প্ৰযোজ্য হ’ব। কিন্তু আমি কেইবাটাও মৌলিক খণ্ডত ফিনলেণ্ডৰ মডেল অনুসৰণ কৰি পৰীক্ষা কৰি চোৱাত একো আপত্তি নাথাকিব বোধকৰো। তাৰোপৰি ফিনিচ্ নাগৰিকসকলৰ জীৱনাদৰ্শ নিশ্চয়কৈ আমি আমাৰ জীৱনতো প্ৰয়োগ কৰি আমিওঁ “সুখী” হ’বলৈ চেষ্টা কৰিব পাৰোঁ।


#আবিৰ খণ্ড (৪৯) – আবিৰ\n#আবিৰ খণ্ড (৪৯)\nApril 12, 2021 Indranee Sharma\nভীষণ ব্যস্ততাৰে পাৰ হৈছে দিনবোৰ।যোৱা বিশদিন ধৰি প্ৰায় প্ৰত্যেক দিনাই হিবাৰ সৈতে হস্পিতাললৈ যাবলগীয়া হৈছে।অফিচৰ পৰা ওলায়েই দুইজনী যাওঁ।ভিজিটিং আৱাৰ শেষ হ’বৰে হয়, যেনেতেনে পাওঁগৈ।ভায়েকৰ অৱস্থা যথেষ্ট ভাললৈ আহিছে এতিয়া।আৰু কিছুদিন পিছত হয়তো ৰিলিজ দিব।মাকক লগত লৈ আকৌ তেওঁ থকা ৰূমটোলৈ যাওঁ দুইজনী।মাকে অকলে মানুহজনীয়ে ইয়াত একো চিনি নাপায়।যাৱতীয় বস্তুখিনি আমি কিনি মেলি দি থৈ আহোঁ।কেতিয়াবা হিবা তাতে থাকে।মই অকলে ঘূৰি আহোঁ।এইকেইদিনত অনিৰুদ্ধক অফিচতে যি লগ পাইছোঁ।মাজৰ শনিবাৰ দেওবাৰত নতুন ঘৰটোৰ বাবে বস্তু অলপ কিনিলোঁ।এতিয়াও বহুত কাম বাকী আছে।ঘৰৰ মালিকে নতুনকৈ পেইণ্ট কৰাই দিছে।তাৰ পাছত বস্তুবোৰ ভৰাব পাৰিম।সেইদিনা আয়ুক লৈ বিচনা এখনো চাই আহিছো।ককাৰ কাৰণে অলপ ভাল বিচনা এখন ল’ম।মই তলতে শুম অলপ দিন।দুখন বিচনা কিনিবলৈ এতিয়া অলপ দিগদাৰ।লগতে ঘৰটো সিমানো ডাঙৰ নহয়।দিনটো অফিচৰ কাম,হিবাৰ লগত হস্পিতাললৈ অহা যোৱা, নতুন ঘৰৰ বস্তু যোগাৰ কৰা, পইচাৰ হিচাপ মিলোৱা এইবোৰৰ মাজত অনিৰুদ্ধক যেন মই পাহৰিয়েই পেলাইছোঁ।অফিচত সিমান সময় পোৱা নাযায়।তাতে তেওঁ প্ৰজেক্ট এৰি যোৱাৰ আগতে কৰি থৈ যাবলগীয়া বহুত কামেই আছে।মাজে মাজে মোৰ ওচৰলৈ আহি পাঁচমিনিট মান ওচৰতে বহি থাকে।কিবা এটা কথা আৰম্ভ কৰোঁতেই সুৰেশ আহি মাত লগায়েই।\n“I hate this man, really!”\nচকুকেইটা সৰু কৰি মুখ খন ফুলাই উঠি যায়।মই হাঁহি থাকোঁ।\nআজিকালি আমাৰ বিষয়ে প্ৰায় সকলোৱেই গম পায়।কোনেও একো সুধিবলৈহে সাহস নকৰে।আমাৰ এই সম্পৰ্কটোক লৈ একেবাৰেই সুখী নহয় টানিয়া।আমাৰ বিষয়ে গম পোৱাৰ পাছৰপৰাই অনিৰুদ্ধৰ লগত একদম কম কথা পাতে।বিশেষ কাম নাথাকিলে আমাৰ দুইটাকে এভইড কৰাই দেখোঁ।সুভাষিণী সুখী ।আৰু মাত্ৰ এক সপ্তাহ পাছত মেটাৰ্নিটি লিভত যাব তেওঁ।মোক হেনো মিছ কৰিব।আজিকালি খুব কথা পাতে মোৰ লগত।ল’ৰা হ’লে কি কৰিব, ছোৱালী হ’লে কি কৰিব এই সকলোবোৰ।মোক কয় মই হেনো মাক হ’ম যেতিয়া তেতিয়াহে সেইটো অনুভৱ বুজি পাম।কেতিয়াবা অনিৰুদ্ধৰ সন্মুখতে কয়।তেওঁ বুজে মোৰ তেতিয়া কেনেকুৱা লাগে।চাই থাকে মোৰ ফালে।মই চালে হাঁহি এটা মাৰি দেখুৱাই।\nঅন্তৰেৰে বহু কথাই পতা হৈ যায়।\nজীৱনে নতুন মূৰ লৈছে মোৰ।হঠাৎ যেন মোৰ জীয়াই থকাৰ নতুন হেঁপাহ জাগিছে।দিনটোৰ অন্তত অনিৰুদ্ধৰ লগত অকণমান সময় কথা পাতো।গোটেই ভাগৰবোৰ যেন নাইকিয়া হৈ যায়।কেতিয়াবা বেছি চিন্তা হ’লে তেওঁ নিজেই বুজি পায়।কি হৈছে সুধে।যি পাৰে নিজৰ অভিজ্ঞতাৰে বুজাই দিয়ে।ভাড়ালৈ ঘৰ এটা লোৱা ইমান সহজ নহয়।বহুতখিনি কাম থাকে।Rental Agreement বনাওঁতে মোৰ চিনাকি হিচাপে তেওঁৰে নাম দিছিলোঁ।এতিয়া বস্তু কিনোতেও মোক একেবাৰে অত্যাৱশ্যকীয় খিনিহে কিনিবলৈ কয়।কিন্তু এটা কথাত আমাৰ প্ৰায় সদায় কাজিয়া হয়।আজিও হ’ব মই জানো।\nফোন কৰিবলৈহে ৰৈ আছে।\nএইমাত্ৰ হিবাক মাকৰ ওচৰত থৈ আহিছোঁ।ন বাজিবৰ হ’ল।দেওবাৰ বুলি ট্ৰেফিক অলপ কম আছিল।হিবাই কাইলৈ তাৰপৰাই বাহিৰে বাহিৰে অফিচ কৰিব।কেবখনক পইচা দি ওপৰলৈ উঠি আহিলোঁ।মুখ হাত ধুই নিজেই অনিৰুদ্ধলৈ ফোন কৰিলোঁ।\n:ফ্ৰাইডে শ্বিফ্ট কৰিব পৰা হৈ আছে নে সৱ?\n:লিভ এপৰুভ হ’ল নাই তোমাৰ?\n:তিনিদিন হে দিছে।\n:Thurseday, Friday and Monday right?\n:মই গ’লে তোমাৰ কি প্ৰব্লেম হয়নো?\n:কি কৰিব আপুনি তালৈ গৈ?আমাৰ ঘৰলৈ এনেও যাব নোৱাৰে।আৰু থাকিব ক’ত আপুনি?\n:হোটেলত থাকিম।নাপায় নেকি তাত?\n:নালাগে যাব ।এবাৰ ক’লো নহয়।\n:ককাক লৈ তোমাৰ দিগদাৰ নহ’ব?\n:তুমিতো সৱ অকলেই পাৰা।মোৰ প্ৰয়োজনেই নাই।\nফোনটো থৈ দিলে।\nসেইফালে আকৌ মুখ ফুলিল।প্ৰেম চেম সেইকাৰণেই কৰা নাছিলোঁ।এইবোৰ বৰ কামোৰ পাওঁ মই।সৰু সৰু কথাতে কাজিয়া লগা,তাৰ পাছত সেইটোকে লৈ ইটোৱে সিটোক ঘণ্টা ঘণ্টা pamper কৰা।নোৱাৰি আৰু।অনিৰুদ্ধৰ জেদ এটাই তেওঁ ও মোৰ লগত আমাৰ ঘৰলৈ যাব।যিটো মই কেতিয়াও নিবিচাৰোঁ।মই কেনেকুৱা এখন ঘৰৰ পৰা আহিছোঁ সেইয়া তেওঁ নালাগে জানিব।মোৰ কাপোৰ কানি আৰু থকাৰ ধৰণৰ পৰা সকলোৱে মোক একেবাৰে সাধাৰণ এখন ঘৰৰ পৰা অহা বুলিয়েই জানে।নিম্ন মধ্যবিত্ত পৰিয়ালৰ বুলি কেইবাবাৰো মোৰ পইচা বচোৱা কথা কিছুমানত হাঁহিছেও মানুহে।টানিয়াৰ মতে মই পইচাৰ কাৰণেই অনিৰুদ্ধৰ লগত সম্পৰ্ক কৰিছোঁ।সেইদৰে আলোচনাও হৈছে।দামী গাড়ীত উঠিবলৈকে এই সম্পৰ্ক গঢ়া বুলিও কোৱা হৈছে।সুভাষিণীৰ পৰা গম পাওঁ।মই হাঁহি এটা মাৰি থৈ দিওঁ।যিবোৰ মানুহে মোৰ কাৰণে একো মেটাৰ নকৰে, সেই মানুহবোৰৰ কোনো কথাক মই আচলতে গুৰুত্ব নিদিওঁ।কিন্তু অনিৰুদ্ধই আমাৰ ঘৰখন দেখিলে মোক বহুত প্ৰশ্নই কৰিব।যিটো মই নিবিচাৰোঁ।সেইটোকে তেওঁক বুজাব পৰা নাই।ইফালে ঘৰলৈ যোৱাৰ দিনটো যিমানেই ওচৰ পাইছেহি সিমানেই মোৰ মনটো যেন অস্থিৰ হৈ আহি আছে। ভয়, আশংকা, দুখ, খং, ক্ষোভ সকলোবোৰ জুমুৰি দি ধৰিছেহি মোক।ককাই বস্তু বাহানি টোপোলা বান্ধি ৰৈয়ে আছে।দেউতাই আপত্তি কৰিছিল।পিছত ককাৰ ওচৰত মান্তি হ’বলৈ বাধ্য হ’ল।দেউতাই মোলৈও ফোন কৰিছিল।নুঠালোঁ।দুৰ্বল হৈ যাওঁ বুলি ভয় লাগে মোৰ।বহুত কষ্ট কৰি এই অৱস্থা পাইছোহি।আকৌ হাৰি গ’লে শেষ হৈ যাম।\nআকৌ আগৰ দৰেই সাৰে থাকিয়েই পাৰ হৈছে ৰাতিবোৰ।\nঅভিমান ভাঙিবলৈকে ভিডিঅ’ কল কৰিলোঁ।বহুতদেৰি ৰিং হোৱাৰ পাছত তেওঁ ফোনটো উঠালে।মুখ খন ফুলা।বগা পাতল টি চাৰ্ট,ফুলা ফুলা চকু আৰু খেলিমেলি চুলিখিনি দেখি গম পাইছোঁ শুই আছিলে আজি দিনৰ দিনটো।ফুলি আছে চকু মুখ।\n:আজি দিনটো শুলে?\n:আৰু কি কৰিম, তোমাৰ টাইমেই নাই।ককা আহিলেতো আৰু কি হ’ব ঠিক নাই।\n:হিবাই লগ ধৰিলে কাৰণেহে।\n:তাইক কৈ দিলেই হ’ল অনিৰুদ্ধই মাতিছে বুলি।\n:Oh please. I cant be so cheap.\n:লগ কৰিব নোৱাৰোঁ, তোমাৰ লগত অসম যাবও নোৱাৰোঁ,যেতিয়াই তেতিয়াই ফোন কৰিবও নোৱাৰোঁ।সৱ তোমাৰ মতেই হয়।\nকথাটো শুনি বেয়া লাগিল।অনিৰুদ্ধ অলপ যেন অসন্তুষ্ট।তেনেকুৱা লাগিল।সৱৰে কথা ভাবোঁতে তেওঁলৈ যেন পাহৰিয়েই গৈছোঁ।\n:তেনেকুৱাই।ঘৰটো লৈছা,তাতো সৱ নিজেই কৰিবা।মই হেল্প কৰি দিলে কি হয়?আয়ুয়ে কৰিব পাৰে যদি মই কিয় নোৱাৰোঁ?\n:আটাইতকৈ ডাঙৰ কামটো আপুনিয়েই কৰিব লাগিব।\nতেওঁৰ সেমেকা মুখ খন পোহৰ হৈ উঠিল।\n:ককাই কৈছে, নতুন ঘৰটোত পূজা এভাগ নকৰাকৈ নালাগে সোমাব।ভাবিছিলোঁ ককা অহাৰ পাছত কৰিম, কিন্ত নহব বোলে।শুকুৰবাৰে পূজা কৰিহে সোমাব পাৰিম বুলি কৈছে।এইবিলাক মই বিশ্বাস নকৰো কিন্তু ককাই কৰে।এতিয়া কেনেকৈ কি কৰোঁ ভাবি পোৱা নাই।\n:I will take care of it. You don’t worry.\n:But I haveacondition.\n:You have to wear saree for the Puja.\n:পূজা পাতিম কৈছোঁ,বিয়া পাতিম বুলি নাই কোৱা।\n:পণ্ডিতজী পাওঁতেই পাতি লওঁ নেকি!I can’t bear this distance anymore.Don’t you feel the same?\nPrevious Post #আবিৰ খণ্ড (৪৮)\nNext Post #আবিৰ খণ্ড(৫০)\n8 thoughts on “#আবিৰ খণ্ড (৪৯)”\nসকলোকে অসমীয়া নৱবৰ্ষ আৰু ৰঙালী বিহুৰ আন্তৰিক শুভেচ্ছা জনালোঁ\nসকলোকে আগতীয়াকৈ অসমীয়া নৱবৰ্ষ আৰু ৰঙালী বিহুৰ আন্তৰিক শুভেচ্ছা জনালোঁ।\nMur anekuwa lagise Anirudhekiba nahai kiba kari adin “Boga Bungalow”ulabagoi.Aru Taniya i kiba jang kariba Ananya aru Anirudh r majot.(#Moi bhabisu ha dai)\nUpload the next part soon. 😔😔😔


লুটুকনৰ কথাৰে– নিৰ্মালী বৰমুদৈ – ফটাঢোল\nসহজ সৰল সকলোকে একেষাৰে আপোন কৰি ল’ব পৰা আমাৰ গাঁঁৱৰ লুটুকন কাইটিৰ কথাই সুকীয়া। একেবাৰে ব্যতিক্ৰম লুটুকন কাইটিয়ে সকলো কথা যুক্তিৰে দৰ্শাই। তাৰ যুক্তিবোৰৰ লগত গাঁওখনৰ বিশিষ্ট ব্যক্তি সকলেও সেও মানিবলৈ বাধ্য হয়। তাৰোপৰি কিছুমান কথা ইমান সুন্দৰকৈ ৰস লগাকৈ যুক্তি দিব যে আপোনাৰ মুখত লাগি থকা সঁচা কথাটোও নোকোৱাকৈ হয় বুলি শলাগি গুচি আহিব।\nএদিনাখনৰ কথা। লুটুকনৰ দেউতাকৰ স্বৰ্গপথ প্ৰশস্ত হোৱাৰ সময়। তেতিয়া নিশা ৮ মান বাজিছে। ইষ্ট-কুটুম্ব সকলো আহি ঘৰখনত উপস্থিত হৈছেহি। ইতিমধ্যে ৯ মান বজালৈ সংসাৰৰ মোহ ত্যাগ কৰি চিৰবিদায় মাগিলে।\nইফালে লুটুকনৰ ককায়েক চাকৰি সূত্ৰে দূৰত থকা হেতু আহি পোৱাহি নাছিল। সেয়েহে সকলোৱে ৰাতিপুৱা মৃতদেহ দাহন কৰাৰ সিদ্ধান্ত ল’লে। আত্মীয় সকলো নিশাটো মৃতকৰ ঘৰতে থকাৰ দিহা কৰিলে। এফালে শীতৰ দিন, আনফালে আলহীৰ জোখাৰে পৰ্যাপ্ত কাপোৰো নাছিল। তথাপিও যিয়ে যেনেকৈ পাৰে, ৰাতিটো কটাব কোনোমতে।\nৰাতিপুৱা ৩ মান বজাত লুটুকনৰ ঘৈণীয়েক চম্পা শোৱাৰ পৰা উঠিল। কিয়নো তেওঁ সদ্যহতে ঘৰখনৰ একমাত্ৰ বোৱাৰী যেতিয়া গোটেই যা যোগাৰ দ্বায়িত্ব তেওঁৰেই। হঠাৎ গিৰীয়েকৰ কথা মনত পৰাৰ লগে লগে কতনো আছে বুলি বিছাৰিবলৈ ধৰিলে।\n: হেৰি, কতনো আছে?\nহঠাৎ দেউতাকৰ ৰূমৰ ফালৰ পৰা লুটুকনৰ মাতটো শুনা যেন লাগিল৷\nএইবুলি লুটুকনে দেউতাকৰ লগত শুই থকাৰ পৰা মূৰতো উলিয়াই চম্পাক মাত লগালে।\nচম্পাই চকুকেইটা ডাঙৰকৈ মেলি দৰ্জাৰ খুটাটোত ধৰি কোনোমতে নিজকে চম্ভালি ধৰিছে।\n: কি কৰিছে আপুনি এইবোৰ?\n: উৱা কিনো কৰিলোঁ? দেউতাৰ লগত শুলোঁ আকৌ।\n: নহয় মানে, দেউতা মানে…….\n: কি নহয় মানে? তোমালোক সকলোৱে বিছনাবোৰ দখল কৰি যিয়ে যেনেকৈ পাৰা শুলা, মোলৈ ক’তো জেগা নাপালোঁ কাৰণে দেউতাৰ লগতে শুই থাকিলোঁ। আত্মাটোহে নাই, শৰীৰটো দেউতাৰে নহয় জানো?\nচম্পাই সেপধুকি কোনোমতে হয় বুলি মাতটো উলিয়ালে।\n: হেৰি নহয়, সকলোলৈ চাহ কৰাগৈ যোৱা। দাদা আহি পোৱা চাগে আৰু দেৰি হ’ব। যোৱাকালিৰ পৰা মানুহখিনিৰ বহুত কষ্ট হৈছে।\n: আপুনি কি কৈছে এইবোৰ? দেউতা ঢুকাইছে আৰু আপুনি চাহ বনোৱাৰ কথা কৈছে। মানুহে শুনিলে কি বুলিব? মনে মনে থাকক পায়।\n: হেৰা। তোমালোকৰ এইবোৰেই ভুল। দেউতা ৯২ বছৰ জীয়াই থাকিল। সংসাৰৰ সকলো সুখ তেওঁ ভোগ কৰিলে। কোনো কৃপনালি নকৰাকৈ তুমি প্ৰতিপালন কৰিলা। ইয়াতকৈ বেছি বছৰ জীয়াই থকা হ’লে হয়তো দেউতাই বহুত কষ্ট পালে হয়। কোনোধৰণৰ জটিল বেমাৰো নাছিল। কি সুন্দৰকৈ জীবনটো পাৰ কৰিলে। গতিকে দেউতাৰ মৃত্যুত দুখ কৰাৰ কোনো কাৰণ নাই, বৰং আমি সুখী অনুভবহে কৰিব লাগে ইমান সুন্দৰ মৃত্যুৰ কাৰণে। এতিয়া যোৱা কালিৰ পৰা টোপনি খতি হোৱা মানুহখিনিক একাপ চাহ দিয়াগৈ।\nচম্পাই একো নামাতি মন্ত্ৰমুগ্ধ মানুহৰ লেখীয়া কেৱল পাকঘৰৰ ফালেহে খোজ ল’লে।\n« মামা ভাগিন বৃত্তান্ত – ডলী তালুকদাৰ\nখৰ্বানন্দ ঘোষৰ উইল – সদানন্দ ভূঞা »\nহাঃ হাঃ। লুটুকনে ঠিকেই কৈছে।\nভাল লাগিল নিৰ্মালী, অলপ অানইউজুৱেল টপিক বাছি ললা৷\nমৃত্যুটো ৰস বিছাৰি উলিয়াইছা৷ সাহসী ছোৱালী তুমি৷ গল্পটো এনজয় কৰিলোঁ\nভাল লাগিল নিৰ্মালি\nমুখ মেল খাই গ’ল\nভাল লাগিল। ঠিকেই কৈছে লুতুকণে।\nহয়, এক সুস্থ সৱল জীৱন যাপন কৰি এদিন নিশব্দে আঁ‌তৰি যাব পৰা সকলক লৈ আমি প্ৰকৃততে সুখী হে হব লাগে। এখিনি কঠিন সময়ৰ মাজত আছো, সেয়ে হয়তো লেখাৰ অন্তৰৰ কথাখিনি উপলব্ধি কৰিব পাৰিছো\nভাল লাগিল৷ অলপ ব্যতিক্ৰমী চিন্তা৷


মে'ক ইন ইণ্ডিয়া - অসমীয়া ৱিকিপিডিয়া\nমেক ইন ইণ্ডিয়াৰ উদ্বোধনীত প্ৰধানমন্ত্ৰী মোদী\nমেক ইন ইণ্ডিয়া ভাৰত চৰকাৰৰ এক অভিলাষী কাৰ্যক্ৰম আৰু ইয়াৰ জৰিয়তে কোম্পানীসমূহক ইয়াৰ উৎপাদিত সামগ্ৰীসমূহ ভাৰতত নিৰ্মাণ কৰিবলৈ প্ৰেৰিত কৰা হয়। ২০১৪ চনৰ ২৫ ছেপ্টেম্বৰত প্ৰধানমন্ত্ৰী নৰেন্দ্ৰ মোদীয়ে মেক ইন ইণ্ডিয়া কাৰ্যক্ৰমৰ উদ্বোধন কৰে।\n২০১৪ চনৰ স্বধীনতা দিৱসৰ ভাষণকালত প্ৰধানমন্ত্ৰী মোদীয়ে মেক ইন ইণ্ডিয়াৰ বিষয়ে ইঙ্গিত দিয়ে আৰু ২৫ ছেপ্টেম্বৰত বিজ্ঞান ভৱনৰ এক অনুষ্ঠানযোগে এই কাৰ্যসূচী আৰম্ভ কৰা হয়। একে বছৰৰে ২৯ ডিচেম্বৰত উদ্যোগিক নীতি আৰু প্ৰসাৰ বিভাগে এক কৰ্মশালাৰো আয়োজন কৰে আৰু ইয়াত প্ৰধানমন্ত্ৰী মোদী, কেবিনেট মন্ত্ৰীবৰ্গ, ৰাজ্যসমূহৰ মুখ্য সচিবকে আদি কৰি বিভিন্ন উদ্যোগপতিঅসকল উপস্থিত থাকে। \nমেক ইন ইণ্ডিয়া কাৰ্যসূচীৰ মূল লক্ষ্য হৈছে ভাৰতীয় অৰ্থনীতিৰ ২৫টা মুখ্য খণ্ডত সংস্থাপন সৃষ্টি আৰু কৌশলগত দক্ষতা বৃদ্ধি। এই খণ্ডসমূহৰ ভিতৰত চলন্ত বাহন, ৰসায়ন, তথ্য-প্ৰযুক্তি, ঔষধ, বয়নশিল্প, বন্দৰ, বিমান, চামৰা, পৰ্যটন, স্বাস্থ্য, ৰে’ল, পুনঃনবীকৰণীয় শক্তি, খনি, জৈৱ-প্ৰযুক্তি আৰু বৈদ্যুতিক আদি উল্লেখযোগ্য। এই কাৰ্যসূচীয়ে দেশৰ মুঠ ঘৰুৱা উৎপাদন আৰু কৰৰ পৰা হোৱা আয় বৃদ্ধি কৰিব বুলি আশা কৰা হৈছে। সামগ্ৰীৰ উচ্চ মানদণ্ড আৰু পৰিৱেশৰ ওপৰত পৰা প্ৰভাৱ হ্ৰাস কৰা মেক ইন ইণ্ডিয়াৰ অন্যতম লক্ষ্য। এই কাৰ্যসূচীৰ জৰিয়তে ভাৰতলৈ মূলধন আৰু কাৰিকৰী বিনিয়োগৰ আগমন আশা কৰা হৈছে।\n২০১৫ চনৰ জানুৱাৰীত স্পাইচ গ্ৰুপে উত্তৰ প্ৰদেশত ৫০০ কোটি টকা বিনিয়োগেৰে এক ম’বাইল ফোন নিৰ্মাণ কাৰখানা স্থাপন কৰিবলৈ লোৱাৰ কথা সদৰি কৰে। উত্তৰ প্ৰদেশ চৰকাৰ আৰু স্পাইচ গ্ৰুপৰ মাজত এই বিষয়ে এক বুজাবুজিৰ চুক্তি স্বাক্ষৰিত হয়।\nদক্ষিণ পশ্চিম এচিয়া চেমচাঙৰ মুখ্য কাৰ্যবাহী বিষয়া হ্যুচিল হঙ আৰু ভাৰতৰ ক্ষুদ্ৰ, লঘূ আৰু মধ্যম উদ্যোগ (এম এচ এম ই) খণ্ডৰ মন্ত্ৰী কালৰাজ মিশ্ৰ ২০১৫ চনৰ জানুৱাৰীত এক বৈঠকত মিলিত হয় আৰু দুয়ো পক্ষৰ সহযোগিতাত দেশত স্থাপন হ’বলগীয়া ১০ খন এম এচ এম ই-চেমচাং টেকনিকেল স্কুল সন্দৰ্ভত আলোচনা কৰে। ২০১৫ ৰ ফেব্ৰুৱাৰী মাহত চেমচাঙে চেমচাং জেদ১ ফোনটো নইদাৰ কাৰখানাত তৈয়াৰ কৰিবলৈ লোৱাৰ কথা সদৰি কৰে। ফেব্ৰুৱাৰী মাহতে হিটাচি কোম্পানীয়ে জনাই যে ই ভাৰতত ইয়াৰ নিয়োজিত লোকৰ সংখ্যা ১০,০০০ জনৰ পৰা ১৩,০০০ জনলৈ বৃদ্ধি কৰিব। লগতে হিটাচিয়ে ইয়াকো কয় যে কোম্পানীটোৱে ভাৰতত আয় ২০১৩ চনৰ ১০০ বিলিয়নৰ পৰা ২১০ বিলিয়ন কৰাৰ লক্ষ্য বান্ধি লৈছে। কোম্পানীটোৱে ২০১৬ চনত চেন্নাইত এক কাৰখানা স্থাপনৰ সিদ্ধান্তৰ কথাও সদৰি কৰে।\nএকে মাহতে হুৱেই কোম্পানীয়ে বেংগালুৰুত নতুনকৈ এক গৱেষণা আৰু উন্নয়ন কেন্দ্ৰ মুকলি কৰে। ১৭০ মিলিয়ন আমেৰিকান ডলাৰ ব্যয়েৰে এই প্ৰকল্পটো স্থাপন কৰা হয়।\nফেব্ৰুৱাৰীতে মেৰাইন প্ৰডাক্টচ এক্সপ’ৰ্ট ডেভেলপমেণ্ট অ’থ’ৰিটীয়ে ঘোষণা কৰে যে মেক ইন ইণ্ডিয়া কাৰ্যসূচীৰ অধীনত উন্নীতকৰণ সংস্থাটোৱে ভাৰতীয় মিছামাছ পালকসকলক মিছামাছৰ কণী যোগান ধৰাত আগ্ৰহী। ২০১৫-ৰ জুনত ফ্ৰান্সৰ এল এইচ এভিয়েচনে অ’ আই এচ এডভাঞ্চদ টেকন’ল’জীৰ সৈতে ড্ৰ’ন নিৰ্মাণৰ বাবে এক কাৰখানা স্থাপন কৰিবলৈ এক বুজাবুজিৰ চুক্তিত স্বাক্ষৰ কৰে।\n২০১৫ চনৰ জুলাইত ৰাছিয়াই যুদ্ধ জাহাজ নিৰ্মাণৰ ক্ষেত্ৰত ৰিলায়েঞ্চ গ্ৰুপৰ সৈতে মিত্ৰতা কৰাৰ কথা প্ৰকাশ পায়।\nভাৰতীয় বাণিজ্য আৰু উদ্যোগ মন্ত্ৰালয়ে জানিবলৈ দিয়ে যে ২০১৪ চনৰ অক্টোবৰ মাহৰ পৰা ২০১৫ চনৰ এপ্ৰিললৈ প্ৰত্যক্ষ বিদেশী বিনিয়োগ ৪৮% লৈ বৃদ্ধি পায়। মন্ত্ৰালয়ে লগতে ইয়াকো কয় যে ২০১৪-১৫ বিত্তীয় বৰ্ষত বিদেশী সাংগঠনিক বিনিয়োগৰ পৰিমাণ ৭১.৭% বাঢ়ি ৪০.৯২ বিলিয়ন আমেৰিকান ডলাৰ হয়গৈ।\nপ্ৰধানমন্ত্ৰী নৰেন্দ্ৰ মোদীয়ে প্ৰৱৰ্ত্তন কৰা মেক ইন ইণ্ডিয়া কাৰ্যসূচীৰ জিৰ’ ডিফেক্ট জিৰ’ ইফেক্ট শ্লোগানে আঁসোৱাহমুক্ত সামগ্ৰী আৰু শূন্য পাৰিপাৰ্শ্বিক প্ৰভাৱকে সূচায়। ভাৰতত উৎপাদিত সামগ্ৰী যাতে বিশ্বৰ বজাৰত বৰ্জিত নহয় ইয়াক সুনিশ্চিত কৰাটো শ্লোগানটোৰ অন্যতম লক্ষ্য।\n↑ 1.0 1.1 1.2 "Look East, Link West, says PM Modi at Make in India launch". Hindustan Times. 25 September 2014. http://www.hindustantimes.com/business-news/live-coverage-launch-of-modi-s-make-in-india-campaign/article1-1268119.aspx। আহৰণ কৰা হৈছে: 27 February 2015.\n↑ "Centre, States to ready ‘Make in India’ plan". The Hindu. 28 December 2014. http://www.thehindu.com/news/national/centre-states-to-ready-make-in-india-plan/article6731594.ece?ref=relatedNews। আহৰণ কৰা হৈছে: 27 February 2015.\n↑ 3.0 3.1 "Focus on 'Make In India'". Business Standard. 25 September 2014. http://www.business-standard.com/article/government-press-release/focus-on-make-in-india-114092501206_1.html। আহৰণ কৰা হৈছে: 27 February 2015.\n↑ "7 facts not known about PM Modi’s Make In India". Newsroom Post. 27 May 2015. http://www.newsroompost.com/202775/7-facts-not-known-pm-modis-make-india/। আহৰণ কৰা হৈছে: 27 May 2015.\n↑ "Modi for ‘zero defect’ Make in India products". The Hindu Business Line. 29 December 2014. http://www.thehindubusinessline.com/economy/macro-economy/modi-for-zero-defect-make-in-india-products/article6736084.ece। আহৰণ কৰা হৈছে: 27 February 2015.\n↑ "Spice Group announces Rs 500 crore investment to build mobile manufacturing unit in UP". DNA India. 28 January 2015. http://www.dnaindia.com/scitech/report-spice-group-announces-rs-500-crore-investment-to-build-mobile-manufacturing-unit-in-up-2056177। আহৰণ কৰা হৈছে: 27 February 2015.\n↑ "MSME-Samsung Technical School to promote 'Make in India'". Business Standard. 15 January 2015. http://www.business-standard.com/content/b2b-manufacturing-industry/msme-samsung-technical-school-to-promote-make-in-india-115011500803_1.html। আহৰণ কৰা হৈছে:2March 2015.\n↑ "Samsung launches new 4G phones, says still on top in India". The Indian Express. 17 February 2015. http://indianexpress.com/article/business/business-others/samsung-launches-budget-4g-phones-says-still-on-top-in-india/। আহৰণ কৰা হৈছে:2March 2015.\n↑ "Hitachi keen to push ‘Make in India’ programme". The Hindu. 16 February 2015. http://www.thehindu.com/business/Industry/hitachi-keen-to-push-make-in-india-programme/article6902466.ece। আহৰণ কৰা হৈছে: 27 February 2015.\n↑ "China's Huawei makes $170 million "Make in India" investment". Reuters.5February 2015. http://in.reuters.com/article/2015/02/05/huawei-tech-india-investment-idINKBN0L91JR20150205। আহৰণ কৰা হৈছে:2March 2015.\n↑ "Huawei India opens new R&D campus in Bengaluru". Deccan Herald.5February 2015. http://www.deccanherald.com/content/458003/huawei-india-opens-rampd-campus.html। আহৰণ কৰা হৈছে:2March 2015.\n↑ "MPEDA keen on producing ‘Make in India’ shrimp seed". The Hindu. 1 February 2015. http://www.thehindu.com/news/cities/Vijayawada/mpeda-keen-on-producing-make-in-india-shrimp-seed/article6843995.ece। আহৰণ কৰা হৈছে: 27 February 2015.\n↑ "Russia partners Reliance Group for ‘Make in India’ warships". The Hindu. July 16, 2015. http://www.thehindu.com/business/Industry/russia-partners-reliance-group-for-make-in-india-warships/article7429026.ece। আহৰণ কৰা হৈছে: July 18, 2015.\n↑ Manu Pubby (July 16, 2015). "Biggest warship project: Russia selects Anil Ambani's Pipavav to make frigates for Indian Navy". The Economic Times. http://economictimes.indiatimes.com/news/defence/biggest-warship-project-russia-selects-anil-ambanis-pipavav-to-make-frigates-for-indian-navy/articleshow/48091024.cms। আহৰণ কৰা হৈছে: July 18, 2015.\n↑ "FDI in equity jumped 48% after launch of 'Make in India': Commerce and industry ministry Read more at: http://economictimes.indiatimes.com/articleshow/48077556.cms?utm_source=contentofinterest&utm_medium=text&utm_campaign=cppst". The Economic Times. July 15, 2015. http://economictimes.indiatimes.com/news/economy/policy/fdi-in-equity-jumped-48-after-launch-of-make-in-india-commerce-and-industry-ministry/articleshow/48077556.cms। আহৰণ কৰা হৈছে: July 18, 2015.\n↑ "Ecologists cheer Modi's 'zero defect, zero effect' slogan". The Times of India. http://timesofindia.indiatimes.com/home/environment/developmental-issues/Ecologists-cheer-Modis-zero-defect-zero-effect-slogan/articleshow/40312809.cms.\n↑ Mahajan, Neha (15 August 2014). "'Zero defect, zero effect' to 'Make in India': Modi's jugglery with words". http://www.hindustantimes.com/. http://www.hindustantimes.com/allaboutmodisarkar/from-zero-defect-zero-effect-to-make-in-india-modi-becomes-a-juggler-of-words-again/article1-1252489.aspx। আহৰণ কৰা হৈছে: 20 April 2015.\n"https://as.wikipedia.org/w/index.php?title=মে%27ক_ইন_ইণ্ডিয়া&oldid=174682"ৰ পৰা অনা হৈছে\nএই পৃষ্ঠাখন ১০ ফেব্ৰুৱাৰী, ২০১৮ তাৰিখে ১৫:৫৯ বজাত অন্তিম সংশোধন কৰা হৈছিল।


গণ্ডগোল (বি.জে. ৰঞ্জন ) - সাহিত্য ডট অৰ্গ\nগণ্ডগোল (বি.জে. ৰঞ্জন )\nনিশ্চিত হ’লোঁ পৰিৱেশ বেচ কিছু দিনলৈ এনেকুৱাই হৈ থাকিব। দায়িত্বও মোৰ পাৰ্ট-টাইমৰ পৰা গৈ ফুল-টাইমত পৰিব বুলি প্ৰায় খাটাং হৈ পৰিছে। পুৰণা অভিজ্ঞতা- ভুল হ’বই নোৱাৰে। গাঁওৰ ঘৰৰ পৰা মাক লৈ অনা হ’ল। বহুত দিন আগতে ‘বুক’ কৰি থৈ দিছিলোঁ বাপ্পেকে, অকণ হেহো-নেহো কৰিলেও মাই না কব নোৱাৰিলে। মা অসুখীয়া হৈছে। নোৱাৰে আগৰদৰে। তথাপি যিখিনি কৰে বহুত সহায় হয় মোৰ। জানো, ইয়াত থাকি মায়ে সিমান ভাল নাপায়। হ’লেও নিৰুপায়। মায়ে বুজে। ল’ৰাৰ দুখ বুজি ভাল নাপালেও কিছুদিন থাকি যায়।\nসমস্ত গণ্ডগোলৰ উৎস দুটা।\nপ্ৰথম- ঘৰত বন কৰা ছোৱালীজনী অলপতে নিজৰ ঘৰলৈ গুছি গ’ল।\nদ্বিতীয়- মানুৰ পৰীক্ষা।\nপ্ৰথমটো যেনতেন কিন্তু দ্বিতীয়টো মাৰাত্মক। এই কেইদিন পৰীক্ষা শেষ নোহোৱালৈ ৰীমাকতো মাতিবও ভয় লগা হৈ থাকিব।\nকেইমাহ আগেতে এদিন সুৰজিত আহিছিল। ৰাতি থাকিম বুলি ক’লে। চাহ খাই থাকোতে সি সুধিলে-“কিয় ইমান নিমাওমাও পৰিৱেশ অ’?”\nজেঠীৰ ল’ৰা সুৰজিত। বয়সত মোতকৈ অলপ ডাঙৰ।\n-“পৰীক্ষা? কি পৰীক্ষা?”\n-“ক্লাছ এক্সাম, জানই দেখোন আজিকালি কিমান কম্পিটিচন।” সি এনে এক ধৰণৰ হাঁহি মাৰিলে যে নাচাওঁ বুলিয়ো ভয়ে ভয়ে ৰীমাৰ মুখলৈ চাই দেখোঁ তেওঁৰ মুখ ৰঙা পৰি গৈছে।\nপেপাৰ এখন পাৰি টেবুলত আলুগুটিকেইটা আৰু কটাৰিখন ৰাখিলোঁ। দেখিয়ে সি ঠিয় হ’ল। হঠাৎ বোলে তাৰ মনত পৰিল লগৰ এজনে বৰ জোৰকৈ মাতি আছে। সি আৰু নৰ’ল, ৰাতি নাহে বুলি কৈ থৈ গ’ল। জানো- টিভি চিভি বন্ধ কৰি, ফুচফুচাই কথা পাতিব পৰা মানুহ সুৰজিত নহয়।\nপিছত ৰীমাই ক’লে- “কি মানুহ, হাঁহিবলৈ আহে। এই কাৰণে সেই অৱস্থা।”\nসুৰজিতৰ অৱস্থা? ভালেইতো। বুজিবলৈ সময় লাগিল। অ’, হয় মনত পৰিল, যোৱাবাৰ তাৰ ল’ৰাৰ দুখনমান পেপাৰত বেক লাগি এবছৰ নষ্ট হৈছিল। তাকেই বুজালে নেকি ৰীমাই! কথা দীঘল কৰিবলৈ মন নগ’ল। মিহিকৈ ক’লোঁ- “হেৰি কৰা নহ’লে। মানুৰ ওচৰলৈকে যোৱা। কালিৰ দৰেই চিম্পল কৈ ৰান্ধি থম দিয়া, নে কি?”\nমানুৰ ৰূমলৈ যাওতে তেওঁ কৈ গ’ল- “কাম কৰি থাকোতে কিন্তু টিভি নাচাবা। আৱাজ গ’লে ডিষ্টাৰ্ব হয়।”\nছোৱালী এজনীৰ খবৰ পোৱা গৈছে। লংকেশ্বৰহঁতৰ গাঁওৰ। নগৰৰ পৰা বাৰ কিলোমিটাৰমান ভিতৰৰ। যাওঁ যাওঁ বুলি অফিচ, ঘৰ ইত্যাদি বাৰ-কুৰিটা লেঠাত পৰি যাব পৰা নাই। আজি অফিচৰ পৰা আহি সন্ধিয়া ঘৰ সোমাওতে ৰীমাই ক’লে-“অকৰ্মণ্যৰো বহুত জাত আছে দেখিছোঁ। তোমাৰ দ্বাৰা নহ’ব, ওলোৱা, একেলগে যাওঁ। যি মানুহ- কাক কি ক’ব লাগে তাকেই নাজানে।”\nদায়িত্বৰ সুৰ এটা পাৰেমানে ফুটাই তুলি ক’লোঁ- “মানু! উমমম্, পাৰিব জানো তাই অকলে?”\nৰীমাই ক’লে- “পাৰিব, মা আছেই। এঘন্টাত ঘূৰি আহিম, ব’লা। উ-উ, তাৰাতাৰি কৰা।”\nমানুক কেতিয়া কি কি যোগান ধৰিব লাগিব, আমি নথকা এইখিনি সময়ত মাই যে একেবাৰেই টিভি নাচাব, মানুৰ কাষতে বিচনাত ‘চাবধান’ হৈ ৰৈ থাকিব, ইত্যাদিবোৰ বুজাই ৰীমা মই ঘৰৰ পৰা ওলাওতে এন্ধাৰে হ’ল। মানুক লৈ ৰীমাৰ অতিপাত চিন্তা। মানু তেনেই সৰু ছোৱালী যেন হৈ আছে। পানী এগিলাচো বাকী খাব নাজানে। একমাত্ৰ ছোৱালী আমাৰ। মৰম-আদৰত ডাঙৰ হৈছে। মাকে তাইৰ পঢ়া, কেৰিয়াৰক লৈয়ে সব সময় ব্যস্ত। ফলাফলো পাইছে সেইমতে। মানুৱে মেট্ৰিকত ডিষ্টিংচন লৈ পাছ কৰিছে। অৱশ্যে ৰীমাই ৰিজাল্টটো ভাল নাপালে। মনে মনে যে তেওঁ মানুৱে স্থান এটা পাব বুলি আশা কৰি আছিল ৰিজাল্টৰ দিনাহে গম পালোঁ। উফ্, ৰিজাল্ট দিয়াৰ দিনটো, কি যে অৱস্থা! লুকাই লুকাই কান্দিলে কেইবাবাৰো ৰীমাই। মাকৰ চলচলীয়া চকু দেখি মানু গহীন হৈ গ’ল নিজে। শেষত মনোমতী পেহী আহি অলপ পৰিৱেশটো বদলাই দিয়াতহে ৰক্ষা!\n-“বাপু, আইটুৰ ৰিজাল্ট কি-হো?”\nগম্ভীৰ মুখবোৰ দেখি পেহীৰ মুখখনো শুকোৱা যেন লাগিছিল। ক’লোঁ-“মোটামুটি হৈছে পেহী। ডিষ্টিংচন পাইছে। মানে আৰু অলপ ভাল….।” ৰীমাৰ চকুৱে চকুৱে পৰিল, মুখখন এন্ধাৰ-মুন্ধাৰ, তেওঁ চকু বেলেগ পিনে ঘূৰাই দিলে। মাকে পঢ়াইছিল, ছোৱালীয়ে পঢ়িছিল, ৰিজাল্ট ভাল নহ’ল, মোৰ কি দায়?\nমানুহে সুধিব- তুমি কি কৰিছিলা তেন্তে?\nমই কি কৰিম? মই পাণ ৰুইছিলোঁ আকৌ (মানে পান কৰিছিলোঁ মনে মনে গেৰেজত, নিষ্ঠাৰে- ফেন্টাৰ বটলত), কওক মোৰ কি দায়?\nপেহীয়ে বুজি নাপাই সুধিলে- “হাঁ? কি হৈছে? ভালকৈ বুজি নাপাও, ফাচ পাইছে নে তাই?”\n-“হয় পেহী ফাৰ্ষ্ট ডিভিজন পাইছে।”\n-“এহ্! আমাৰ গাঁওৰ ৰাজ্যৰ ল’ৰা-ছোৱালীমখাই ফেল মাৰিছে। তহঁতে আকৌ ফাচ পায়ো কন্দা-কটা কৰি আছ। যা যা, মিঠাই আনগৈ।”\nৰীমাৰ মুড বহুদিনলৈ অফ হৈ আছিল। তেওঁৰ মুড-অফ হ’লে মোৰ মহা বিপদ। কাম বাঢ়ে। সিদিনা গৈছিল হে মেট্ৰিকটো, আহিলেই নে আকৌ এটা ফাইনেল। খাটি আছোঁ- ভগৱান, এইবাৰ যেনতেন মনে বিচৰা ৰিজাল্টটো কৰি দিয়া ছোৱালীজনীৰ।\nৰীমা এইবোৰত প্ৰেক্টিকেল। তেওঁ কয়- “ভগৱানে ৰিজাল্ট ভাল কৰি নিদিয়ে, পঢ়িব লাগিব, কষ্ট কৰিব লাগিব।”\nলংকেশ্বৰহঁতৰ গাঁও পোৱাৰ আগেয়ে এওঁলোকৰ মাহীয়েক এজনীৰ ঘৰ। হাইৱেৰ কাষতে। ৰীমাক সুধিলোঁ- “মাহীৰ ঘৰত সোমাবা নেকি?”\nৰীমাই চকু ঘোপা কৰি দিলে- “পগলা নেকি? পৰীক্ষা যে পাহৰিলাই?”\nহয়ো, বহুত কথাই মই পাহৰি যাওঁ। কি যে হৈছে মোৰ মাথাটোত! ৰীমালৈ মৰমেৰে চালোঁ- এওঁৱো মোৰ দৰে হোৱা হ’লে কি যে হ’লে হয় আমাৰ সংসাৰ!\nলংকেশ্বৰ ঘৰত আছিল। হাতত লেম এটা লৈ ওলাই আহিল।\n-“আহা দাদা, আহক-আহক বৌ। ইচ ইচ, বৰ কষ্ট হ’ল আপোনালোকৰ। সোমাই আহক ভিতৰলৈ। চাও মাজনী।” বহিব দিলে কোঠালি এটাত। বহিলোঁ। খেৰৰ ঘৰ।\nলংকেশ্বৰ- স্বৰ্ণলংকাৰ অধিপতি ঈশ্বৰ। লেমৰ পোহৰত এনে লাগিল এয়াই যেন অভাৱৰ শেষ ছবি, ইয়াতকৈ আৰু নাই, থাকিব নোৱাৰে। নিলাজ দৈন্যতাখিনি কম পোহৰৰ মাজেৰেও সৰকি আহি জলজলকৈ চকুত পৰিল। লংকেশ্বৰে উৎসাহতে হাহাকাৰ এখনে লগাই দিলে প্ৰায়।\nআমি বোলো একো নালাগে, নাখাওঁ, চাহ খায়েই আহিছোঁ- সি নেৰে, কিয় নাখাব, খাবই লাগিব, খালেও খাব লাগিব। লংকে কাষত মুঢ়া পাৰি বহিল। ৰীমালৈ চাই কবলৈ ধৰিলে- “বৌ, দাদাহঁতৰ ঘৰৰ লগত বাপ্পাঐ আমাৰ বহু পুৰণা সম্পৰ্ক।”\nমুহূৰ্ত্ততে লংকেশ্বৰে অতীতত ডুব মাৰিলে। বংশগতভাৱে চিনাকি। দেউতাই বোলে কোনোবা যুগত সহায় কৰিছিল লংকেশ্বৰৰ দেউতাকক। টকা-পইচা দি বোলে ফাৰ্নিচাৰৰ দোকান এখন পাতি দিছিল। দোকানো দোকান, কি মাৰ-মাৰ চলিছিল তেতিয়াই! সেই যে জুই লাগিল দোকানত, লংকেশ্বৰ তেতিয়া ক্লাচ ফাইভত নে পঢ়াই বাদ দিছিল- বা তেনেকুৱাই কিবা এটা (লংকেক সেইটো ভাবিবলৈ আজিও এক মিনিটমান লাগিল), বজাৰতে নে ঘৰতে আছিল সেই সময়ত- অলপ যেন পাহৰিছে, দুৰ্গা- দাদিয়ে বোধহয় প্ৰথম জুই লগা খবৰটো দিছিল (এইটোতো এক মিনিট)……. বাকীৰ হিচাব-চুক্তিপত্ৰ একো নাবাচিল, সব শেষ হৈ গ’ল, তাৰ পিছতেই কেনা লগা আৰম্ভ হৈ গ’ল, কিমান বাকী ফাঁকি হৈ গ’ল…. ইত্যাদি, লংকেশ্বৰৰ মুখত অনৰ্গল অতীত বৰ্ণনা। দেউতাৰ সহায়ৰ কৃতজ্ঞতাৰ সোঁত উত্তৰাধিকাৰী সূত্ৰে আহৰণ কৰা লংকেশ্বৰৰ মুখেৰে সুযোগ পালেই ফৰফৰাই ওলাই আহিব বিচাৰে। আজিও ব্যতিক্ৰম নহ’ল, ৰেকৰ্ডখন বজাইহে চাৰিলে সি।\nৰীমাই আমনি পাইছিল। কথাৰ মাজতে কৌশলেৰে সুধিলে- “তোমালোকৰ এওঁ ক’ত, দেখা নাই যে?”\n-“এওঁ নাই ৰব, কাষৰ এঘৰৰ নামলৈ গৈছে। আহিবৰ হৈছেই। নহয় মাজনী?”\nভিতৰৰ পৰা উত্তৰ আহিল- “ও, নাম ভাগিবৰ হৈছে।”\nআমি যোৱা উদ্দেশ্যৰ কথা জানি লংকেশ্বৰে ক’লে- “অহ্-হো, ৰূপকান্তই ক’লে তেন্তে তোমাক ছোৱালীজনীৰ কথা? চেহ! ছোৱালীজনী আছিল হে দাদা। দুদিন আগেয়ে গুৱাহাটীৰ মানুহ এঘৰে লৈ গ’ল। কামত বৰ ভাল আছিল হ’লে। কেইদিনমান আগেয়ে গম পোৱাহেতেন।”\nএওঁ ক’লে- “গুৱাহাটীত কিমান দিয়ে তাইক? সুধি চাবাচোন, আমি পাঁচশ বেছি দিম।”\nলংকেশ্বৰ চিন্তাত পৰিল।\nৰীমাই ক’লে- “মোৰ কলেজত চাকৰি। এওঁৰো অফিচ। মানুৰ- আমাৰ ছোৱালীজনীৰ পৰীক্ষা আৰম্ভ হ’বই। পঢ়া- শুনাও দেখাব লাগে তাইক। টকা যিমান বিচাৰিলেও ৰাজী আছোঁ। ছোৱালীজনীক আনি দিয়া যেনেকৈ হলেও।”\nৰীমাই মোলৈ চালে। তেওঁ কথা কৈ যাওতে পাহৰিয়ে গৈছিলোঁ যে ময়ো দুষাৰি কোৱা উচিত। চকুৰ ইংগিত পাই লৰালৰিকৈ ক’লোঁ- “হয় হে লংকে, তুমিয়ে যি কৰা আৰু। বৰ সহায় কৰা হ’ব। কেইমাহমানলৈ হলেও অন্ততঃ আনি দিয়া এজনী ভাই। ছোৱালীজনীৰ ইফালে পৰীক্ষা- একেবাৰে ফাইনেল। পিতাকক বুজাই চাবাচোন, পইচা বেছি পালেনো কেলেই নথ’ব?”\nলংকেশ্বৰে দুৰৱস্থাটো বুজা যেন লাগিল। আশ্বাসৰ সুৰত সি ক’লে- “তোমালোকে চিন্তা নকৰিবা দাদা, তাই নাহিলেও বেলেগ এজনী যেনেকৈ হলেও বিচাৰি দিমেই তোমালোকক।”\nভিতৰলৈ চাই লংকেশ্বৰে মাত দিলে- “মাজনী।”\nৰীমাই চকীৰ পৰা উঠাৰ উপক্ৰম কৰিলে- “যাও যাও, দেৰীয়ে হ’ল। ছোৱালীজনীৰ পৰীক্ষা আৰম্ভ হ’ব পৰহিৰ পৰা, তাইৰ লগতে লাগি থাকিব লাগে যে, আজিকালি কিমান টান হৈছে পঢ়া-শুনাবোৰ।”\nলংকেশ্বৰে ক’লে- “ৰ’ব বৌ, কিনো দেৰী হৈছে? গাড়ীত আহিছে, পতককৈ পাই যাব।”\nভিতৰৰ পৰা ছোৱালী এজনী ওলাই আহিল, হাতত ট্ৰে। প্লেটত খোলাচপৰীয়া পিঠা আৰু চাহ। ৰীমাই খালী চাহকাপ লৈ ক’লে- “তোমাৰ পৰিবাৰক লগ নাপালোঁ। তেওঁক লৈ আহিবাচোন আমাৰ ঘৰলৈ। পুৰণি মানুহ, চিনাকি থাকিব লাগে।” মই চাহত মন দিলোঁ, চাহকাপ ভাল হৈছিল। পিঠাও বৰ সোৱাদ লগা হৈছিল। আৰু এখন খাবলৈ মন আছিল, ৰীমাৰ ঘোপা চাৱনি দেখি সেই আশা বিসৰ্জন দি পিঠাৰ সোৱাদটো জিভাত অনুভৱ কৰি ক’লোঁ- “চাহকাপ ভাল লাগিল দেই। ৰ’বা, এইমাত্ৰ সেইজনী তোমালোকৰে ছোৱালী নহয়নে? বৰ কাজী ছোৱালীহে, তায়ে চাহ নকৰিলে জানো? চাও মাতাচোন মাতা। চোৱাচোন, কথা পাতি থাকোতে মাতেই দিয়া নহ’ল তাইক।”\nফ্ৰক পিন্ধা, ক্ষীণ চেহেৰাৰ লংকেশ্বৰৰ ছোৱালী মাজনী ওলাই আহিল।\n-“কি নাম তোমাৰ?”\n-“ধুনীয়া চাহ খুৱালা আইজনী।” ছোৱালীজনীয়ে লাজ লাজ কৈ হাঁহিলে।\n-“পঢ়ি আছা নহয়?”\nদেউতাকে মাত দিলে- “অ’ পঢ়ি আছে, তাইৰো পৰীক্ষা নহয়।”\n-“হায়াৰ চেকেণ্ডেৰী।” মাজনীয়ে উত্তৰ দিলে।\n-“ইয়ে, একেই দেখোন। পৰহিলৈ ইংলিছ আছে নহয়?” ৰীমাই অলপ আগবাঢ়ি গৈ সুধিলে। মাজনীয়ে মূৰ দুপিয়ালে। লংকেশ্বৰে ক’লে- “জানাইতো দাদা মোৰ কথা। কোনোমতে কলেজলৈ গৈ আছে আৰু। টাওনত পঢ়াবলৈ শক্তি নাই। ওচৰৰে ভেনচাৰ কলেজখনত দিছোঁ। পঢ়াত বেয়া নাছিল পিছে। মেট্ৰিকতো ভালেই হৈছিল। বেচেৰীয়ে কাম-বন কৰিয়ে যি পঢ়িছে আৰু।”\n-“মেট্ৰিক কেনে হৈছিল মাজনী?”\nমাজনীয়ে উত্তৰ দিলে- “ডিষ্টিংচন পাইছিলোঁ।”\n-“ডি-ষ্টিং-চ-ন! লে-লে-টাৰ পা-পা-পাইছিলা?” ৰীমাৰ চকুকেইটা ডাঙৰ হৈ পৰিছে, চকুত বিস্ময়।\n-“অ’ পাঁচখনত পাইছিলোঁ।”\nলংকেশ্বৰে গৰ্বৰ সুৰত ক’লে- “পঢ়াৰ নামত একো দিব পৰা নাই মই। তাতে মাককো কাম-বনত সহায় কৰিব লাগে তাই। পঢ়া-শুনাবোৰ আমি একো বুজিয়ে নাপাও, তাই নিজেই যি পাৰে পঢ়িছে।”\nপদূলিত কাৰোবাৰ মাত শুনা গ’ল। মাজনীয়ে ক’লে- “মা আহিল।”\nসোমাই আহিয়ে লংকেশ্বৰৰ ঘৈণীয়েকে হুৰা-মূৰা এখন লগাই দিলে- “আই-ঔ, আপোনালোক আহিছে। নামলৈ গৈছিলোঁ, গমেই পোৱা নাছিলোঁ। চাহ-তাহ কিবা খোৱা হ’ল নে? আহক, ক’ত যায়, বহক, প্ৰসাদ খাই যাব, ঐ মাজনী, পানী আনচোন।”\nৰীমাই দৌৰাদৌৰি ভাৱত ক’লে- “বহু সময় বহিলোঁ, চাহো খালোঁ, বহিলে আৰু দেৰী হৈ যাব। তোমালোক আহিবা এদিন।”\nলংকেশ্বৰে ঘৈণীয়েকক ক’লে- “যাওক দিয়া, ছোৱালীজনীৰো বোলে পৰীক্ষা আছে।”\nৰীমাই উচপিচাই ক’লে- “পৰীক্ষাৰ কথা নাই বাৰু সিমান। টাওনত এটা কাম আছে, সোনকালে যাব লাগে।”\nগাড়ী চলাই গৈ আছোঁ। ৰীমাৰ মাত নাই, মুখমণ্ডল চিন্তাত বিভোৰ। গান এটা বজাব লওতে খপ্-কৈ টেপটো বন্ধ কৰি দিলে।\nমাত বোল বন্ধ কৰি গৈ থাকিলোঁ। ছোৱালী বিচাৰি এনেয়ে কষ্ট খাব অহা যেন হ’ল নেকি। ইফালে ৰীমা নোহোৱাকে মানুৱে বা কি পঢ়িছে! গাড়ীৰ স্পীড বঢ়াই দিলোঁ।\nহঠাত ৰীমাই মাত দিলে- “মাহীহঁতৰ ঘৰত সোমাম। তাত ৰখাবা।”\n-“হ’ব, বৰ চিন্তা কৰি দেখাব নালাগে। মা আছে, পাৰিব তাই পঢ়িব।”\nগাড়ীখন পাৰ্কিং কৰি ভাবিলোঁ- কেলেই ৰীমাই টাওনত কাম থকা বুলি কৈছিল? দেৰী হ’ব বুলি ভয় কৰি নেকি? লংকেশ্বৰৰ ঘৰত বহিলে দেৰীয়ে যদি হয়, ইয়াত আকৌ মাহীয়েকৰ ঘৰত সোমাল কিয়? যাহ, যি হওক নহওক, এওঁৰ মুডটো ভাল হৈ থাকিলেই ৰক্ষা। মুড-অফ হ’লে মোৰ কিমান টনাটনি লাগে মইহে জানোঁ!\nমাহীৰ ঘৰত সোমাই হঠাতে পৰীক্ষাটোলৈ খং উঠি আহিল। মৰা- পৰীক্ষাডাল! পৰীক্ষা নাথাকিলে লগততো মানুও আহিলেহেঁতেন। মাহীৰ ঘৰতে ৰাতিৰ সাজ ……. কিমান দিন যে ভালকৈ, মনৰ পচন্দৰ এসাঁজ খাব পোৱা নাই! মাহীহঁতৰ ড্ৰয়িং ৰূমৰ ৱালত থকা গনেশ বাবাৰ ফটোখনলৈ চাই মনে মনে প্ৰাৰ্থনা কৰিলোঁ- বাবা, পৰীক্ষাটো ভালে কুশলে, সোনকালে পাৰ কৰি দিয়া আৰু – ওঁম বাবা।\n← সৰিয়হ ফুল (নিতুপৰ্ণ ৰাজবংশী)\nদুখবোৰ যেতিয়া দুখৰ দৰে নাছিল (পল্লৱ কুমাৰ নাথ ) →


Chabua Live\t Jan 14, 2019 0\nSAMUJWAL DUTTA\t Oct 27, 2018 0\nকিহৰ বাবে মৈত্ৰী.... পৰমানন্দ দাস\nঅসমীয়া জাতি যুঁজি যুঁজি জীয়াই থকা এটি পৰাক্ৰমী জাতি। যেতিয়াই সংকট আহিছে, তেতিয়াই এই জাতিয়ে গঢ়ি তুলিছে অনৱদ্য প্ৰতিৰোধ। সেয়ে অসমীয়াৰ প্ৰেৰণাৰ উৎস হৈ আহিছে শৰাইঘাটৰ মহাৰণ-য'ত জাতি-ধৰ্মৰ বিভেদ পাহৰি সকলো অসমীয়া একত্ৰিত হৈছিল। একেবাৰে…\nChabua Live\t Oct 5, 2018 0\nবিংশ শতিকাৰ বিশ্বায়ন আৰু মানৱ সভ্যতাৰ চূড়ান্ত উৎকৰ্ষ সাধনৰ আজি এই প্ৰেক্ষাপটত সততে আলোচিত হোৱা বিভিন্ন বিষয় সমূহৰ মাজত আন এটা অতি গুৰুত্বপূৰ্ণ বিষয় হৈছে বয়োজেষ্ঠ ব্যক্তি বনাম আমি৷ বয়োজ্যেষ্ঠ ব্যক্তি বনাম আমি, জীৱনৰ অভিজ্ঞতাময় শিক্ষাৰে…\nজয় জগতগুৰু মহাপুৰুষ শ্ৰীমন্ত শংকৰদেৱ\nকুকুৰ শৃগাল গদৰ্ভৰো আত্মা ৰাম, জানিয়া সবাৰো পৰি কৰিবা প্ৰণাম বুলি কৈ মহাপুৰুষ শ্ৰীমন্ত শংকৰদেৱ অসমীয়া সমাজ সংগঠিত কৰিছিল। সেইগৰাকী মহান পুৰুষ, অসমীয়াৰ প্ৰাণ প্ৰতিষ্ঠাতা শ্ৰীমন্ত শংকৰদেৱৰ আজি ৫৭০ তম জন্ম জয়ন্তী। পবিত্ৰ জন্ম জয়ন্তীত গুৰু…\nChabua Live\t Sep 7, 2018 0\nএই মুহূৰ্তত মই দধীয়াত আছো। এই লেখা লিখি আছো দধীয়াৰ পৰাই। মহাবাহু ব্ৰহ্মপুত্ৰ আৰু ডিব্ৰু নৈৰ মাজত অৱস্থিত ডিব্ৰু-ছৈখোৱা ৰাষ্ট্ৰীয় উদ্যানৰ কৰ জন এলেকা দধীয়া। ই ডিব্ৰুগড় জিলাৰ চাবুৱা ৰাজহ চক্ৰৰ অন্তৰ্গত। ১৯৫৭ চনতে চৰকাৰে সংস্থাপিত কৰা হৈছিল…\nChabua Live\t Sep 4, 2018 0\nএক শিহৰণকাৰী ঘটনা। গাঁৰ নোম শিয়ৰি উঠা এক শিহৰণকাৰী ঘটনাই জোঁকাৰি গৈছে ৰাজ্যক। শিৱসাগৰৰ আত্মীয়ৰ ঘৰৰ পৰা গুৱাহাটীৰ বাসগৃহলৈ বুলি উভটি যোৱাৰ পথতে দিখৌমুখত সংঘটিত হৈছিল সেই শিহৰণকাৰী ঘটনাটো। ৫ জনীয়া এটা পৰিয়াল নিমিষতে নোহোৱা হৈ পৰিছিল দিখৌৰ…\nchabualive\t Aug 18, 2018 0\nI amawoman but first I amahuman being Third party image On the international women’s day wishes you Happy International Women’s Day. We as women have the power to change anything in this world we know that but first, we…\nchabualive\t Apr 11, 2018 0\nMauris blandit aliquet elit, eget tincidunt nibh pulvinar a. Donec sollicitudin molestie malesuada. Nulla porttitor accumsan tincidunt. Vestibulum ac diam sit amet quam vehicula elementum sed sit amet dui. Sed porttitor lectus nibh. Donec…


ভাঙিব নেকি পৰাজিত ট্ৰাম্পৰ সংসাৰ! : ট্ৰাম্পৰ কাষৰ পৰা পুত্ৰসহ আঁতৰিব পত্নী মেলানিয়া!\n‘এইবাৰ পৰাজিত ট্ৰাম্পৰ সংসাৰো ভাঙিব; ট্ৰাম্পৰ কাষৰ পৰা পুত্ৰসহ আঁতৰিব পত্নী মেলানিয়া’, সতীৰ্থৰ উদ্ধৃতিৰে ডেইলী মেইলৰ দাবী\nগুৱাহাটী , November 8, 2020 5:31 pm\nআমেৰিকাৰ ৰাষ্ট্ৰপতি নিৰ্বাচনত জ’ বিডেনে বৃহৎ পৰিমাণৰ ভোটৰ ব্যৱধানত পৰাস্ত কৰিলে বৰ্তমানৰ ৰাষ্ট্ৰপতি ড’নাল্ড ট্ৰাম্পক।\nনিৰ্বাচনত পৰাজিত হোৱাৰ পিছতে আন্তৰাষ্ট্ৰীয় সংবাদ মাধ্যমত ড’নাল্ড ট্ৰাম্পৰ সংসাৰ ভাঙিব বুলি চৰ্চা হৈছে।\nআন্তৰাষ্ট্ৰীয় সংবাদ সংস্থা ডেইলী মেইল-এ ড’নাল্ড ট্ৰাম্পৰ পত্নী মেলানিয়া ট্ৰাম্পৰ এসময়ৰ সহযোগী ষ্টীফেন ভলক’ফৰ উদ্ধৃতিৰে দাবী কৰিছে যে মেলানিয়াই ড’নাল্ড ট্ৰাম্পৰ সৈতে বিবাহত্তোৰ চুক্তিৰ সম্পৰ্কে আলোচনা আৰম্ভ কৰিছে।\nভলক’ফৰ উদ্ধৃতিৰে লগতে ডেইলী মেইল-এ দাবী কৰিছে যে ট্ৰাম্প দম্পতীয়ে নিজৰ মাজত আৰু পুত্ৰ বাৰ’ণ ট্ৰাম্পৰ সম্পত্তি সমান ভাগ বতৰাৰ সন্দৰ্ভতো আলোচনা অব্যাহত ৰাখিছে।\nভলক’ফৰ মতে হোৱাইট হাউছত পূৰ্বৰে পৰা পৃথক পৃথক শোৱনি কোঠা ব্যৱহাৰ কৰি আহিছে ড’নাল্ড আৰু মেলানিয়াই। আনকি তেওঁলোকৰ বিবাহক লেনদেনমূলক বুলিও অভিহিত কৰিছে ভলক’ফে।\nইফালে একে সময়তে ড’নাল্ড ট্ৰাম্পৰ পূৰ্বৰ ৰাজনৈতিক সহায়ক অ’মাৰ’ছা মেনিগ’ল্ট নিউমেনও দাবী কৰিছে যে ড’নাল্ড ট্ৰাম্প আৰু মেলানিয়া ট্ৰাম্পৰ ১৫ বছৰীয়া দাম্পত্য জীৱনৰ ইতি পৰিছে। মেলানিয়াই কেৱল ক্ষণহে গণি আছে। তেওঁৰ মতে হোৱাইট হাউছৰ পৰা ওলায়ে মেলানিয়াই ড’নাল্ড ট্ৰাম্পক বিবাহ বিচ্ছেদ দিব।\nঅ’মাৰ’ছাই লগতে দাবী কৰিছে যে মেলানিয়াই ট্ৰাম্পক প্ৰতিশোধ লোৱাৰ বাবে সুযোগৰ অপেক্ষাত ক্ষণহে গণি আছিল।\nআনহাতে ডেইলী মেইলৰ মতে মেলানিয়াই পূৰ্বৰ এক সাক্ষাৎকাৰ ড’নাল্ড ট্ৰাম্প আৰু তেওঁৰ মাজৰ সম্পৰ্কটো এটা গভীৰ সম্পৰ্ক বুলিও অভিহিত কৰিছিল।\nউল্লেখ্য যে ট্ৰাম্পে দ্বিতীয় পত্নী মাৰ্লা মেপল্ছৰ সৈতে বিবাহ বিচ্ছেদ কৰাৰ পিছতে ১৯৯৮ চনৰ পৰা মেলানিয়া আৰু ড’নাল্ড ট্ৰাম্পৰ প্ৰেমৰ সম্পৰ্ক আৰম্ভ হৈছিল। সেই সময়ত ড’নাল্ড ট্ৰাম্পৰ বয়স আছিল ৫২ আৰু মেলানিয়াৰ বয়স ২৮ বছৰ।\n২০০৪ বৰ্ষত ১.৫ মিলিয়ন মাৰ্কিন ড’লাৰ মূল্যৰ এটা ডাইমণ্ডৰ আঙুঠি পিন্ধাই ড’নাল্ড ট্ৰাম্পে মেলানিয়াক বিবাহৰ প্ৰস্তাৱ দিছিল আৰু ২০০৫ চনৰ ২২ জানুৱাৰীত তেওঁলোক বিবাহপাশত আৱদ্ধ হৈছিল।\nদুয়োপক্ষৰ একালৰ সতীৰ্থৰ দাবীৰে এতিয়া আন্তৰাষ্ট্ৰীয় সংবাদ সংস্থাসমূহে ড’নাল্ড ট্ৰাম্প আৰু মেলানিয়াৰ বিবাহ বিচ্ছেদ প্ৰায় নিশ্চিত বুলি দাবী কৰিছে।


বৰ্তমান সময়ত শিশু সাহিত্যৰ প্ৰয়োজনীয়তা -(অঞ্জনা তামুলী) - সাহিত্য ডট অৰ্গ\nবৰ্তমান সময়ত শিশু সাহিত্যৰ প্ৰয়োজনীয়তা -(অঞ্জনা তামুলী)\nMay 14, 2014 March 10, 20210Comments\nবৰ্তমান সময়ত শিশু সাহিত্যৰ প্ৰয়োজনীয়তা আছে নে ? প্ৰশ্নটো বৰ জটিল। কাৰণ বৰ্তমান আভিজাত্যৰ পিছে পিছে দৌৰি থকা এচাম মধ্যবৃত্ত লোকে তেওঁলোকৰ শিশু সকলোকো দৌৰাইছে প্ৰতিযোগিতাৰ পিছে পিছে। প্ৰতিযোগিতা সকলোতে আছে আৰু থাকিবও লাগে । সেইবুলি কণ কণ শিশুহঁতৰ মনৰ বিৰুদ্ধে গৈ অভিভাৱক সকলে ডাঙৰ ভুল কৰিছে । সত্যেন্দ্ৰ নাথ শৰ্মাই অসমীয়া সাহিত্যৰ সমীক্ষাত্মক ইতিবৃত্তত লিখিছে-‘শিশুৰ মন কল্পনাপ্ৰৱণ’। এখন নিজৰ মানস ৰাজ্যত সিহঁতে বিচৰণ কৰে। তাত কালৰ প্ৰভাৱ নাই, সম্ভৱ-অসম্ভৱৰ সীমাৰেখা নাই, ল’ৰা বুঢ়াৰ প্ৰভেদ নাই, গছেও কথা কয়, পুতলাই অভিমান কৰি অসহযোগ কৰে।‘ গতিকে শিশুৰ এনে এখন মানসিক জগতৰ মাজলৈ প্ৰৱেশ কৰি সাহিত্য ৰচনা কৰা সিমান সম্ভৱো নহয় । তথাপি অসমৰ শিশু সাহিত্যিক সকলৰ যি অৱদান তাক আমি নতশিৰে স্বীকাৰ কৰিবই লাগিব।\nআমি কিমানজনে শিশু সাহিত্যৰ অধ্যয়ণ কৰিছোঁ সেয়া এতিয়া আঙুলিৰ মূৰত গণিব পৰা অৱস্থা । অপ্ৰিয় হ’লেও সত্য যে বৰ্তমান আমি শিশুক এখন কিতাপৰ সলনি এখন খেলৰ চিডি কিনি দিয়াত হে বেছি গুৰুত্ব দিছোঁ । সাধু কথা কোৱা বা পঢ়ি শুনোৱাৰ সলনি টিভিত কাৰ্টুন চাবলৈ দিছোঁ। কাৰ্টুনো চাব লাগিব কিন্তু তাৰে কিছু সময় আমি সিহঁতক সাধু কিতাপ পঢ়িবলৈ বা মহৎলোকৰ জীৱনী বা ভ্ৰমণ কাহিনী পঢ়িবলৈও দিব লাগিব। প্ৰাচীন ভাৰতৰ সাধুকথাবোৰ গোটেই বিশ্বতে পৰিচিত বুলিব পাৰি। উদাহৰণ স্বৰূপে জাতকমালা, পঞ্চতন্ত্ৰৰ সাধু, কথা সৰিৎ সাগৰ আদি। অসমৰ দুজনা মহাপুৰুষেও শিশু সাহিত্য ৰচনাত গুৰুত্ব দিছিল। শ্ৰীমন্ত শঙ্কৰদেৱৰ ‘শিশু-লীলা, মাধৱদেৱৰ শিশু কৃষ্ণক কেন্দ্ৰ কৰি লিখা নাটক আৰু গীত সমূহ তাৰ উদাহৰণ।\nবিংশ শতিকাৰ মাজভাগত শিশু-পাঠকৰ বাবে চিন্তা কৰি কেইবাখনো শিশু-গ্ৰন্থ লিখি উলিয়াইছিল গোলাঘাটৰ স্বৰ্গীয় পূৰ্ণচন্দ্ৰ গোস্বামী দেৱে। আমি প্ৰায় সকলোৱে বেজবৰুৱাৰ শিশু-সাহিত্য, ভবেন্দ্ৰনাথ শইকীয়াৰ শিশু সাহিত্য, নবকান্ত বৰুৱাৰ শিশু সাহিত্যকে ধৰি ভালেকেইজন লেখকৰ কথা জানিলেও পূৰ্ণচন্দ্ৰ গোস্বামীৰ শিশু-সাহিত্যৰ কথা কমেইহে জানোঁ। গোস্বামীদেৱে চৈধ্যখন শিশু-গ্ৰন্থ লিখি অসমীয়া শিশু সাহিত্যৰ ভড়াল চহকী কৰি থৈ গৈছে। তেখেতৰ মৃত্যুৰ পিছত সেই চৈধ্যখন গ্ৰন্থৰ একত্ৰ সংকলন প্ৰকাশ হৈছে ক্ষীৰোদ কুমাৰ গোস্বামী আৰু দুগ্ধচন্দ্ৰ গোস্বামীৰ সম্পাদনাত ‘শিশু-লেখা মালঞ্চ‘ নামেৰে। শিশু সাহিত্যৰ প্ৰয়োজনীয়তা বৰ্তমান সময়ত আছে নে নাই এই গ্ৰন্থখন পঢ়িলে আপোনালোকে নিশ্চয় গম পাব।\n‘শিশু-লেখা মালঞ্চ‘ত আছে ভিন্নধৰ্মী সাধুকথা, কেইজনমান লোকৰ জীৱনী, নীতি শিক্ষা ইত্যাদি। ইয়াত সন্নিবিষ্ট কৰা শিশু-পুথি কেইখন হৈছে- ১) জিলিংখাপৰ সাধু ২) আজিৰ দিনৰ সাধু ৩) পাহাৰী সাধু ৪) সুৱদি সাধু ৫) এচকুৱা ভাটৌৰ সাধু ৬) নতুন সাধু ৭) উৰণীয়া সৈনিকৰ জুৰণীয়া উপাখ্যান ৮) আজিৰ দিন উপাখ্যান ৯) ফুল কোঁৱৰৰ উপাখ্যান ১০) তাহানিখনৰ কথা ১১) এই সকল কোন বাৰু? ১২) জনা গাভৰুৰ গীত ১৩) তাই মাই আৰু ১৪) সামাজিক আচৰণ।\n‘জিলিংখাপৰ সাধু‘ খনত পাঁচটা সাধু আছে । জিলিংখাপৰ সাধু, ধনশিৰিৰ সাধু, বুঢ়া-বুঢ়ীৰ সাধু, থৈয়া-নথৈয়া ৰণৰ সাধু আৰু যেনে কুকৰ তেনে টাঙোনৰ সাধু। ‘জিলিংখাপ‘ এটা খঁৰা শিয়ালৰ নাম। চিপচিপীয়া বৰষুণৰ বতৰত এঘৰৰ চুৱা-পাতনিত কিবা খোৱা বস্তু পোৱাৰ আশাত জোপলৈ থাকোতেই ঘৰৰ ভিতৰত কেঁচুৱাৰ কান্দোন শুনি তাক কেনেকৈ লগত লৈ গৈ লাটুমকোঁৱৰ নাম দি শিয়াল-শিয়ালীয়ে লগত ৰাখি ডাঙৰ-দীঘল কৰি কেনেকৈ ৰজাৰ জীয়েকক লাটুমকোঁৱৰলৈ বিয়া কৰাই শিয়ালৰ বুদ্ধিৰে ৰজাৰ ৰাজ্য লাভ কৰিলে তাৰ বৰ্ণনা পোৱা যায়। ‘ধনশিৰি’ সাধুটোত ধনশিৰি নদীখনে দৈয়াঙৰ সৈতে বিয়া হৈ গোলাঘাট নগৰৰ মাজেদি যে বৈ গৈছে তাৰে ভৌগোলিক পাঠ শিশু সকলক সাধুকথাৰ ছলেৰে দিছে।\n‘এচকুৱা ভাটৌৰ সাধু’ পুথিখনতো ছটা সাধু আছে। তাৰ ভিতৰত ‘ভীমৰ ভাও দিমেই’ সাধুটোৱে শিশুৰ মনোজগতৰ এখন চিনাকি ছবি ডাঙি ধৰিছে। অসমীয়া সমাজৰ ভাওনাৰ যি সংস্কৃতি সেইয়া প্ৰতিফলিত কৰাৰ লগতে এখন ভাওনা অনুষ্ঠিত কৰিবলৈ যাওঁতে কেনে ধৰণৰ সমস্যাত পৰিব লগা হয় তাৰ সুন্দৰ বৰ্ণনা দিছে। চৰাইয়ে মানুহক হিংসা নকৰে কিন্তু মানুহে চৰাইক হিংসা কৰে – এচকুৱা ভাটৌৰ সাধুৰ মাজেৰে এই ধৰণৰ হিংসা পৰিহাৰ কৰিবলৈ বাৰ্তা জনাইছে। একগোট হৈ থাকিলে কোনো বিপদত নপৰে, সাধুটোৱে সেই কথাকেই কৈছে।\nএতিয়া পৰিবেশ অধ্যয়ন, পৰিবেশ সংৰক্ষণ, বন্যপ্ৰাণীৰ প্ৰতি মমতা আদি বিষয় সমূহে বিশেষ গুৰুত্ব লাভ কৰিছে আৰু ইয়াক আনুষ্ঠানিক অধ্যয়নৰো বিষয় কৰি তোলা হৈছে। কিন্তু আচৰিত কথা এয়ে যে পূৰ্ণাচন্দ্ৰ গোস্বামীয়ে অৰ্দ্ধ শতিকাৰ আগতেই এনে দায়িত্ববোধৰ সজাগতা বৃদ্ধিৰ বাবে সাধুৰ জৰিয়তে প্ৰচেষ্টা চলাইছিল। বিশেষকৈ শিশুৰ মনত প্ৰকৃতি প্ৰেম আৰু পৰিবেশ জ্ঞান জগাই তুলিবলৈ সাধুবোৰ উপযোগী আছিল।\nআন এখন সাধু কিতাপ ‘নতুন সাধু’ত থকা ‘বোন্দা আৰু ভটুৱা’ এক মনোৰম সাধু। বেঙা-বেঙীয়ে কেনেকৈ ৰজাঘৰীয়া বিষয়বাব লৈছিল, নদীৰ ঢৌ গণনা কৰাৰ অজুহাতত কেনেকৈ সাউদৰ পৰা ধন লৈছিল সেই বৰ্ণনাৰে ঠগ-প্ৰৱঞ্চকৰ দ্বাৰা সমাজ এখনৰ অপকাৰিতাৰ বিষয়ে কৈছে। ‘হামদৈ কুঁৱৰী’ নামৰ আন এটা সাধুত গোলাঘাটৰ দৈয়াঙ নদীৰ এটি এৰাসূঁতিৰ সৃষ্ট বিল আৰু তাৰ প্ৰাকৃতিক শোভাৰ বৃতান্তই শিশু পাঠকক প্ৰত্যয় জন্মায়। ‘ভেকুলী আৰু বিয়া’ হৈছে লোক সংস্কৃতিমূলক সাধু। ‘ফুলকোৱঁৰৰ উপাখ্যান’ খনি এখন অপূৰ্ব সংগ্ৰহ সংকলন। ইয়াত পদ্যৰ লগে লগে গদ্যৰ ব্যৱহাৰ কৰি শিশুৰ মনত পঢ়াৰ প্ৰতি ধাউতি বঢ়াই তুলিব পৰাকৈ লিখা হৈছে। ‘তাহানিখনৰ কথা’ কিতাপখনি হৈছে নিচুকনি আৰু ওমলা গীতৰ। শালিকি এ ৰতৌ টৌ, হয় কলি, জাক লৌ লৌ আদিয়ে অসমীয়া ভাষাৰ মৌখিক সাহিত্যৰ বিশাল ভাণ্ডাৰৰ উমান দিছে যিবোৰ পঢ়ি শিশু আপ্লুত হয়। ‘চুটি সাধু’খিনিয়ে লৌকিক-অলৌকিক তথা বিজ্ঞানসন্মত একোটা বতৰা কঢ়িয়াই আনিছে। তাত থকা সাঁথৰখিনিয়ে শিশুৰ বৌদ্ধিক বিকাশত সহায় কৰিছে।\n‘এই সকল বাৰু কোন?’ কিতাপখনিত আঠগৰাকী মহান অসমীয়াৰ চমু জীৱনী আছে। শ্ৰীমন্ত শঙ্কৰদেৱ, শ্ৰী শ্ৰী মাধৱদেৱ, মহাৰাজ নৰনাৰায়ণ, লাচিত বৰফুকন, হেমচন্দ্ৰ বৰুৱা, গোপীনাথ বৰদলৈ , নবীন চন্দ্ৰ বৰদলৈ আৰু তৰুণৰাম ফুকন দেৱৰ চুটি জীৱনী শিশুসকলে পঢ়িব পৰাকৈ সুন্দৰকৈ বৰ্ণনা কৰিছে। ‘তাই-মাইি’পুথিখনত খুহুতীয়া কথাৰে , হাঁহিৰ মাধ্যমেৰে শিশু-সকলক নীতি-কথা শিকাব খুজিছে। ‘সামাজিক আচৰণ’ নামৰ পুথিখনত শিশুসকলে সৰুতেই যাতে সামাজিক পৰিবেশৰ লগত চিনাকি হৈ নীতিশিক্ষা গ্ৰহণ কৰিব পাৰে, সমাজৰ আচৰণ বিধি কিছু কিছুকৈ আয়ত্ব কৰিব পাৰে সেই যত্ন কৰা হৈছে।\nশিশু-সাহিত্যিক সকলে শিশুৰ মনৰ গভীৰলৈ প্ৰৱেশ কৰে। তেওঁলোকে শিশুমনবোৰ আগতে নিজে পঢ়ি তাৰ পিছত সিহঁতৰ মনৰ লগত মিল হোৱাকৈ সাহিত্যৰ সৃষ্টি কৰে। ইয়াত মাথো এজন শিশু সাহিত্যিকৰ ৰচনাৰ কথা আলোচনা কৰা হৈছে আৰু দেখা গৈছে যে প্ৰতিটো সাধু কথাই একো একোটা নতুন জ্ঞান দিবলৈ সক্ষম হয়। শিশুৱে যেতিয়া অঙ্ক কৰিবলৈ টান পাব তাক জোৰ কৰি কৰাব কেতিয়াও নোৱাৰে। কিন্তু কিছু সময় শিশুটোৰ লগত সাধুকথাৰ মহলা মাৰি যেতিয়া আকৌ তাল অঙ্কটো কৰিবলৈ দিব সি যত্ন কৰিব কাৰণ সি শিকি উঠিব যত্ন কৰিলেহে ৰত্ন পায় কথাষাৰ। ইয়াত অভিভাৱকৰ দায়িত্ব অপৰিসীম । শিশু সকল সাহিত্যৰ পৰা আঁতৰি অহাত শিশু কেতিয়াও দায়ী নহয় তাৰ বাবে দায়ী আমি অভিভাৱক আৰু বৰ্তমানৰ আধুনিক জীৱন পৰিক্ৰমা য‘ত আছে মাথো যান্ত্ৰিকতা। আমি যদি এই যান্ত্ৰিকতাৰে ভৰা জীৱনত কিছুপল শিশুসকলৰ সৈতে মত-বিনিময় কৰি অতিবাহিত কৰোঁ তেন্তে নিসন্দেহে শিশুৱে অভিভাৱকৰ মতৰ বিৰুদ্ধে গৈ ভিডিঅ‘ গেম অথবা কাৰ্টুনৰ ৰাজ্যৰ পৰা কিছুসময় আঁতৰি সাধুকথা বা অন্য কিতাপ পঢ়িবলৈ আগ্ৰহী হ‘ব । শিশুসকল নীতি-শিক্ষাৰ পৰা যিমানে আঁতৰি আহিছে সিমানে সমাজখন বিশৃংখল হৈ গৈ আছে। ই অপ্ৰিয় সত্য। এখন সুস্থ্ সবল সমাজ গঢ়িবলৈ আজিৰ শিশুৱে সাহিত্যৰ চৰ্চা তথা অধ্যয়ন কৰা অতি প্ৰয়োজন।\n← সুকুমাৰ কলাবিদ শ্ৰীমন্ত শংকৰদেৱ -(ইন্দ্ৰনীল গায়ন)\nনদী আন্তঃসংযোগ, তথাকথিত জননেতা আৰু অসমৰ ভৱি‍ষ্যত -(ৰক্তিম শৰ্মা) →\nলিংগ পৰিচয় আৰু যৌন মনঃস্তত্ত্বৰ প্ৰসংগ – কোকিল শইকীয়া\nবহুমূত্ৰ ৰোগৰ (ডায়েবেটিছ) পৰা আঁতৰি থাকিব পাৰিনে? (ডাঃ নবাব মহম্মদ দিলৱাৰ হাচান)\nMarch 16, 2014 March 10, 2021 4